അഫ്ഗാന് പൗരന്റെ പദ്ധതി പൊളിച്ചത് എയര് ഇന്ത്യയുടെ യന്ത്രത്തകരാര്; വിദേശ കറന്‍സി വേട്ടയിലേത് ഞെട്ടി - Samakalika Malayalam\nഅഫ്ഗാന് പൗരന്റെ പദ്ധതി പൊളിച്ചത് എയര് ഇന്ത്യയുടെ യന്ത്രത്തകരാര്; വിദേശ കറന്‍സി വേട്ടയിലേത് ഞെട്ടിക്കുന്ന യാദൃച്ഛികത\nBy സമകാലിക മലയാളം ഡെസ്‌ക് | Published: 14th June 2018 10:03 AM |\nLast Updated: 14th June 2018 10:03 AM | A+A A- |\nകൊച്ചി: നെടുമ്പാശ്ശേരി വിമാനത്താവളത്തില് കഴിഞ്ഞ ദിവസം പതിനൊന്നു കോടിയോളം രൂപയുടെ വിദേശ കറന്‍സി പിടികൂടാനായത് എയര് ഇന്ത്യ വിമാനത്തിനു തകരാറു സംഭവിച്ചതിനാല്. യന്ത്രത്തകരാറു മൂലം എയര് ഇന്ത്യ വിമാനം കൊച്ചിയില് കുടുങ്ങിയതുകൊണ്ടു തികച്ചും യാദൃച്ഛികമായാണ് അഫ്ഗാന് സ്വദേശി പിടിയിലായത്.\nവിദേശ കറന്‍സിയുമായി എത്തിയ ഇയാളുടെ ബാഗേജ് ഡല്‍ഹി വിമാനത്താവളത്തില് പരിശോധന നടത്തിയാണ് വിമാനത്തില് കയറ്റിയത്. അതിനാല് സാധാരണഗതിയില് കൊച്ചി വിമാനത്താവളത്തില് ബാഗേജ് വീണ്ടും പരിശോധിക്കേണ്ടതില്ല. എന്നാല്, യന്ത്രത്തകരാറിനെ തുടര്‍ന്ന്് വിമാനം കൊച്ചിയില് കുടുങ്ങിയത് യാത്രക്കാരന്റെ പദ്ധതികള് പൊളിക്കുകയായിരുന്നു.\nഇയാള് കയറിയ എയര് ഇന്ത്യ വിമാനം ഡല്‍ഹിയില്‍നിന്ന് ചൊവ്വാഴ്ച രാവിലെ എട്ടിനാണ് കൊച്ചിയിലെത്തിയത്. 9.20ന് ദുബായിലേക്ക് പോകേണ്ടതായിരുന്നു ഈ വിമാനം. എന്നാല്, യന്ത്രത്തകരാര് കണ്ടെത്തിയതോടെ പുറപ്പെടല് വൈകിച്ച് യാത്രക്കാരെ ഹോട്ടലിലേക്ക് മാറ്റേണ്ടി വന്നു. യാത്രക്കാരെ ഹോട്ടലിലേക്ക് മാറ്റിയിരുന്നെങ്കിലും ബാഗേജ്്് വിമാനത്താവളത്തില് തന്നെയാണ് സൂക്ഷിച്ചിരുന്നത്. എന്നാല് വിമാനം റദ്ദാക്കി പിറ്റേന്ന്് മറ്റൊരു വിമാനത്തില് പോകേണ്ടി വന്നതിനാല് ബാഗേജ് വീണ്ടും പരിശോധിക്കുകയായിരുന്നു. ബുധനാഴ്ച പുലര്‍ച്ചെ എമിറേറ്റ്‌സ് വിമാനത്തില് ദുബായിലേക്കു പോകാനെത്തിയപ്പവാണ് അഫ്ഗാന് സ്വദേശിയുടെ ബാഗേജ് സിയാല് സുരക്ഷാ വിഭാഗം പരിശോധിച്ചതും കറന്‍സി പിടികൂടിയതും.\n10.86 കോടി രൂപയുടെ വിദേശ കറന്‍സിയാണ് സിയാല് സെക്യൂരിറ്റി വിഭാഗവും കസ്റ്റംസ് ഇന്റലിജന്‍സും ചേര്‍ന്ന് പിടികൂടിയത്. മുഹമ്മദ് ഷറീഫെന്ന അഫ്ഗാന് പൗരന്റെ ബാഗേജില്‍നിന്നാണ് വിദേശ കറന്‍സി പിടിച്ചെടുത്തത്. 1,55,52,700 രൂപ മൂല്യം വരുന്ന 8.99 ലക്ഷം സൗദി റിയാലും 9, 30,76,358 രൂപ മൂല്യം കണക്കാക്കുന്ന 14.67 ലക്ഷം യു.എസ്. ഡോളറുമാണ് പിടികൂടിയത്.\nആദ്യ പരിശോധനയില് സംശയം തോന്നിയ സെക്യുരിറ്റി ഉദ്യോഗസ്ഥര് മൂന്നുവട്ടം പരിശോധന നടത്തിയപ്പോഴാണു വിദേശ കറന്‍സി കണ്ടെത്തിയത്.\nനെടുമ്പാശ്ശേരി എയര് ഇന്ത്യ അഫ്ഗാന് വിദേശ കറന്‍സി


health worker husband reaction രക്ഷപ്പെട്ടത് കഷ്ടിച്ചെന്ന് ഭര്‍ത്താവ്\nആലപ്പുഴയില് അക്രമികളില് നിന്ന് ആരോഗ്യപ്രവര്‍ത്തക രക്ഷപ്പെട്ടത് കഷ്ടിച്ചെന്ന് ഭര്‍ത്താവ്. ഇന്നലെ രാത്രി പതിനൊന്നേ മുക്കാലോടെയാണ് സംഭവം നടന്നത്. ടു വീലറില് പോകുകയായിരുന്ന ഭാര്യയെ അക്രമി സംഘം തലയ്ക്കടിച്ചെന്നും നിയന്ത്രണം വിട്ടതോടെ പോസ്റ്റില് ഇടിച്ചെന്നും ഭര്‍ത്താവ് ട്വന്റിഫോറിനോട് പറഞ്ഞു.\nഅക്രമി സംഘം സ്വര്‍ണം ചോദിച്ചു. ആദ്യം മാലയാണ് ചോദിച്ചത്. ഇല്ലെന്ന് പറഞ്ഞപ്പോള് പാദസരം നല്‍കാന് പറഞ്ഞു. അതും ഇല്ലെന്ന് പറഞ്ഞപ്പോള് ടു വീലറിന്റെ മുന്നില് ഇരുത്തി കൊണ്ടുപോകാന് ശ്രമിച്ചു. അവിടെ നിന്ന് കുതറി ഒടുകയാണ് ചെയ്തത്. പ്രതികളെ പിടികൂടാന് പൊലീസ് തയ്യാറായില്ലെന്നും ആരോഗ്യപ്രവര്‍ത്തകയുടെ ഭര്‍ത്താവ് കുറ്റപ്പെടുത്തി.\nതൃക്കുന്നപ്പുഴ പാനൂരിന് സമീപമായിരുന്നു സംഭവം നടന്നത്. വണ്ടാനം മെഡിക്കല് കോളജ് ആശുപത്രിയിലെ ആരോഗ്യപ്രവര്‍ത്തക സുബിനയെയാണ് തട്ടിക്കൊണ്ടുപോകാന് ശ്രമിച്ചത്. ബൈക്കിലെത്തിയ രണ്ട് പേര് സുബിനയെ പിടിച്ചുകൊണ്ടുപോകാന് ശ്രമിക്കുകയായിരുന്നു. പൊലീസ് എത്തിയതോടെ സംഘം ഓടി രക്ഷപ്പെട്ടു.\nStory Highlights : health worker husband reaction\nRead more on: alappuzha | attack | health workers\nഅട്ടക്കുളങ്ങരയിൽ നഗരമധ്യത്തിൽ പെൺകുട്ടികളെ ആക്രമിക്കാൻ ശ്രമം; പ്രതിയെ നാട്ടുകാർ മർദ്ദിച്ച നിലയിൽ\nതിരുവനന്തപുരം റെയിൽവേ സ്റ്റേഷനിൽ വാഹനങ്ങൾ തകർത്ത സംഭവം; പ്രതിയെന്ന് സംശയിക്കുന്ന ആൾ പിടിയിൽ


‘എനിക്കിത് വീട്ടില് കൊണ്ട് പോകാമോ’ ദീപികയുടെ പ്രതിമ കണ്ട് അന്തം വിട്ട് രണ്‍വീര്\nരണ്‍വീറിന്റെ അടുത്ത സിനിമ ചിത്രീകരിക്കുന്നത് ലണ്ടനില് വെച്ചാണ്.\n15 Mar, 2019 at 06:12 AM\nലണ്ടനിലെ മാഡം തുസാഡ്സിലുള്ള ദീപിക പദുകോണിന്റെ മെഴുക് പ്രതിമ കണ്ട് അന്തം വിട്ടിരിക്കുന്ന രണ്‍വീര് സിംഗിന്റെ വീഡിയോയാണ് സോഷ്യല് മീഡിയയില് വൈറലായിരിക്കുന്നത്. പ്രതിമ കണ്ട് അന്തം വിട്ട രണ്‍വീര് ഈ പ്രതിമ വീട്ടില് കൊണ്ടു പൊയക്കോട്ടെ എന്നും ചോദിക്കുന്നുണ്ട്.\nരണ്‍വീറിന്റെ അടുത്ത സിനിമ ചിത്രീകരിക്കുന്നത് ലണ്ടനില് വെച്ചാണ്. ആ സമയത്തു തന്നെ മിസ് ചെയ്യുകയാണെങ്കില് ഇവിടേയ്ക്ക് വന്നാല് മതിയെന്ന് ദീപികയും പറയുന്നുണ്ട്. മാതാപിതാക്കളായ പ്രകാശ് പദുകോണ്, ഉജ്വല പദുകോണ് എന്നിവരുള്‍പ്പെടെ കുടുംബസമേതമാണ് ഇരുവരും പ്രതിമ അനാച്ഛാദനത്തിനെത്തിയത്. ചടങ്ങിന് ശേഷം മെഴുകു പ്രതിമയ്ക്കു സമീപം നിന്ന് ചിത്രങ്ങളെടുത്തിട്ടാണ് ഇരുവരും മടങ്ങിയത്. ലണ്ടനിലെ മാഡം തുസാഡ് വാക്‌സ് മ്യൂസിയത്തില് ഇതിനു മുന്‍പ് ബോളിവുഡിലെ മുന്‍നിര താരങ്ങളുടെയെല്ലാം പ്രതിമകള് സ്ഥാപിച്ചിരുന്നു.\nDeepika Padukonewax statue


ഒരുമിച്ച് നിന്നാല് ഭരണ തുടര്‍ച്ച നേടാമെന്ന് ചെന്നിത്തല; ഭിന്നതയുണ്ടെന്ന് സുധീരന്Irish malayali Pathram Malayalam News paper for Ireland Malayalee | Irish malayali Pathram Malayalam News paper for Ireland Malayalee\nഒരുമിച്ച് നിന്നാല് ഭരണ തുടര്‍ച്ച നേടാമെന്ന് ചെന്നിത്തല; ഭിന്നതയുണ്ടെന്ന് സുധീരന്\non December 28, 2014\tതിരുവനന്തപുരം: മുഖ്യമന്ത്രി ഉമ്മന് ചാണ്ടിയും കെപിസിസി പ്രസിഡന്റ് വി എം സുധീരനും ഒരുമിച്ചു നിന്നാല് ഭരണ തുടര്‍ച്ച നേടാനാകുമെന്ന് ആഭ്യന്തര മന്ത്രി രമേശ് ചെന്നിത്തല. ഇരുവരും ഒരുമിച്ച് നീങ്ങിയാല് പാര്‍ട്ടി കൂടുതല് ശക്തിപ്പെടും. അഭിപ്രായ വ്യത്യാസങ്ങള് സ്വാഭാവികമാണ്. എന്നാല് അത് പറഞ്ഞു തീര്‍ത്ത് മുന്നോട്ട് പോകണമെന്നും ചെന്നിത്തല ആവശ്യപ്പെട്ടു.\nപാര്‍ട്ടിയില് ഐക്യം ഊട്ടിയുറപ്പിക്കലാണ് ഓരോ നേതാവിന്റെയും കടമയെന്നും ചെന്നിത്തല പറഞ്ഞു. എല്ലാ നേതാക്കള്‍ക്കും അവരുടെതായ കഴിവും ജനസമ്മതിയുമുണ്ടെന്നും അദ്ദേഹം പറഞ്ഞു. മദ്യനത്തിലെ മാറ്റങ്ങളെ ചൊല്ലി മുഖ്യമന്ത്രി ഉമ്മന്‍ചാണ്ടിയും സുധീരനുമായുള്ള അഭിപ്രായ ഭിന്നത രൂക്ഷമാകുന്നതിനിടെയാണ് ചെന്നിത്തലയുടെ പ്രസ്താവന.\nഅതേസമയം പാര്‍ട്ടിയില് അഭിപ്രായ ഭിന്നതയുണ്ടെന്ന് വിഎം സുധീരന് പറഞ്ഞു. പാര്‍ട്ടിയിലെ പ്രശ്‌നങ്ങള് ചര്‍ച്ച ചെയ്യാന് അടുത്ത മാസം ആറിന് കെപിസിസി സര്‍ക്കാര് ഏകോപന സമിതി ചേരുമെന്ന് സുധീരന് അറിയിച്ചു. അഭിപ്രായ വ്യത്യാസങ്ങള് വ്യക്തിപരമല്ല. ചില അഭിപ്രായ ഭിന്നതകള് നീണ്ടു പോയേക്കാം. അഭിപ്രായ ഭിന്നത പാര്‍ട്ടിയിലെ ആഭ്യന്തര പ്രശ്‌നമായി വളര്‍ത്താന് ചിലര് ശ്രമിക്കുന്നുണ്ടെന്നും സുധീരന് പറഞ്ഞു.\nഅതേസമയം ഇന്ന് നടക്കുന്ന കോണ്‍ഗ്രസ് ജന്മദിനാഘോഷ സമ്മേളനത്തിലേക്ക് മുഖ്യമന്ത്രി ഉമ്മന് ചാണ്ടിയെ ക്ഷണിച്ചില്ലെന്ന വാര്‍ത്ത സുധീരന് നിഷേധിച്ചു. താന് നേരിട്ട് അദ്ദേഹത്തെ ക്ഷണിച്ചിരുന്നതായി സുധീരന് പറഞ്ഞു.


“ഞാന് വിശ്വസിച്ച പ്രസ്ഥാനം ഇതായിരുന്നില്ല, ഇനി ഒന്നിനുമില്ല”- സിപിഎംകാരനായ കരുവന്നൂര് ബാങ്കിലെ മുന് ജീവനക്കാരന്‍റെ വെളിപ്പെടുത്തല് | Reporter Kerala\n“ഞാന് വിശ്വസിച്ച പ്രസ്ഥാനം ഇതായിരുന്നില്ല, ഇനി ഒന്നിനുമില്ല”- സിപിഎംകാരനായ കരുവന്നൂര് ബാങ്കിലെ മുന് ജീവനക്കാരന്‍റെ വെളിപ്പെടുത്തല്\nPosted by reporala | Jul 29, 2021 | Latest News | 0\nഒരേ ആധാരം തന്നെ വീണ്ടും വീണ്ടും മുന്നിലെത്താന് തുടങ്ങിയപ്പോഴാണ് ശ്രദ്ധിച്ചു നോക്കിയത്. ഈ ആധാരത്തിന്‍റെ യഥാര്‍ത്ഥ ഭൂവുടമയെ എനിക്കാറിയാം. ഈ ഭൂമിയുടെ ആധാരം വെച്ച് 12 പേരാണ് കരുവന്നൂര് ബാങ്കില് നിന്നും ലോണെടുത്തത്. ഇത് സഹപ്രവര്‍ത്തകനോട് പറഞ്ഞപ്പോള് ‘എന്തിനാണ് ആവശ്യമില്ലാത്ത കാര്യങ്ങളില് ഇടപെടുന്നത്. നമുക്ക് സ്വന്തം കാര്യങ്ങള് നോക്കിയാല് പോരേ’ എന്നായിരുന്നു മറുചോദ്യം.\n2018ഓടെയാണ് കാര്യങ്ങള് അവതാളത്തിലായത്. ഇതിനിടെ വായ്പയ്ക്കായി പ്രത്യേകം വിഭാഗം തന്നെ ആരംഭിച്ചു. പ്രത്യേകം ജീവനക്കാരെ നിയമിച്ചു. വായ്പകളുമായി ചുറ്റിപ്പറ്റിയുള്ള രഹസ്യങ്ങള് മറച്ചുവെക്കാനായിരുന്നു ഇത്. വായ്പാരേഖകള് സൂക്ഷിക്കാന് പ്രത്യേക ലോക്കര് തുടങ്ങി. അതിന്‍റെ താക്കോല് ഒരാള് തന്നെ സൂക്ഷിച്ചു. ചിലര് എതിര്‍പ്പുമായി വന്ന് ബാങ്കില് നിന്നും രാജിവെച്ച് പുറത്ത് പോകാനും തുടങ്ങി. താനും ഇക്കൂട്ടത്തില് ബാങ്കില് നിന്നും പുറത്തുപോയി.ഇപ്പോള് ക്രൈംബ്രാഞ്ച് ഉദ്യോഗസ്ഥര് കണ്ടെത്തിയിരിക്കുന്നത് 1600ഓളം വ്യാജവായ്പകളുടെ രേഖകളാണ്. ഇതില് 50ല്‍പരം വായ്പകള് രണ്ടാളുടെ പേരില് മാത്രമാണെന്നും കണ്ടെത്തിയിട്ടുണ്ട്.\nPreviousമുഖ്യമന്ത്രി ജനാധിപത്യത്തെ അവഹേളിക്കുന്നു; ശിവന്‍കുട്ടി രാജിവെക്കണം: ബിജെപി\nNextഅലാസ്‌കന് ഉപദ്വീപില് ഭൂചലനം; സുനാമി മുന്നറിയിപ്പ്\nകേന്ദ്ര ബജറ്റ്: വില കൂടുന്നവയും വില കുറയുന്നവയും\nബംഗാളില് മമത തന്നെ; അസമില് ബിജെപിക്ക് ഭരണത്തുടര്‍ച്ച\nകടയടപ്പ് സമരത്തില് പങ്കെടുക്കില്ലെന്ന് വ്യാപാരി വ്യവസായി സമിതി


മുസ്തഫ പ്രണയം കണ്ടില്ലെന്ന് നടിച്ചപ്പോള് പൊട്ടിക്കരഞ്ഞു- പ്രിയാമണി\nHome Entertainment മുസ്തഫ പ്രണയം കണ്ടില്ലെന്ന് നടിച്ചപ്പോള് പൊട്ടിക്കരഞ്ഞു- പ്രിയാമണി\nഈ വര്‍ഷം ചലച്ചിത്ര ലോകം കാത്തിരിക്കുന്ന വിവാഹമാണ് പ്രിയാമണിയുടേത്. ഇവര്‍ക്കിടയില് പ്രണയം മൊട്ടിട്ടത് എങ്ങനെയാണെന്നാണ് ഇപ്പോള് വ്യക്തമാക്കിയിരിക്കുന്നത്. അടുത്തിടെ ഒരു ചാനല് ചര്‍ച്ചയ്ക്കിടെ ഇരുവരും അതിഥികളായി എത്തിയപ്പോഴാണ് ആ പ്രണയ രഹസ്യം ഇരുവരും വെളിപ്പെടുത്തിയത്.\nപ്രിയാമണിയ്ക്കാണ് ആദ്യം പ്രണയം തോന്നിയത് തുറന്ന് പറഞ്ഞതും പ്രിയാമണിതന്നെ.ആ പ്രണയകഥ ഇങ്ങനെ… സിസിഎല് ക്രിക്കറ്റ് ലീഗിനിടെയാണ് ഇരുവരും ആദ്യമായി കണ്ടുമുട്ടിയെന്നത് ഇവരുടെ പ്രണയനാളുകളില് തന്നെ വ്യക്തമാക്കിയിരുന്നു. കണ്ട് മുട്ടല് സൗഹൃദത്തിലേക്കും വളര്‍ന്നു. എന്നാല് ഈ സുഹൃത്ബന്ധം ആദ്യം പ്രണയമായത് പ്രിയാമണിയുടെ മനസിലാണ്.\nവിവരം മുസ്തഫയോട് തുറന്ന് പറഞ്ഞെങ്കിലും മുസ്തഫ അത് കാര്യമാക്കി എടുത്തില്ല. ഒരു നടി തന്നെ പ്രണയിക്കുന്നത് എന്തിനാണെന്നാണ് മുസ്തഫ ചിന്തിച്ചത്.\nഎന്നാല് മുസ്തഫയില് നിന്ന് അനുകൂല മറുപടി കിട്ടിയില്ലെങ്കിലും ഇക്കാര്യം പ്രിയാമണി വീട്ടില് അവതരിപ്പിച്ചു. ഒരു മുസ്ലീം യുവാവുമായി പ്രണയത്തിലാണെന്ന് മാത്രമാണ് വീട്ടുകാരെ അറിയിച്ചത്. അപ്പോഴും മുസ്തഫയില് നിന്ന് ഗ്രീന് സിഗ്നല് കിട്ടിയിരുന്നില്ല.\nആ സമയത്താണ് മുബൈയിലെ ഒരു പരിപാടിയ്ക്ക് ഇരുവരും ഡിന്നര് കഴിക്കാന് പോകുന്നത്. അവിടെനിന്നും പ്രിയാമണി മനസ് തുറന്നു. ഒരു വഴിയും കാണാതായപ്പോള് പ്രിയാമണി കരയുകകൂടി ചെയ്തപ്പോഴാണ് സ്നേഹത്തിന്റെ ആഴം മുസ്തഫ തിരിച്ചറിയുന്നത്. ഇതോടെയാണ് ഇപ്പോള് നാലു വര്‍ഷം പൂര്‍ത്തിയാക്കുന്ന പ്രണയം അന്ന് യാത്ര തുടങ്ങിയത്.\nPrevious articleബിസിസിഐ അധ്യക്ഷ പദവിയ്ക്ക് താൻ യോഗ്യനല്ല: ഗാംഗുലി\nNext articleഹണിബീ 2- ല് അര്‍ച്ചനയ്ക്ക് പകരം ആര്യ


പാര്‍ട്ടി പറഞ്ഞാല് വട്ടിയൂര്‍ക്കാവില് സ്ഥാനാര്‍ഥിയാകുമെന്ന് കുമ്മനം രാജശേഖരന് - IBC Live\nസ്വര്‍ണക്കടത്ത് കേസില് മുഖ്യപ്രതികളായ സ്വപ്‌ന സുരേഷും സന്ദീപ് നായരും എന്‍ഐഎ കസ്റ്റഡിയില്; നാളെ കൊച്ചിയിലെത്തും 8 hours ago\nകേരളത്തിലും കൊവിഡ് ബാധിച്ച് അതീവ ഗുരുതരാവസ്ഥയിലായിരുന്ന രോഗിക്ക് പ്ലാസ്മ തെറാപ്പിയിലൂടെ കൊവിഡ് മുക്തി 11 hours ago\nസംസ്ഥാനത്ത് ഇന്ന് 488 പേര്‍ക്ക് കൊവിഡ്-19 സ്ഥിരീകരിച്ചു; 143 പേര്‍ക്ക് രോഗമുക്തി 12 hours ago\nകേരളത്തിലും കൊവിഡ് ബാധിച്ച് അതീവ ഗുരുതരാവസ്ഥയിലായിരുന്ന രോഗിക്ക് പ്ലാസ്മ തെറാപ്പിയിലൂടെ കൊവിഡ് മുക്തി\nസംസ്ഥാനത്ത് ഇന്ന് 488 പേര്‍ക്ക് കൊവിഡ്-19 സ്ഥിരീകരിച്ചു; 143 പേര്‍ക്ക് രോഗമുക്തി\nസംഘാടന ഗാനവുമായി, അരങ്ങും അണിയറയും\nസംസ്ഥാനത്ത് വീണ്ടും കൊവിഡ് മരണം; എറണാകുളത്ത് ഹൃദയാഘാതം മൂലം മരിച്ചയാള്‍ക്ക് കൊവിഡ് സ്ഥിരീകരിച്ചു\nകോവിഡ് മരണപ്പെട്ട 82 ആരോഗ്യപ്രവര്‍ത്തകരില് 63 പേരുടെ കുടുംബത്തിനും കേന്ദ്രത്തിന്റെ ഇന്‍ഷുറന്‍സ് തുകയെത്തിയില്ല\nഇന്ത്യയ്ക്ക് വീണ്ടും തിരിച്ചടി നല്‍കാനൊരുങ്ങി നേപ്പാള് പൗരത്വ നിയമം ഭേദഗതി ചെയ്യാനുള്ള നീക്കം\nചൈനീസ് സര്‍ക്കാരിനെ വീണ്ടും പ്രതിക്കൂട്ടിലാക്കി വൈറോളജിസ്റ്റ് ഡോ. ലി മെങ് യാനിന്റെ വെളിപ്പെടുത്തല്\nപാര്‍ട്ടി പറഞ്ഞാല് വട്ടിയൂര്‍ക്കാവില് സ്ഥാനാര്‍ഥിയാകുമെന്ന് കുമ്മനം രാജശേഖരന്\nPosted By: Editoron: September 29, 2019 In: ELECTION, KERALA, LATEST, NEWS\nതിരുവനന്തപുരം: പാര്‍ട്ടി പറഞ്ഞാല് വട്ടിയൂര്‍ക്കാവില് സ്ഥാനാര്‍ഥിയാകുമെന്ന് കുമ്മനം രാജശേഖരന്. പാര്‍ട്ടി പറഞ്ഞാല് മത്സരിക്കും. പാര്‍ട്ടിയാണ് സ്ഥാനാര്‍ഥിത്വത്തെ കുറിച്ച് അന്തിമ തീരുമാനമെടുക്കേണ്ടത്. ഉപതിരഞ്ഞെടുപ്പ് നടക്കുന്ന അഞ്ച് മണ്ഡലങ്ങളിലും ബിജെപിക്ക് വിജയസാധ്യതയുണ്ടെന്നും കുമ്മനം രാജശേഖരന് വ്യക്തമാക്കി.\nവട്ടിയൂര്‍ക്കാവിലാണ് കുമ്മനത്തെ നേരത്തെ തന്നെ പരിഗണിച്ചിരുന്നത്. എന്നാല്, മത്സരിക്കാന് താല്‍പര്യമില്ലെന്ന് കുമ്മനം പാര്‍ട്ടിയെ അറിയിച്ചിരുന്നു. 2016 ല് വട്ടിയൂര്‍ക്കാവ് നിയമസഭാ മണ്ഡലത്തിലും 2019 ലെ ലോക്സഭാ തിരഞ്ഞെടുപ്പില് തിരുവനന്തപുരത്തും കുമ്മനം മത്സരിച്ചിരുന്നു. എന്നാല്, രണ്ടിടത്തും കുമ്മനം തോല്‍ക്കുകയായിരുന്നു.\nഅടുത്തടുത്ത് രണ്ട് തിരഞ്ഞെടുപ്പില് മത്സരിച്ചതിനാല് ഉപതിരഞ്ഞെടുപ്പില് മത്സരിക്കാന് കുമ്മനം താല്‍പര്യം പ്രകടിപ്പിച്ചല്ല. ഇതോടെ ആര്‍എസ്എസും ബിജെപിയും അനുനയ ശ്രമങ്ങള് ആരംഭിച്ചിരുന്നു. ബിജെപി ഏറെ പ്രതീക്ഷയര്‍പ്പിക്കുന്ന മണ്ഡലമാണ് വട്ടിയൂര്‍ക്കാവ്. 2016 ലെ നിയമസഭാ തിരഞ്ഞെടുപ്പില് ബിജെപി സ്ഥാനാര്‍ഥിയായിരുന്ന കുമ്മനം ഇവിടെ രണ്ടാം സ്ഥാനത്തെത്തിയിരുന്നു.\nവട്ടിയൂര്‍ക്കാവില് കുമ്മനം മത്സരിക്കുമെന്ന് മുതിര്‍ന്ന നേതാവും നേമം എംഎല്‍എയുമായ ഒ.രാജഗോപാല് ഇന്നലെ അറിയിച്ചിരുന്നു. എന്നാല്, കുമ്മനം സമ്മതമറിയിച്ചിരുന്നില്ല. അതേസമയം കുമ്മനം സ്ഥാനാര്‍ഥിയാകുന്നതില് പ്രതിഷേധം അറിയിച്ച് ഒരു വിഭാഗം ബിജെപി നേതാക്കള് രംഗത്തുണ്ടെന്നാണ് റിപ്പോര്‍ട്ടുകള്. കുമ്മനത്തെ മത്സരിപ്പിക്കുന്നതിനായി ആര്‍എസ്എസ് സമ്മര്‍ദം ചെലുത്തുന്നുണ്ട്. ഔദ്യോഗിക വിഭാഗം നല്‍കിയ പട്ടികയില് കേന്ദ്ര നേതൃത്വം തിരുത്തലുകള് വരുത്തിയേക്കുമെന്നും സൂചനയുണ്ട്.\nഉന്നാവ് ബലാത്സംഗ കേസ്; ആപ്പിള് കമ്പനിയും ഉത്തരം നല്‍കണമെന്ന് കോടതി\nബിജെപി എംപി ഗൗതം ഗംഭീറിനെതിരെ വഞ്ചനാക്കുറ്റത്തിന് കേസ്\nറബ്ബര് വിലസ്ഥിരതാ പദ്ധതിയിലെ കുടിശിക അടിയന്തിരമായി വിതരണം ചെയ്യണം അഡ്വ ഷോണ് ജോര്‍ജ്ജ്


'ഒരച്ഛന് മകള്‍ക്കൊപ്പം വേദി പങ്കിടുന്നതിലും വലുതായി ഒന്നുമില്ല' പ്രിയദര്‍ശനും കല്യാണിയും ആദ്യമായി ഒരേ വേദിയില് - മലയാളം ന്യൂസ് പോർട്ടൽ\nHomeFilm News'ഒരച്ഛന് മകള്‍ക്കൊപ്പം വേദി പങ്കിടുന്നതിലും വലുതായി ഒന്നുമില്ല' പ്രിയദര്‍ശനും കല്യാണിയും ആദ്യമായി ഒരേ വേദിയില്\n‘ഒരച്ഛന് മകള്‍ക്കൊപ്പം വേദി പങ്കിടുന്നതിലും വലുതായി ഒന്നുമില്ല’ പ്രിയദര്‍ശനും കല്യാണിയും ആദ്യമായി ഒരേ വേദിയില്\nമലയാളികളുടെ പ്രിയ സംവിധായകരില് ഒരാളാണ് പ്രിയദര്‍ശന്. നിരവധി ഹിറ്റ് ചിത്രങ്ങളാണ് പ്രിയദര്‍ശന് നമുക്ക് സമ്മാനിച്ചിട്ടുള്ളത്. ഇപ്പോഴിതാ സംവിധായകന്റെ മകള് കല്യാണി പ്രിയദര്‍ശനും മനോഹരങ്ങളായ സിനിമകളുടെ ഭാഗമാവുകയാണ്. പ്രധാനമായും തെലുങ്ക്, കന്നട, മലയാളം എന്നീ ഭാഷകളിലാണ് കല്യാണി അഭിനയിക്കുന്നത്.\n2017ല് പുറത്തിറങ്ങിയ ഹലോ എന്ന തെലുങ്ക് ചിത്രത്തില് ആണ് കല്യാണി ആദ്യമായി അഭിനയിച്ചത്. ഈ ചിത്രത്തിലെ അഭിനയത്തിന് നിരവധി അവാര്‍ഡുകള് ലഭിച്ചു. വരനെ ആവശ്യമുണ്ട്,മരക്കാര് അറബിക്കടലിന്റെ സിംഹം, ഹൃദയം, ബ്രോ ഡാഡി തുടങ്ങിയ മലയാള ചലച്ചിത്രങ്ങളിലും കല്യാണി അഭിനയിച്ചിട്ടുണ്ട്. ഇപ്പോഴിതാ പ്രിയദര്‍ശനും കല്യാണിയും ഒരേ വേദിയില് എത്തിയിരിക്കുകയാണ്. തൃശൂര് പൂങ്കുന്നം സീതാരാമസ്വാമി ക്ഷേത്രത്തിലെ സംഗീതോത്സവത്തിന്റെ ഉദ്ഘാടനത്തിനായിരുന്നു പ്രിയദര്‍ശനും കല്യാണിയും ഒരുമിച്ച് ആദ്യമായി ഒരു പൊതുവേദിയിലെത്തിയത്.\nകല്യാണ് സില്‍ക്‌സ് ചെയര്‍മാന് ടി.എസ്. പട്ടാഭിരാമന്, കല്യാണ് ജ്വല്ലേഴ്‌സ് ചെയര്‍മാന് എന്നിവരും വേദിയിലുണ്ടായിരുന്നു. ‘പ്രിയദര്‍ശന് ഇനി ഒരു ദിവസം കല്യാണിയുടെ അച്ഛനെന്ന് അറിയപ്പെടും. പ്രിയദര്‍ശനെന്നല്ല ഏത് അച്ഛനും അതായിരിക്കും ഏറ്റവും സന്തോഷകരമായ ദിവസം. ആ ദിവസം വരട്ടെയെന്നു പ്രാര്‍ഥിക്കുന്നു. ആ ഉത്തരവാദിത്തം കല്യാണിയെ ഏല്‍പ്പിക്കുകയും ചെയ്യുന്നുവെന്ന് ടി.എസ്. പട്ടാഭിരാമന് പറഞ്ഞു.\n”എന്റെ കൂടെ എന്റെ മകള് ഇതുപോലെ ഒരു വേദിയിലിരിക്കുമെന്നു ഞാന് ഒരിക്കലും കരുതിയിട്ടില്ല. അവള് സിനിമയില് അഭിനയിക്കുമെന്നും കരുതിയിട്ടില്ല. ഒരു ക്ഷേത്ര മുറ്റത്തുവച്ചാണ് അവളും ഞാനും ആദ്യമായി ഒരേ വേദി പങ്കിടുന്നതെന്നതും സന്തോഷകരമാണെന്ന് പ്രിയന് പ്രതികരിച്ചു. അതേസമയം സെറ്റില് വന്നാലും പെട്ടെന്നു മടങ്ങുന്ന കല്യാണി തന്നോട് ഒരിക്കല്‍പോലും സിനിമയെക്കുറിച്ചു സംസാരിച്ചിരുന്നില്ലെന്നു പ്രിയന് പറഞ്ഞു. ”അമേരിക്കയില് ആര്‍ക്കിടെക്ട് ബിരുദത്തിനു പഠിക്കാന് പോയ അമ്മു അതു നന്നായി ചെയ്താണു തിരിച്ചെത്തിയത്.\nഇനി എന്തു ചെയ്യുമെന്നു ഞാന് ചോദിച്ചിട്ടുമില്ല. അതിനിടയ്ക്കാണ് എന്നെ അദ്ഭുതപ്പെടുത്തിക്കൊണ്ട് അവള് എന്നോടു നാഗാര്‍ജുനയുടെ സിനിമയില് അഭിനയിക്കട്ടേ എന്നു ചോദിച്ചത്. സര്‍വ ദൈവങ്ങളെയും വിളിച്ചാണു സമ്മതിച്ചത്. പരാജയപ്പെട്ടാല് അത് എന്നെക്കാള് അവളെ വേദനിപ്പിക്കുമെന്നതായിരുന്നു പേടി. പക്ഷേ അവള് നന്നായി ചെയ്തു. ഒരച്ഛന് മകള്‍ക്കൊപ്പം വേദി പങ്കിടുന്നതിലും വലുതായി ഒന്നുമില്ലെന്നും അദ്ദേഹം പറയുകയുണ്ടായി.\nഅഭിനയിക്കാന് താല്‍പര്യമുണ്ടോ? കുഞ്ചാക്കോ ബോബന്റെ ചിത്രത്തില് ആളെ ആവശ്യമുണ്ട്\nFilm News May 15, 2022, 9:25 PM\nFilm News May 13, 2022, 11:07 PM


മന്ത്രവാദത്തിന്റെ പിടിയില് നവോത്ഥാന കേരളം: സമീപകാലത്ത് പൊലിഞ്ഞത് ഒരു ഡസനിലേറെ ജീവനുകള്\n15 May 2019 1:17 PM GMT\n'മന്ത്രവാദിയുടെ മര്‍ദ്ദനമേറ്റ പെണ്‍കുട്ടിയെ ഗുരുതരാവസ്ഥയില് ആശുപത്രിയില് പ്രവേശിപ്പിച്ചു'- അടുത്തകാലത്ത് വായിച്ച ഒരു വാര്‍ത്തയാണ് ഇത്. നോര്‍ത്ത് ഇന്ത്യയിലെ ഏതെങ്കിലും പ്രദേശത്തെയോ കേരളത്തിലെ തന്നെ ഏതെങ്കിലും കുഗ്രാമത്തില് നിന്നോ റിപ്പോര്‍ട്ട് ചെയ്ത സംഭവം അല്ല ഇത്. പകരം, കോട്ടയത്തെ കാഞ്ഞിരപ്പിള്ളിക്കടുത്ത് ഉണ്ടായതാണ്. മര്‍ദ്ദനമേല്‍ക്കേണ്ടി വന്ന പെണ്‍കുട്ടിയെ മന്ത്രവാദിയുടെ അടുത്തെത്തിച്ചതാകട്ടെ പോലീസുകാരനായ അച്ഛനും. ഇതുമാത്രമല്ല, കേരളത്തില് സമീപകാലത്തായി നിരന്തരം ഉയര്‍ന്നു കേള്‍ക്കുന്ന ഒന്നായി മാറിയിരിക്കുകയാണ് മരണത്തിന് പിന്നിലെ മന്ത്രവാദ ബന്ധങ്ങള്. ഇക്കൂട്ടത്തില് ഏറ്റവും ഒടുവിലത്തേതാണ് നെയ്യാറ്റിന്‍കരയില് അമ്മയും മകളും തീകൊളുത്തി ആത്മഹത്യ ചെയ്തത്. ഇന്നലെ ഉച്ചയോടെ സംഭവം റിപ്പോര്‍ട്ട് ചെയ്തപ്പോള് ബാങ്കില് നിന്നുള്ള ജപ്തി ഭയന്ന് വീട്ടമ്മയും മകളും ആത്മഹത്യയ്ക്ക് ശ്രമിച്ചുവെന്നും മകള് വൈഷ്ണവി മരിച്ചുവെന്നുമാണ് വാര്‍ത്ത പരന്നത്. തൊട്ടുപിന്നാലെ തന്നെ നെയ്യാറ്റിന്‍കരയിലെ കാനറ ബാങ്കിന് വന് പ്രതിഷേധമുയര്‍ന്നു. മാനേജരെ അറസ്റ്റ് ചെയ്യണമെന്ന് കക്ഷിരാഷ്ട്രീയ ഭേദമില്ലാതെ ജനങ്ങള് ആവശ്യപ്പെടാനും തുടങ്ങി. വൈകിട്ടോടെ വീട്ടമ്മയായ ലേഖയുടെ മരണവും സ്ഥിരീകരിച്ചു. ഇന്നലെ പോലീസ് എത്തി പൂട്ടി സീല് വച്ച മുറി ഇന്ന് രാവിലെ ഫോറന്‍സിക് വിദഗ്ധരുടെ സഹായത്തോടെ തുറന്നു പരിശോധിച്ചപ്പോഴാണ് ലേഖയുടെ മരണമൊഴി കൂടിയായ ആത്മഹത്യാക്കുറിപ്പ് കിട്ടുന്നതും കേസില് വഴിത്തിരിവുണ്ടാകുന്നതും. അതില് ലേഖ ആരോപിക്കുന്ന മന്ത്രവാദമാണ് ഏറെ ഞെട്ടിച്ചത്.\nബാങ്കില് നിന്നും വന്ന ജപ്തി നോട്ടീസ് പോലും പറമ്പിലെ ആല്‍ത്തറയില് കൊണ്ടുവച്ച് പൂജിക്കുന്നതായിരുന്നു ലേഖയുടെ ഭര്‍ത്താവ് ചന്ദ്രന്റെയും അമ്മ കൃഷ്ണമ്മയുടെയും ജോലിയെന്നാണ് ലേഖ ആത്മഹത്യാക്കുറിപ്പില് പറയുന്നത്. ഭര്‍തൃ വീട്ടിലെ പീഡനങ്ങളും കാരണമാണെങ്കില് പോലും വീടിന്റെ ജപ്തി മന്ത്രവാദത്തിലൂടെ പരിഹരിക്കാമെന്ന ഇവരുടെ ധാരണയാണ് ലേഖയുടെയും മകളുടെയും ആത്മഹത്യയില് കലാശിച്ചത്. ഏതാനും ദിവസങ്ങള്‍ക്ക് മുമ്പ് വെമ്പായത്ത് പേ വിഷബാധയേറ്റ് മരിച്ച എട്ടു വയസ്സുകാരന്റെ കൈയ്യില് നൂല് ജപിച്ചു കെട്ടിയതായും വാര്‍ത്തയുണ്ടായിരുന്നു. തളര്‍ന്ന് വീണ കുട്ടിയ്ക്ക് പേ വിഷബാധയേറ്റതറിയാതെ ബാധ കൂടിയതാണെന്ന വിശ്വാസത്തിലാണ് ഇങ്ങനെ ചെയ്തത്. ഒടുവില് വായില് നിന്നും പത വന്നപ്പോഴാണ് ഇവര് ആശുപത്രിയില് കൊണ്ടുപോയത്. അപ്പോഴേക്കും സമയം വൈകിയിരുന്നു. കുട്ടി മരിക്കുകയും ചെയ്തു.\nചികിത്സയുടെ പേരില്, നിധി നേടാന്, പ്രതികാരത്തിന്, കഷ്ടകാലം മാറാന് അങ്ങനെ പലപല കാരണങ്ങളാലാണ് പലരും മന്ത്രവാദത്തിന്റെ കെണിയിലകപ്പെടുന്നത്. ഇവരെ കെണിയിലാക്കുന്നവരുടെ ലക്ഷ്യമാകട്ടെ പണം തട്ടല് മാത്രവും. 2018ല് തൊടുപുഴ മുണ്ടന്‍കുടിയിലെ കൂട്ടക്കൊലപാതകത്തിന്റെ പിന്നിലും മന്ത്രവാദ ബന്ധങ്ങളുണ്ടായിരുന്നു. തൊടുപുഴയില് മുണ്ടന്‍കുടി കാനാട്ട് കൃഷ്ണന്, ഭാര്യ സുശീല, മകള് ആര്‍ഷ, മകന് ആദര്‍ശ് എന്നിവരാണ് കൊല്ലപ്പെട്ടത്. ഒരു കുഴിയില് തന്നെയാണ് നാല് പേരുടെയും മൃതദേഹം കുഴിച്ചിട്ടത്. ഇവരുടെ വീട്ടില് മന്ത്രവാദം നടന്നിരുന്നതായാണ് നാട്ടുകാര് പറയുന്നത്. കൃഷ്ണനെ കാണാന് മറ്റ് ജില്ലകളില് നിന്നുപോലും ആഡംബര വാഹനങ്ങളില് പതിവായി ആളുകളെത്താറുണ്ടെന്ന് ബന്ധുക്കള് പറയുന്നു. മന്ത്രവാദത്തില് കൃഷ്ണന്റെ സഹായിയായിരുന്ന അനീഷ്, കൂട്ടാളി ലിബീഷ് എന്നിവര് ഏതാനും ദിവസങ്ങള്‍ക്കകം പിടിയിലായി. സാമ്പത്തികമായിരുന്നു കൊലപാതകത്തിന്റെ ലക്ഷ്യം.\nപത്തനംതിട്ട ഓമല്ലൂരില് ആതിര എന്ന പെണ്‍കുട്ടി മന്ത്രവാദത്തിനിടെ കൊല്ലപ്പെട്ട സംഭവത്തില് പ്രതികളായത് മാതാപിതാക്കളും ബന്ധുക്കളുമാണ്. മൃതദേഹത്തില് ആഴത്തിലുള്ള മുറിവുകള് 46 മറ്റ് മുറിവുകളുമുണ്ടായിരുന്നു. 2014ലാണ് സംഭവം. ശുഭാനന്ദാശ്രമം വിശ്വാസികളായ ഇവര് പെണ്‍കുട്ടിയുടെ ദീര്‍ഘകാലമായുള്ള അസുഖം പിശാചുബാധ മൂലമാണെന്ന് പറഞ്ഞാണ് മന്ത്രവാദം നടത്തിയത്. മന്ത്രവാദത്തിനിടെ പെണ്‍കുട്ടിയെ ശാരീരികമായി ഉപദ്രവിച്ചതാണ് മരണത്തിന് കാരണമായത്.\nമുകളില് പറഞ്ഞതെല്ലാം പരമ്പരാഗത മന്ത്രവാദ കൊലപാതകങ്ങളാണെങ്കില് കവടിയാറില് നടന്നത് ന്യൂജനറേഷന് മന്ത്രവാദത്തിന്റെ പേരിലുള്ള കൊലപാതകമാണ്. സാത്താന് സേവയും ആസ്ട്രല് പ്രൊജക്ഷനുമായിരുന്നു കേദലിനെ തന്റെ മാതാപിതാക്കളെയും സഹോദരിയെയും ബന്ധുവിനെയും കൊലപ്പെടുത്താന് കാരണമായത്. ആത്മാവിനെ ശരീരത്തില് നിന്നും വേര്‍പെടുത്തുന്ന രീതിയാണ് ആസ്ട്രല് പ്രൊജക്ഷന്. ഇതിന്റെ ഭാഗമായിരുന്നു നന്തന്‍കോട് കൂട്ടക്കൊലപാതകം. കൊണ്ടോട്ടിയില് ചികിത്സയുടെ പേരില് രണ്ട് പേരെയാണ് മന്ത്രവാദികള് കൊലപ്പെടുത്തിയത്. കൊണ്ടോട്ടി സ്വദേശിനി ശകുന്തളയെ വീടിനുള്ളില് ഒളിച്ചിരിക്കുന്ന നിധി കണ്ടെത്താന് സഹായിക്കാമെന്ന് പറഞ്ഞ് ക്ഷേത്ര പൂജാരി കൊലപ്പെടുത്തിയത് 2014ലാണ്. ശകുന്തളയുടെ കൊലപാതകം ഹിന്ദു പുരോഹിതന്റെ വകയായിരുന്നെങ്കില് ചികിത്സയുടെ പേരിലുള്ള കൊലപാതകങ്ങള് നടത്തിയത് മുസ്ലിം പുരോഹിതരായിരുന്നു.\nഇക്കഴിഞ്ഞ മാര്‍ച്ച് നാലിന് നിലമ്പൂരില് കരള് രോഗം ബാധിച്ച് മരിച്ച യുവാവിന് മന്ത്രവാദ ചികിത്സയിക്കിടെ കൊടിയ പീഡനമേറ്റതായി വ്യക്തമാക്കുന്ന ഓഡിയോ, വീഡിയോ സന്ദേശങ്ങള് പുറത്തു വന്നിരുന്നു. നിലമ്പൂരിലെ കാരൂളി സ്വദേശിയായ ഫിറോസ് അലിയാണ് മാര്‍ച്ച് രണ്ടിന് മരിച്ചത്. കരള് രോഗം ഡോക്ടറെ കണ്ട് ചികിത്സിച്ച് മാറിയെങ്കിലും ബന്ധുക്കളുടെ നിര്‍ബന്ധത്തിന് വഴങ്ങിയാണ് 'മന്ത്രവാദ ചികിത്സ' നടത്തിയത്. കരള് രോഗമല്ല, വയറ്റില് ബാധ കയറിയതാണെന്നും അതിനെ ഇല്ലാതാക്കിയാലെ രോഗം പൂര്‍ണമായും മാറുകയുള്ളൂവെന്നുമാണ് വീട്ടുകാര് ഇയാളെ പറഞ്ഞു വിശ്വസിപ്പിച്ചത്. ചെരണിക്ക് സമീപമുള്ള ചികിത്സാ കേന്ദ്രത്തില് 26 ദിവസം താമസിച്ച് മരുന്നും ഭക്ഷണവും നല്‍കാതെ ശാരീരികമായി പീഡിപ്പിക്കുകയായിരുന്നു. കഫക്കെട്ട് കൂടി അവശനിലയിലായപ്പോള് മരുന്നിന് യാചിച്ചെങ്കിലും വിശ്വാസത്തെ ബാധിക്കുമെന്നതിനാല് തരില്ലെന്നായിരുന്നു സിദ്ധന്റെ മറുപടി. രക്ഷപ്പെടാന് ശ്രമിച്ചപ്പോള് സിദ്ധനുള്‍പ്പെടെ മൂന്ന് പേര് ചേര്‍ന്ന് ബലപ്രയോഗത്തിലൂടെ പിടികൂടി. ഒരു ദിവസത്തെ ഫീസ് 10,000 രൂപയായിരുന്നു. നടക്കാനും ഇരിക്കാനും ശേഷിയുണ്ടായിരുന്ന ഇയാള് തളര്‍ന്ന് ക്ഷീണിതനായി. രോഗം മൂര്‍ച്ഛിച്ചതോടെ വീട്ടിലേക്ക് തിരിച്ചയയ്ക്കുകയും ചെയ്തു.\nസമീപകാലത്തുണ്ടായ മന്ത്രവാദ ബന്ധമുള്ള കൊലപാതകങ്ങള് മാത്രമാണ് ഇവ. മന്ത്രവാദത്തിന്റെ പേരില് നടക്കുന്ന മറ്റ് ചൂഷണങ്ങള് നിരവധിയാണ്. ലൈംഗിക ചൂഷണവും സാമ്പത്തിക ചൂഷണവുമെല്ലാം അതില് ഉള്‍പ്പെടുന്നു. എളുപ്പത്തില് നേട്ടം കൊയ്യാനുള്ള സാധാരണ മനുഷ്യമനസിന്റെ വ്യഗ്രതയെ ചൂഷണം ചെയ്യാന് നിരവധി പേര് ഇന്നും ഈ സമൂഹത്തില് ഒളിച്ചിരിക്കുന്നുണ്ട്. അവരാണ് സാമാന്യ യുക്തിയുമായി യാതൊരു ബന്ധവുമില്ലാത്ത ഇത്തരം കര്‍മ്മങ്ങളിലേക്ക് ഇരകളെ കണ്ടെത്തുന്നത്.\nAstral Projection Black Magic Murders Kedal Jinson Raj


10,000 കോടി എളുപ്പത്തില് കണ്ടെത്താം; ബദല് നിര്‍ദ്ദേശവുമായി സര്‍വീസ് സംഘടന\nUpdated: September 11, 2018, 12:50 PM IST\nതിരുവനന്തപുരം: പ്രളയാനന്തരമുള്ള കേരളത്തിന്റെ പുനര്‍നിര്‍മ്മാണത്തിന് പണം കണ്ടെത്താന് സര്‍ക്കാര് പല മാര്‍ഗങ്ങളും തേടുന്നതിനിടെ 10000 കോടി കണ്ടെത്തുന്നതിനുള്ള നിര്‍ദ്ദേശവുമായി ജീവനക്കാരുടെ സംഘടന.\nജീവനക്കാരുടെ പെന്‍ഷന്‍പ്രായം അടിയന്തരമായി ഉയര്‍ത്തി ഏകീകരിച്ചാല് പതിനായിരം കോടിരൂപ ലാഭിക്കാന് കഴിയുമെന്ന ബദല് നിര്‍ദ്ദേശമാണ് കോണ്‍ഗ്രസ് അനുകൂല സര്‍വീസ് സംഘടനയായ കേരള എന്.ജി.ഒ. അസോസിയേഷന് മുന്നോട്ടുവച്ചിരിക്കുന്നത്.\nനികുതി കൊള്ള; ഒരു ലിറ്റർ പെട്രോളിന് നികുതിയും കമ്മീഷനും മാത്രം 46 രൂപയോളം\nകേന്ദ്ര സര്‍വീസിലും ഇന്ത്യയിലെ 27 സംസ്ഥാനങ്ങളും പെന്‍ഷന്‍പ്രായം 60 ഉം 58 ഉം ആയി നിലനില്‍ക്കുമ്പോള് കേരളത്തില് 56 വയസാണ്. പെന്‍ഷന് പ്രായം വര്‍ദ്ധിപ്പിക്കുവാനുള്ള തീരുമാനമെടുക്കാന് സര്‍ക്കാര് തയാറാകണമെന്നും സംഘടന ആവശ്യപ്പെടുന്നു.


‘നയൻതാരയ്ക്ക് കൊറോണ..?’ – വ്യാജപ്രചാരണത്തിന് രസകരമായ മറുപടി കൊടുത്ത് നയൻസും വിഘ്‌നേഷും..! – POCKET CREATIONS\n‘നയൻതാരയ്ക്ക് കൊറോണ..?’ – വ്യാജപ്രചാരണത്തിന് രസകരമായ മറുപടി കൊടുത്ത് നയൻസും വിഘ്‌നേഷും..!\nSwathyJune 22, 2020 6:40 am\nലോകം എങ്ങും ഭീതിയുടെ നിഴലിൽ നിൽക്കുന്ന സമയമാണ് ഇത്. ഇന്ത്യയിലും ഓരോ ദിവസവും രോഗികളുടെ എണ്ണം കൂടി-കൂടി വരികയാണ്. അതിൽ തന്നെ ഏറ്റവും കൂടുതൽ റിപ്പോർട്ട് ചെയ്യുന്നത് മഹാരാഷ്ട്ര, ഡൽഹി, തമിഴ് നാട് എന്നീ സ്ഥലങ്ങളിൽ നിന്നാണ്. കോവിഡ് തുടങ്ങിയപ്പോൾ തൊട്ട് അതുമായി ബന്ധപ്പെട്ട ഒരു വ്യാജ വാർത്തകളും പുറത്തുവരാറുണ്ടായിരുന്നു.\nപല നേതാക്കൾക്കും താരങ്ങൾക്കും കോവിഡ് ആണെന്ന് തരത്തിൽ ചിലർ സമൂഹമാധ്യമങ്ങളിൽ വ്യാജ വാർത്തകൾ പടച്ചു വിടാറുണ്ട്. ഇപ്പോഴിതാ തെന്നിന്ത്യൻ സൂപ്പർതാരമായ നയൻതാരയ്ക്ക് കോവിഡ് ആണെന്ന തരത്തിൽ ഒരു തമിഴ് പത്രത്തിൽ വാർത്തകൾ പ്രചരിച്ചിരുന്നു. ഇതിന് മറുപടിയായി രംഗത്ത് വന്നിരിക്കുകയാണ് നയൻതാരയും കാമുകൻ വിഘ്‌നേഷും.\nഒരു രസകരമായ വീഡിയോയിലൂടെയാണ് ഈ വ്യാജ പ്രചാരണത്തിന് എതിരെ അവർ മറുപടി നൽകിയത്. ‘ഇങ്ങനെയാണ് ഞങ്ങൾ ഞങ്ങളെക്കുറിച്ചുള്ള വാർത്തകൾ നോക്കി കാണുന്നത്. പ്രിയപ്പെട്ട കൊറോണയും അതുപോലെ അതിശയകരമായ ഞങ്ങളുടെ മരിച്ച ചിത്രങ്ങളുടെ ഡിസൈനുകളും. പൂർണ ആരോഗ്യവതിയായും സന്തുഷ്ടരായും ഞങ്ങൾ ജീവനോടെ തന്നെയുണ്ട്.\nനിങ്ങളെ പോലെയുള്ള തമാശക്കാരുടെ നിസാരമായ ഇത്തരം തമാശകൾ കാണാനുള്ള ശക്തിയും സന്തോഷവും ദൈവം ഞങ്ങൾക്ക് ധാരാളമായി നൽകിയിട്ടുണ്ട്..’ വിഘ്നേഷ് വീഡിയോയോടൊപ്പം കുറിച്ചു. ഇരുവരും ഒരു ആപ്പ് ഉപയോഗിച്ച് കുട്ടികളായി നൃത്തം ചെയ്യുന്ന വീഡിയോയാണ് വിഘ്നേഷ് ഇതിന് മറുപടിയായി പോസ്റ്റ് ചെയ്‌തിരിക്കുന്നത്.\nNEWER POST‘കൃഷ്ണകുമാറിന്റെ ഇളയമകളും മിടുമിടുക്കി തന്നെ..’ – ഫോട്ടോസ് കണ്ട് അന്തംവിട്ട് ആരാധകർ..!!\nOLDER POST‘ഇതാര് വാര്യംപള്ളിയിലെ മീനാക്ഷി അല്ലയോ..’; തനി നാടൻ ലുക്കിൽ മീനാക്ഷി – ഫോട്ടോസ് വൈറൽ


ഇറ്റാലിയന് ഭക്ത സായിബാബയ്ക്ക് നല്‍കിയത്!! ഞെട്ടിപ്പിക്കുന്ന സംഭവം, ഇതാദ്യമായല്ല!! | Italian woman donates 28 lakh's gold crowm to saibaba - Malayalam Oneindia\nPublished: February 10 2017, 11:58 [IST]\nഷിര്‍ദി: ഇറ്റാലിയന് ഭക്ത ഷിര്‍ദി സായിബായക്ക് 28 ലക്ഷം രൂപയുടെ സ്വര്‍ണകിരീടം സംഭാവനയായി നല്‍കി. ഷിര്‍ദിയിലെ സായിബാബയുടെ ക്ഷേത്രത്തിലെത്തിയാണ് ഇറ്റലിക്കാരിയായ 72കാരി സെലിനി ഡൊളോറാസ് എന്ന സ്ത്രീ ഇത്രയും വലിയ തുകയുടെ സംഭാവന നല്‍കി ഞെട്ടിച്ചത്. 855 ഗ്രാം തൂക്കം വരുന്ന സ്വര്‍ണ കിരീടത്തില് രത്‌നങ്ങളും പതിച്ചിരുന്നു.\nസായിബാബയുടെ കടുത്ത ഭക്ത കൂടിയായ ഇവര് തന്റെ പേര് സായ് ദുര്‍ഗയെന്നു മാറ്റുകയും ചെയ്തിരുന്നു. കഴിഞ്ഞ ഒമ്പതു വര്‍ഷമായി സായിബാബയുടെ ഭക്തയാണ് ഇവര്. എല്ലാ മാസവും ഇവര് സായിബാബയുടെ ക്ഷേത്രം സന്ദര്‍ശിക്കാറുമുണ്ട്.\nഇതാദ്യമായല്ല ഈ സ്ത്രീ ക്ഷേത്രത്തിന് വലിയ സംഭാവനകള് നല്‍കുന്നത്. നേരത്തേ സ്വര്‍ണം പൂശിയ 25 ലക്ഷം രൂപ മതിപ്പ് വരുന്ന രണ്ടു രുദ്രാക്ഷങ്ങളും ഇവര് ക്ഷേത്രത്തിനു നല്‍കിയിരുന്നു.\nഇറ്റലിയില് വലിയൊരു സായിബാബ ക്ഷേത്രം പണിയുകയാണ് ഇനി തന്റെ ലക്ഷ്യമെന്ന് സായ് ദുര്‍ഗ പറഞ്ഞു. ക്ഷേത്രത്തിന്റെ മാതൃക സായിബാബയുടെ പ്രതിഷ്ഠയുടെ കാല്‍ക്കല് വച്ച് അനുഗ്രഹം വാങ്ങിക്കാന് കൂടിയാണ് അവര് കഴിഞ്ഞ ദിവസം ഷിര്‍ദിയിലെത്തിയത്.\nകൂടുതൽ saibaba വാർത്തകൾ\nsaibaba devotee italy woman temple gold സായിബാബ കിരീടം ഇറ്റലി സ്ത്രീ ക്ഷേത്രം സ്വര്‍ണം\n72-year-old Italian woman, who claims to beastaunch devotee of Saibaba, has donatedagold crown worth about Rs 28 lakh to the famous temple here. Selini Doloras alias Sai Durga yesterday donated the gold crown, weighing around 855 gms and studded with gems, to the temple, Shri Saibaba Sansthan trustee Sachin Tambe said.\nStory first published: Friday, February 10, 2017, 11:58 [IST]


gold rate today: സ്വർണ വില കുറഞ്ഞോ കൂടിയോ? - 22c-gold-and-silver-rates-in-kerala-on-24th-january-2021 | Samayam Malayalam\nAswathi V | Samayam Malayalam | Updated: 24 Jan 2021, 09:56:00 AM\nസ്വർണ വില ചാഞ്ചാടിക്കൊണ്ടിരിക്കുകയാണ്. വൻ വില വർധനയ്ക്ക് ശേഷം കഴിഞ്ഞദിവസം സ്വർണ വില ഇടിഞ്ഞിരുന്നു. രണ്ട് ദിവസംകൊണ്ട് പവന് 240 രൂപയാണ് കുറഞ്ഞത്. ഇന്നത്തെ സ്വർണ വില അറിയാം.\nകൊച്ചി: സംസ്ഥാനത്ത് സ്വര്‍ണ വില മാറ്റമില്ലാതെ തുടരുന്നു. ഒരു പവൻ സ്വര്‍ണത്തിന് 36,760 രൂപയാണ് വില. ഒരു ഗ്രാമിന് 4,595 രൂപയും. രണ്ട് ദിവസംകൊണ്ട് പവന് 240 രൂപയാണ് കുറഞ്ഞത്. ഇതോടെ 37,000 രൂപയായിരുന്ന സ്വർണത്തിന്റെ വില 36,760 രൂപയിലെത്തി.\nജനുവരി 16 മുതൽ3ദിവസങ്ങളിൽ ഈ മാസത്തെ ഏറ്റവും കുറഞ്ഞ നിരക്കിലായിരുന്നു സ്വര്‍ണ വില. ഒരു പവൻ സ്വര്‍ണത്തിന് 36,400 രൂപയായിരുന്നു വില. ജനുവരി 5,6 തിയതികളിലാണ് സ്വര്‍ണ വില ഈ മാസത്തെ ഏറ്റവും ഉയര്‍ന്ന നിരക്കിൽ എത്തിയത്. ഒരു പവൻ സ്വര്‍ണത്തിന് 38,400 രൂപയായിരുന്നു വില. പിന്നീട് വില കുറയുകയായിരുന്നു.\n36,880 4,610 1,863.15\nവെള്ളിയാഴ്ച 36,880 4,610 1,863.15\nവ്യാഴാഴ്ച 36,640 4,580 1,839.87\nAlso Read: പച്ചപ്പും ഹരിതാഭയുമായി സമന്ത, കടലോരത്ത് തമന്ന; പ്രകൃതിയോടിണങ്ങിയ ആഡംബരസൗധങ്ങൾ സ്വന്തമാക്കിയ താരങ്ങൾ\nസംസ്ഥാനത്ത് വെള്ളി വിലയിൽ ഇടിവ്. ഒരു ഗ്രാം വെള്ളിയ്ക്ക് ഇന്ന് 66.70 രൂപയാണ് വില. 8 ഗ്രാമിന് 533.60 രൂപയും. ഒരു കിലോഗ്രാമിന് 66,700 രൂപയാണ് വില. ഇന്നലെ ഒരു കിലോഗ്രാം വെള്ളിയ്ക്ക് 66,800 രൂപയായിരുന്നു വില.\nസ്വർണ വിലയിൽ വീണ്ടും ഇടിവ് ആര്‍ട്ടിക്കിള് ഷോ\nസ്വർണ വില വെള്ളി വില gold rate today in kerala gold rate today Gold Rate in Kochi gold rate in kerala gold rate gold price today Gold Price Hike\nWeb Title : 22c-gold-and-silver-rates-in-kerala-on-24th-january-2021


നായ നക്കിയ നഗരജീവിതം - While I travel\nനായ നക്കിയ നഗരജീവിതം\nപൊതുവെ നായകളോട് അലര്‍ജിയാണ്. ചെറിയ പേടിയുമുണ്ട്. തലസ്ഥാനനഗരത്തില് രാത്രിയായാല് റോഡില് മനുഷ്യരേക്കാളേറെ നായകളെയാണു കാണുക. താമസിക്കുന്ന ക്വാര്‍ട്ടേഴ്‌സിന് ചുറ്റുവട്ടത്തെ വീടുകളിലൊക്കെ ജഗജില്ലികളായ നായകളുണ്ട്. സര്‍ക്കാര് ഉദ്യോഗസ്ഥരും പണച്ചാക്കുകളുമായ യജമാനന്മാരുടെ സ്‌നേഹനിധികളായ ഭൃത്യന്മാരാണവര്. വിദേശത്തുനിന്ന് ഇറക്കുമതി ചെയ്‌ത ഈ ക്രീമിലെയര് വിഭാഗത്തിന് രാത്രിത്തെരുവുകളിലെ യജമാനന്മാരായ പീക്കിരി- ചാവാലിപ്പട്ടികളെ കണ്ണെടുത്താല് കണ്ടുകൂടാ. രാത്രിയായാല് ഡോബര്‍മാനും ജര്‍മ്മന് ഷെപ്പേഡും വീടുകളുടെ നിയന്ത്രണമേറ്റെടുത്ത് മുറ്റത്തുവിഹരിക്കും. അവധിദിനങ്ങളില് ഇവയുടെ ഡ്യൂട്ടി രാവിലെ എട്ടൊമ്പതു വരെ നീളും.\nകഴിഞ്ഞദിവസം രാവിലെ ക്വാര്‍ട്ടേഴ്‌സില് നിന്നിറങ്ങി സ്റ്റാച്യൂവിലേക്ക് നടക്കുകയായിരുന്നു. ചെറുറോഡിന്റെ വളവുതിരിഞ്ഞയുടന് ലക്ഷണമൊത്തൊരു വിദേശിശുനകന് തൊട്ടുമുന്നില്. അടുത്ത വീട്ടുകാര് ഗേറ്റടയ്‌ക്കാന് മറന്നതാണ്. അരജീവന് പോയി. ബാക്കി ജീവനുമായി ശ്വാസംപിടിച്ച് പഞ്ചപുച്ഛമടക്കി, കറുത്തുതടിച്ച നായയ്‌ക്കു മുന്നില്‍നിന്നു. രാത്രിജോലി കഴിഞ്ഞ് മടങ്ങുമ്പോള് അടുത്ത വീട്ടുമുറ്റത്ത് ഗേറ്റിനപ്പുറംനിന്ന് കുരച്ചുപേടിപ്പിക്കാറുള്ള അതേയാള്! അനങ്ങിയില്ല. വിലകൂടിയ പട്ടിബിസ്‌ക്കറ്റും പാലും ഇറച്ചിയും നേരംതെറ്റാതെ അകത്താക്കി തടിയനായ 'വിദേശി', അത്രതന്നെ ആരോഗ്യമില്ലാത്ത സ്വദേശിയുവാവിനെ വെറുതെവിടുമോ-- ആള് കുരച്ചുകൊണ്ട് എന്നെ ചുറ്റിയടിച്ചൊരു നടത്തംതുടങ്ങി. അത്തറുപൂശിയ കറുത്ത പാന്റില് മൂക്കുരസി മണംപിടിച്ചു. നാക്കുനീട്ടി നക്കിയോയെന്നൊരു സംശയം. ഹൃദയമിടിപ്പുകൂടി. ഒടുവില് ധൈര്യംസംഭരിച്ച് കൈയിലിരുന്ന പുസ്‌തകമെടുത്ത് മെല്ലെത്തലോടി അതിനെ തള്ളിമാറ്റാന് ശ്രമിച്ചു.\n'നായിന്റെ മോന് പോവുന്നില്ലല്ലോ റബ്ബേ'- പ്രാര്‍ഥനയ്‌ക്ക് ഫലമെന്നോണം നായയുടമയുടെ വീട്ടിലെ പണിക്കാരനെത്തി അതിനെ വഴക്കുപറഞ്ഞ് കൂട്ടിക്കൊണ്ടുപോയി. ഞാനിത്രയും ധൈര്യവാനാണല്ലോയെന്നെനിക്ക് തോന്നിയത് അപ്പോഴാണ്.\n(വിളപ്പില്‍ശാല ഗ്രാമത്തിന്റെ വിശുദ്ധിയെ തിരുവനന്തപുരം നഗരം മാലിന്യത്താല് അശുദ്ധമാക്കിയ കാലംമാറി. ഇപ്പോള് നഗരം അതിന്റെ തനിനിറം കാണിച്ചുതുടങ്ങി. നായശല്യം ഏറിയതിന് കാരണം നഗരവും മാലിന്യവും തന്നെ. നായ നക്കാനിനിയും എത്ര ജീവിതങ്ങള് ബാക്കി).\nPosted by Mohamed Salahudheen @ 21:57:00\nപട്ടേപ്പാടം റാംജി Monday, March 05, 2012\nധൈര്യം ഇല്ലെന്നു വെറുതെ തോന്നുന്നതാണ്.\nkARNOr(കാര്‍ന്നോര്) Tuesday, March 06, 2012\nനായ നക്കാനിനിയും എത്ര ജീവിതങ്ങള് ബാക്കി\nമുരളീമുകുന്ദൻ , ബിലാത്തിപട്ടണം BILATTHIPATTANAM. Tuesday, March 06, 2012\nവിദേശിയായ നായക്ക് കിട്ടുന്ന പരിഗണന\nപോലും സ്വദേശിയായ ഒരു യുവാവിന് കിട്ടുന്നില്ലല്ലോ അല്ലേ ഭായ്.\nഇവിടെയൊക്കെ സ്വന്തം മക്കളെ\nവളർത്തുന്നപോലേയാണ് സ്വദേശീകൾ നായ-പട്ടി-പൂച്ച എന്നിവയെയൊക്കെ വളർത്തുന്നത്\nഞങ്ങൾ വിദേശികളെയൊക്കെ ,നമ്മൾ തെരുവുനായ്ക്കളെ കാണുന്ന കണ്ണുകൊണ്ടും..!\najith Tuesday, March 06, 2012\nപാവം നായ പേടിച്ചുകാണുമോ എന്നാണെനിക്ക് സംശയം. മനേകാ ഗാന്ധിയൊന്നും വായിക്കേണ്ട ഈ പോസ്റ്റ്. മൃഗദ്രോഹം എന്ന് പറഞ്ഞ് കേസ് വരാന് ചാന്‍സുണ്ട്.\nനാമൂസ് Saturday, March 10, 2012\nവിളപ്പില് ശാലയിലും പരിസരത്തും കാണുന്നതും... ഇതേ നാട്ടു .... അല്ലെ..?


ചേച്ചിയെ ദൈവമായി കണ്ട ഒരു അനിയന്റെ ഫേസ്‌ബുക്ക് കുറിപ്പ് സമൂഹ മാധ്യമങ്ങളിൽ ശ്രദ്ധേയമാകുന്നു. - Movlog\nപരസ്പരം വഴക്കിടുമെങ്കിലും ജീവിതത്തിൽ എന്തെങ്കിലും ഒരു പ്രതിസന്ധി ഘട്ടം ഉണ്ടാകുമ്പോൾ മറ്റാരും ഇല്ലെങ്കിലും നമ്മുടെ കൂടെപ്പിറപ്പുകൾ എന്നും നമുക്കൊപ്പം തന്നെ ഉണ്ടാകും. സഹോദരങ്ങളിൽ മൂത്തത് ഒരു ചേച്ചി ആണെങ്കിൽ അമ്മയുടെ സ്ഥാനത്തിൽ ആയിരിക്കും ആ ചേച്ചി കൂടപ്പിറപ്പുകളെ ശ്രദ്ധിക്കുക. അത്തരത്തിൽ ചേച്ചി അമ്മയായി തന്റെ ജീവന്റെ ജീവനായ ചേച്ചിയുടെ സ്നേഹത്തിന്റെ കഥയാണ് ഒരു അനിയൻ സമൂഹമാധ്യമങ്ങളിലൂടെ പങ്കുവെച്ചത്. ലുക്കീമിയ ബാധിച്ച അനിയനൊപ്പം കല്ലുപോലെ ഉറച്ചുനിന്നു താങ്ങും തണലുമായി നിന്ന ആ ചേച്ചിക്കുള്ള കയ്യടിയാണ് സമൂഹമാധ്യമങ്ങളിൽ നിറയെ. പരിശുദ്ധമായ ഇവരുടെ സഹോദര സ്നേഹത്തിന്റെ കുറിപ്പ് വൈറലായിരിക്കുകയാണ്. 2018ൽ വരണ്ട ചുമയെ തുടർന്നാണ് യുവാവ് ആശുപത്രിയിൽ എത്തിയത്. ചെറിയ ഇൻഫെക്ഷനോ കാലാവസ്ഥയുടെ പ്രശ്നമോ ആയിരിക്കും എന്ന് കരുതി ആശുപത്രിയിൽ ചികിത്സയ്ക്കായി എത്തി. എന്നാൽ വിശദമായ പരിശോധനയിൽ ആണ് ലുക്കിമിയ സ്ഥിരീകരിച്ചത്. ഇതുകേട്ട യുവാവ് ആകെ തകർന്നു പോയി.\nഅധികം ആയുസ്സില്ല എന്ന തോന്നൽ യുവാവിനെ വേട്ടയാടാൻ തുടങ്ങി. ഗുജറാത്തിൽ സ്ഥിരതാമസമാക്കിയ മാതാപിതാക്കളോട് ജീവിതം അവസാനിക്കാൻ പോകുന്നു എന്ന ചിന്ത പങ്കുവെച്ചു. ഇത് കേട്ടതും അവർ ഓടിയെത്തി മകനെ നാട്ടിലേക്ക് കൊണ്ടുപോയി. സഹോദരനെ കണ്ടപ്പോൾ ചിരിച്ചു കൊണ്ട് ചേച്ചി എത്തിയെങ്കിലും കണ്ണിൽ നിന്നും കണ്ണുനീർ നിർത്താതെ ഒഴുകുന്നുണ്ടായിരുന്നു. പിന്നീടങ്ങോട്ട് ദിവസവും 24 മണിക്കൂറും അനിയന് ഒപ്പം തന്നെ ഉണ്ടായിരുന്നു ആ ചേച്ചി. ജീവിതത്തിൽ വേദനകൾ അധികം അനുഭവിച്ചിട്ടില്ലാത്ത യുവാവിന് ഓരോ തവണ കീമോതെറാപ്പി ചെയ്യുമ്പോഴും സഹിക്കാൻ പറ്റാത്ത വേദന അനുഭവപ്പെടും ആയിരുന്നു. വേദന കടിച്ചമർത്തി കരച്ചിലടക്കി ഇടയ്ക്കിടയ്ക്ക് ശർദ്ദിച്ചു കൊണ്ടിരുന്നു. ഇതെല്ലാം കണ്ട് പൊട്ടിക്കരയാൻ മാത്രമേ ചേച്ചിക്ക് കഴിയുമായിരുന്നുള്ളൂ. ചികിത്സയുടെ അടുത്തഘട്ടത്തിൽ എത്തിയപ്പോഴാണ് മുടിയെല്ലാം പോയി കഷണ്ടി ആവാൻ തുടങ്ങിയത്. യുവാവിനെ സംബന്ധിച്ചിടത്തോളം ഇത് സഹിക്കാവുന്നതിലും അപ്പുറമായിരുന്നു.\nസമാധാനിപ്പിക്കാൻ വന്ന ചേച്ചിയെ പോലും ആട്ടിയോടിച്ചു. എത്രയൊക്കെ ദേഷ്യപ്പെട്ടാലും തന്നെ കൈവിടാതെ, ഞാൻ ഉണ്ട് എന്ന് ചേച്ചി പറയുമ്പോൾ എന്തെന്നില്ലാത്ത ആശ്വാസമായിരുന്നു യുവാവിന് ലഭിച്ചിരുന്നത്. മുടി പോയ വിഷമത്തിൽ ഇരിക്കുമ്പോഴായിരുന്നു അനിയനെ ഞെട്ടിച്ച ഒരു സംഭവം ഉണ്ടായത്. തനിക്കു വേണ്ടി ചേച്ചിയും തലമൊട്ടയടിച്ചു മുന്നിൽ നിൽക്കുന്നു. നീ എന്തിനാണ് ഇങ്ങനെ ചെയ്തത് എന്ന് ചോദിച്ചു സഹോദരൻ കരഞ്ഞുപോയി. അനിയന് ഇല്ലാത്തത് എനിക്കും വേണ്ട എന്ന് പറഞ്ഞു ആ സഹോദരി അനിയനെ കെട്ടിപിടിച്ചു കരഞ്ഞു. ചികിത്സയിലുടനീളവും അല്ലാതെയും ചേച്ചി എപ്പോഴും അനിയന് ഒപ്പമുണ്ടായിരുന്നു. ഒന്നു ചുമച്ചാൽ ചാടി എഴുന്നേൽക്കാനും ഒന്നു കരഞ്ഞാൽ തലോടി ഉറക്കാനും പേടിപ്പിക്കുന്ന ചിന്തകൾ വന്നാൽ എപ്പോഴും സന്തോഷങ്ങൾ നൽകുന്ന കാര്യങ്ങൾ പറയുവാനും ചേച്ചി ഒപ്പം തന്നെ ഉണ്ടായിരുന്നു.\nഅടുത്ത ദീപാവലി ആവുമ്പോഴേക്കും ചികിത്സ നിർത്താം എന്നാണ് ഡോക്ടർമാർ അഭിപ്രായപ്പെടുന്നത്. അതുകഴിഞ്ഞ് ഇഷ്ടമുള്ള ഭക്ഷണം കഴിക്കാനാണ് യുവാവിന്റെ ആഗ്രഹം. എല്ലാത്തിനും ഒപ്പമുണ്ടായിരുന്ന ചേച്ചി തന്നെയാണ് തന്റെ ജീവിതത്തിലെ ഏറ്റവും വലിയ ഭാഗ്യം. ഇപ്പോൾ ആർക്കാണ് ആദ്യം മുടി കിളിർക്കുക എന്നൊരു മത്സരമാണ് ഇവർക്ക് തമ്മിൽ നടക്കുന്നത്. ഈ മത്സരത്തിൽ ആര് ജയിക്കുമെന്ന് ഉറപ്പില്ലെങ്കിലും ഒരു ചേച്ചി എന്ന നിലയിലും ‘അമ്മ എന്ന നിലയിലും തന്റെ സഹോദരി വിജയിച്ചു കഴിഞ്ഞു എന്ന് അനിയൻ കുറിപ്പിലൂടെ പങ്കു വെച്ചു. ഇങ്ങനെ ഒരു ചേച്ചി ഉണ്ടെങ്കിൽ ഒരു പ്രതിസന്ധിയിലും ആരും തളരില്ല എന്ന് യുവാവ് കൂട്ടിച്ചേർത്തു.


അമേരിക്കയോട് ഒരു യുദ്ധത്തിന് ഇറാന് എത്ര തയ്യാറാണ്?; നേരിട്ടുള്ള ഏറ്റുമുട്ടലില് എന്ത് സംഭവിക്കാം; അവലോകനം | Iran USamilitary comparison what threat would it pose inawar\nTehran, First Published 8, Jan 2020, 1:19 PM IST\nഅമേരിക്കന് പക്ഷത്ത് കാര്യമായ കൂടിയാലോചനകള് എങ്ങനെ ഇറാന് തിരിച്ചടി നല്‍കാം എന്നതില് നടക്കുന്നു എന്നാണ് അമേരിക്കന് മാധ്യമങ്ങള് റിപ്പോര്‍ട്ട് ചെയ്യുന്നത്. ഈ അവസരത്തിലാണ് ഇരു രാജ്യങ്ങളുടെ സൈനിക ശക്തി പരിശോധിക്കുന്ന നിരവധി വാര്‍ത്തകള് അന്താരാഷ്ട്ര മാധ്യമങ്ങളില് നിറയുന്നത്. ഇറാന്‍റെയും അമേരിക്കയുടെ സൈനിക ശക്തി എന്താണ്, ദൗര്‍ബല്യങ്ങള് എന്താണ് എന്ന് പരിശോധിക്കാം.\nടെഹ്രാന്: ഇറാഖിലെ അമേരിക്കന് സൈനിക കേന്ദ്രങ്ങളില് നടത്തിയ ആക്രണത്തില് 80 സൈനികര് കൊല്ലപ്പെട്ടെന്ന് ഇറാന് മാധ്യമങ്ങള് റിപ്പോര്‍ട്ട് ചെയ്യുന്നത്. ഇറാന് മാധ്യമങ്ങളെ ഉദ്ധരിച്ച് വാര്‍ത്താ ഏജന്‍സികളും 80 സൈനികര് കൊല്ലപ്പെട്ടെന്ന് റിപ്പോര്‍ട്ട് ചെയ്‍തു. 15 മിസൈലുകള് സൈനിക കേന്ദ്രങ്ങള്‍ക്ക് നേരെ പ്രയോഗിച്ചെന്നാണ് ഇറാന് പ്രസ് ടിവി വെളിപ്പെടുത്തിയിരിക്കുന്നത്. ഇറാനിയന് ജനറല് കസ്സിം സൊലൈമാനിയുടെ കൊലപാതകത്തിനുള്ള പ്രതികാരമായിരുന്നു ഈ ആക്രമണം എന്നാണ് റിപ്പോര്‍ട്ട്.ഇതിലൊന്നുപോലും അമേരിക്കയ്ക്ക് തടുക്കാനായില്ലെന്നും ഇവര് റിപ്പോര്‍ട്ട് ചെയ്യുന്നു.\nഎന്നാല് ഇറാന്‍റെ ആക്രമണത്തില് ഒരാള് പോലും മരിച്ചില്ലെന്നാണ് അമേരിക്കയുടെ മറുപടി. ആക്രമണ സമയത്ത് സൈനികര് ബങ്കറുകളില് ആയിരുന്നെന്നും അമേരിക്ക വാദിക്കുന്നു. ഇറാഖിലെ അമേരിക്കന് സൈനിക കേന്ദ്രങ്ങളായ അല് അസദ്, ഇര്‍ബില് സൈനിക താവളങ്ങളാണ് ഇറാന് ഇന്ന് പുലര്‍ച്ചെ ആക്രമിച്ചത്. എന്തായാലും മേഖലയില് യുദ്ധഭീതി പടരുന്നു എന്ന് തന്നെ പറയേണ്ടി വരും.\nസൈനിക ശക്തികളെ റാങ്ക് ചെയ്യുന്ന ഗ്ലോബല് ഫയര്‍പവര് ഇന്‍റക്സ് പ്രകാരം ലോകത്ത് സൈനിക ശേഷിയുള്ള 137 രാജ്യങ്ങളില് ഒന്നാം സ്ഥാനത്താണ് യുഎസ്എയുടെ സ്ഥാനം. രണ്ടാം സ്ഥാനത്ത് റഷ്യയും പിന്നെ ചൈനയുമാണ്. എന്നാല് ഈ ലിസ്റ്റില് 14മത്തെ സ്ഥാനത്താണ് ഇറാന്. 2018 ലെ കണക്ക് പ്രകാരം ഇറാന് തങ്ങളുടെ സൈനിക ശക്തിക്കായി ആ വര്‍ഷം ചിലവഴിച്ച തുക 18.9 ശതകോടി അമേരിക്കന് ഡോളറാണ്. അതേ സമയം അമേരിക്ക ചിലവാക്കിയ തുക 648.8 ശതകോടി അമേരിക്കന് ഡോളറാണ്. സ്റ്റോക്ക്ഹോം ഇന്‍റര്‍നാഷണല് പീസ് റിസര്‍ച്ച് ഇന്‍സ്റ്റ്യൂട്ടിനെ ഉദ്ധരിച്ചാണ് ഈ കണക്ക്.\n6,0000 ലക്ഷം സജീവ അംഗങ്ങള് ഉള്ള സൈന്യമാണ് ഇറാന് ഉള്ളത് എന്നാണ് അമേരിക്കന് രഹസ്യന്വേഷണ വിവരങ്ങള് പറയുന്നത്. ഒപ്പം5ലക്ഷം മുതല് 10 ലക്ഷം വരെ റിസര്‍വ് സൈന്യത്തെയും അമേരിക്ക പ്രതീക്ഷിക്കുന്നു. എന്നാല് അമേരിക്കന് സൈന്യത്തില് 1.3 ദശലക്ഷം സജീവ അംഗങ്ങളും. 8ലക്ഷം റിസര്‍വ് അംഗങ്ങളുമാണ് ഉള്ളത്. ഇറാനില് 18 വയസുള്ള അണുങ്ങള്‍ക്ക് സൈനിക സേവനം നിര്‍ബന്ധമാണ്. അതിനാല് തന്നെ ഇറാനില് മികച്ച റിസര്‍വ് സൈനികര് ഉണ്ടെന്നാണ് റിപ്പോര്‍ട്ട്.\nഇറാനിയന് സൈന്യം പൊതുവായി രണ്ട് വിഭാഗങ്ങളാണ്. സാധാരണ സൈന്യം - ആര്‍ട്ടിഷ് എന്ന് ഇവര് അറിയപ്പെടും. രണ്ടാം വിഭാഗം ഇസ്ലാമിക്ക് റവല്യൂഷണറി ഗാര്‍ഡ്. ഇറാന്‍റെ 1979 ലെ ഭരണഘടന പറയുന്നത് പ്രകാരം ഇറാനിയന് സൈന്യം 'പ്രത്യയശാസ്‌ത്ര സേന' എന്നാണ് വിശേഷിപ്പിക്കുന്നത്. അതായത് രാജ്യത്തിന്‍റെ അതിര്‍ത്തികള് കാക്കുവാന് മാത്രമല്ല. 'ദൈവത്തിന്‍റെ നിയമം' ലോകത്തെമ്പാടും നടപ്പിലാക്കുവാനുള്ള ഉത്തരവാദിത്വം ഈ സൈന്യത്തിനുണ്ട്.\nഇതിനാല് തന്നെ ഇസ്ലാമിക്ക് റവല്യൂഷണറി ഗാര്‍ഡിന് പ്രത്യേക അധികാരങ്ങളും സ്വദീനവും ഉണ്ട്. ഇറാനിലെ സിവിലിയന് ജീവിതത്തിലും, ഇറാന് പുറത്ത് ഇറാന്‍റെ സ്വദീനം വര്‍ദ്ധിപ്പിക്കാനും ഇസ്ലാമിക്ക് റവല്യൂഷണറി ഗാര്‍ഡിന് ശേഷിയുണ്ട്. ഇതിന്‍റെ രഹസ്യന്വേഷണ വിഭാഗത്തിന്‍റെ തലവനായിരുന്നു അമേരിക്ക കൊലപ്പെടുത്തി ജനറല് കാസ്സിം സൊലൈമാനി.\nഅമേരിക്കയുടെ സെന്‍റര് ഫോര് സ്റ്റാറ്റര്‍ജിക്ക് അന്‍റ് ഇന്‍റര്‍നാഷണല് സ്റ്റഡീസിന്‍റെ റിപ്പോര്‍ട്ട് പ്രകാരം മിഡില് ഈസ്റ്റില് ഏറ്റവും വൈവിദ്ധ്യവും ശേഷിയും ഉള്ള മിസൈലുകള് കൈവശമുള്ള രാജ്യമാണ് ഇറാന്. യുഎസ് ഡിഫന്‍സ് ഇന്‍റലിജന്‍സ് ഏജന്‍സി ഡയറക്ടര് വിന്‍സന്‍റ് ആര് സ്റ്റുവര്‍ട്ടിന്‍റെ അഭിപ്രായ പ്രകാരം അമേരിക്ക നേരിടുന്ന പ്രധാന അഞ്ച് സൈനിക വെല്ലുവിളികളില് പ്രധാനപ്പെട്ടതാണ് ഇറാന്‍റെ മിസൈല് ശേഷി. ഇത്തരം ഒരു മിസൈല് ആക്രമണം തന്നെയാണ് ബുധനാഴ്ച ബാഗ്ദാദില് ഉണ്ടായത് എന്നും ഇതിനോട് കൂട്ടി വായിക്കണം. ഇറാന്‍റെ കയ്യിലുള്ള ബാലസ്റ്റിക്ക് ക്രൂയിസ് മിസൈലുകള് 2,000 കിലോമീറ്ററില് കൂടുതല് ദൂരത്തുള്ള ലക്ഷ്യം തകര്‍ക്കാന് ശേഷിയുള്ളവയാണ്. ഇതിനാല് തന്നെ ദക്ഷിണ കിഴക്കന് യൂറോപ്പ്, ഇസ്രയേല് എന്നിവയ്ക്കൊക്കെ ഇറാന് മിസൈലുകള് ഭീഷണിയായേക്കും.\nകഴിഞ്ഞ സമീപ വര്‍ഷങഅങളില് ഐഎസ് അടക്കമുള്ളവര്‍ക്കെതിരെ നീക്കത്തിന്‍റെ ഭാഗമായി ഇറാന് ഇറാഖ്, സിറിയ എന്നിവിടങ്ങളിലേക്ക് മിസൈല് വിക്ഷേപിച്ചിട്ടുണ്ട്. ഇതിനൊപ്പം തന്നെ പേര്‍ഷ്യന് കടലിടുക്കില് എണ്ണടാങ്കറുകള് തകര്‍ത്തതും വാര്‍ത്തകളില് വന്നിരുന്നു. എന്നാല് അമേരിക്കന് സൈനിക ശക്തിയോട് നേരിട്ട് ഏറ്റുമുട്ടാന് ഇറാന് ഈ ശേഷി പോരെന്നാണ് പ്രതിരോധ വിദഗ്ധരുടെ പക്ഷം. ഇതിനായുള്ള സാമ്പത്തിക സൈനിക ശേഷി ഇറാന് ഇപ്പോഴില്ലെന്ന് ഇവര് വിശ്വസിക്കുന്നു.\nഎന്നാല് ഇറാന് അതിന്‍റെ കഴിവ് കാണിക്കുന്നത് തങ്ങളുടെ സൈനിക നയതന്ത്ര ശേഷി മേഖലയിലെ നിഴല് യുദ്ധങ്ങളിലും വിമത പോരാട്ടങ്ങളിലും ഇടപെടല് നടത്തിയാണ്. അമേരിക്ക, ഇസ്രയേല്, സൗദി അടക്കമുള്ള രാജ്യങ്ങള്‍ക്ക് എതിരായ മേഖലയിലെ വിമതരെ ഇറാനാണ് സംരക്ഷിക്കുന്നത് എന്നാണ് പ്രധാന ആരോപണം. ഇതിന്‍റെ ഒരു തലച്ചോറായിരുന്നു കൊല്ലപ്പെട്ട ജനറല് കാസ്സിം സൊലൈമാനി. ലെബനിലേ ഹിസ്ബുള്ള, യെമനിലെ ഹൂത്തി വിമതര്, സിറിയയിലെ ബഷര് അല് അസാദിന്‍റെ അനുകൂലികള് തുടങ്ങിയവരെല്ലാം ഇറാന്‍റെ ആയുധങ്ങള് കൈപറ്റുന്നു എന്ന ആരോപണമുണ്ട്.\n2015 ല് ഒപ്പിട്ട് അമേരിക്കന് ആണവ കരാറിന് ശേഷം അന്താരാഷ്ട്ര ഉപരോധങ്ങളില് വന്ന ഇളവ് ഉപയോഗപ്പെടുത്തി വളരെ വേഗം ഇറാന് തങ്ങളുടെ സൈന്യത്തില് വലിയ തോതില് നവീകരണം നടത്തിയിട്ടുണ്ടെന്നാണ് റിപ്പോര്‍ട്ട്. ഇതിന് പുറമേ അടുത്തിടെ ഇറാന് ആളുകളില്ലാത്ത ആത്മഹത്യ ഡ്രോണുകള് വികസിപ്പിച്ചിട്ടുണ്ട്. ഇവയെ പ്രതിരോധ വിദഗ്ധര് വലിയ നാശത്തിന്‍റെ ആയുധങ്ങള് എന്നാണ് വിശേപ്പിക്കുന്നത്.\nഅതേ സമയം ഇറാനെതിരെ ഒരു നടപടി ആലോചിക്കുമ്പോള് അമേരിക്കയ്ക്ക് കരുത്താകുന്നത് ഇറാന് ചുറ്റും ഉള്ള അവരുടെ സഖ്യശക്തികളെയാണ്. അതില് പ്രധാനപ്പെട്ടത് ഇസ്രയേലാണ്. ഏതാണ്ട് 80-90 ആണവ പോര്‍മുനകള് കയ്യിലുള്ള രാജ്യമാണ് ഇസ്രയേല്. അതിനൊപ്പം തന്നെ മേഖലയില് യുഎഇ, സൗദി, ഈജിപ്ത് എന്നീ രാജ്യങ്ങളുടെ പിന്തുണയും അവിടെ നിന്ന് എപ്പോള് വേണമെങ്കിലും പോര് വിമാനങ്ങള് അയക്കാനുള്ള ശേഷിയും അമേരിക്കയ്ക്ക് ഉണ്ട്. അതിനാല് തന്നെ കൃത്യമായ സൈനിക മേല്‍ക്കൈ ഇത് അമേരിക്കയ്ക്ക് നല്‍കുന്നു.\nഅതേ സമയം അമേരിക്കന് ആകാശ ആക്രമണത്തെ നേരിടാന് കഴിയുന്ന രീതിയില് അധുനിക വിമാനങ്ങള് വളരെക്കാലം നീണ്ട നിരോധനങ്ങളാല് ഫ്രാന്‍സില് നിന്നോ റഷ്യയില് നിന്നോ വാങ്ങുവാന് ഇറാന് സാധിച്ചില്ല എന്നത് വളരെ പ്രധാനപ്പെട്ട കാര്യമാണ്. ചുറ്റുമുള്ള പല രാജ്യങ്ങളും ശത്രുക്കളാകുമ്പോഴും ഇറാന്‍റെ ഇപ്പോഴത്തെ ഏക ഉറച്ച പങ്കാളി സിറിയയിലെ ബാഷര് ഭരണകൂടം മാത്രമാണ്. മിസൈല് സുരക്ഷ ഒരു പരിധിവരെ അമേരിക്കന് വ്യോമക്രമണങ്ങളെ തടുക്കാന് ചിലപ്പോള് ഇറാന് തുണയായേക്കാം. എന്നാല് അമേരിക്കന് ആധുനിക വിമാനങ്ങളോട് പൊരുതി നില്‍ക്കാന് പോന്ന പോര്‍വിമാനങ്ങള് ഇറാനില്ലെന്നത് യാഥാര്‍ത്ഥ്യമാണെന്നാണ് വിദഗ്ധരുടെ അഭിപ്രായം.\nആണവ ആയുധ ശേഷി ഇറാന് ഇപ്പോഴും കൈവരിച്ചിട്ടില്ല എന്നത് തന്നെയാണ് ലോകത്തിന്‍റെ അനുമാനം. അത്തരത്തില് ഒരു അവകാശവാദം ഇന്നുവരെ ഇറാന് ഉന്നയിച്ചിട്ടുമില്ല. 2010ല് അമേരിക്കന് ഇസ്രയേല് കമ്പ്യൂട്ടര് വൈറസ് സ്റ്റുക്സ് നെറ്റിന്‍റെ ആക്രമണത്തില് ഇറാന്‍റെ രാജ്യത്തെ 1000 ത്തോളം ന്യൂക്ലിയര് സെന്‍ട്രഫ്യൂഗലുകള് നിശ്ചലമായിരുന്നു.\nഇതില് നിന്നെല്ലാം ഇറാന് അമേരിക്കയുമായി നേരിട്ട് ഒരു ഏറ്റുമുട്ടലിന് തയ്യാറാകുമോ എന്ന കാര്യം സംശയത്തിലാക്കുന്നു. 1990 ല് ഇറാന്‍റെ അയല് രാജ്യമായി ഇറാഖ് കുവൈത്ത് ആക്രമിക്കുന്ന സമയത്ത് ലോകത്തിലെ ഏറ്റവും ശക്തമായ നാലാമത്തെ സൈനിക ശക്തിയായിരുന്നു. അതിന് ശേഷം ഇറാഖിന് സംഭവിച്ചത് എന്താണെന്ന് ലോകത്തിന് മുന്നിലുള്ള ഉദാഹരണമാണ്. എന്നാല് അമേരിക്കന് സൈനിക ക്യാമ്പുകളെ ആക്രമിച്ചതോടെ ചിത്രം മാറ്റിയിരിക്കുകയാണ് ഇറാന്.\nഇറാന് അമേരിക്ക യുദ്ധം\nനിങ്ങള് 'വെജിറ്റേറിയന്' ആണോ? എങ്കില് ഈ ഏഴ് കാര്യങ്ങളെക്കുറിച്ച് കരുതുക!\nഅജ്ഞാതരോഗം; മാന്നാറില് താറാവിന് കുഞ്ഞുങ്ങള് കൂട്ടത്തോടെ ചത്തു\nഏഷ്യന് ഗുസ്തി ചാമ്പ്യന്‍ഷിപ്പില് ചരിത്രനേട്ടം കുറിച്ച് സുനില്‍കുമാര്\nലക്ഷ്മി കോളനി-അടിമാലി റോഡ് പുനര്‍നിര്‍മ്മാണത്തിലെ ഫണ്ട് തിരിമറി; അന്വേഷിക്കണമെന്ന് മനുഷ്യാവകാശ കമ്മീഷന്


ചെറുകഥാകൃത്ത്, നോവലിസ്റ്റ്, നടന്, തിരക്കഥാകൃത്ത്.തൃശൂര് ജില്ലയിലെ കേച്ചേരിയില് ജനനം.\nപിതാവ്: മുല്ലശ്ശേരി കണ്ണോത്ത് മതിലകത്തു വീട്ടില് ഖാദര്.മാതാവ്: കേച്ചേരി അമ്പലത്തുവീട്ടില് സുഹറ.\nകാലിക്കറ്റ് സര്‍വ്വകലാശാലയില്‍നിന്നു മലയാളത്തില് ബിരുദം.സണ് മൈക്രോ സിസ്റ്റംസ് എന്ന അമേരിക്കന്\nകമ്പനിയില് അഞ്ചു വര്‍ഷം ജോലി ചെയ്തു. യു.എ.ഇയിലെ റേഡിയോ ഏഷ്യാ പ്രോഗ്രാം അവതാരകനായും പ്രവര്‍ത്തിച്ചു.പ്രഥമകൃതിയായ 'പ്രവാസിയുടെ കുതിര' എന്ന കഥാസമാഹാരത്തിന് കെ.എ.കൊടുങ്ങല്ലൂര് സ്മാരക\nഅവാര്‍ഡ്, 2008ല് മികച്ച ചെറുകഥാകൃത്തിനുള്ള ജേസി ഫൗണ്ടേഷന് അവാര്‍ഡ്.\nചെറുകഥകളുടെ ഇംഗ്ലീഷ് പരിഭാഷ 'ദി ലിനേജ്', ഐറിഷ് കവി കെവിന് പാട്രിക് ബ്രൗണ് എഡിറ്റ് ചെയ്ത് ഇംഗ്ലണ്ടിലെ\nബ്രൂസ് മെക്കര്‍നന് എന്ന പ്രസാധകന് പുറത്തിറക്കിയിട്ടുണ്ട്. ബ്രിട്ടീഷ് എഴുത്തുകാരിയായ എലിസബത്ത് സ്മിത്ത് സലിമിന്റെ ജീവിതാനുഭവങ്ങളെ ഉപജീവിച്ചെഴുതിയ 'എ സ്‌കാര് ഓണ് ഹിസ് ഫോര്‍ഹെഡ്' എന്ന കൃതി ഇംഗ്ലണ്ടില് പ്രസിദ്ധീകൃതമായിട്ടുണ്ട്.\nഭാര്യ: ഷാഹിത. മക്കള്: സാഗര്, സരിത്, സന\nവിലാസം: 'ഗോത്രം', മതിലകത്തു വീട്,\nകേച്ചേരി പി.ഒ., തൃശൂര് - 680 501


മദ്യസേവയിൽ തിരക്കേറിയ റോഡിലൂടെ ആനസവാരി; നാട്ടുകാർക്ക് ‘ആക്ഷൻ ഹീറോ ബിജു’ സിനിമാനുഭവം | Drunken| elephant\nമദ്യസേവയിൽ തിരക്കേറിയ റോഡിലൂടെ ആനസവാരി; നാട്ടുകാർക്ക് ‘ആക്ഷൻ ഹീറോ ബിജു’ സിനിമാനുഭവം\nമദ്യലഹരിയില് ആനപ്പുറത്തിരിക്കുന്ന രണ്ടാംപാപ്പാന്\nഏനാത്ത് : ‘ആക്ഷൻ ഹീറോ ബിജു’ സിനിമയിൽ കള്ളുകുടിച്ച് തുണിപറിച്ചാടുന്ന സാമൂഹികവിരുദ്ധനെ പോലീസ് നോക്കിനിന്നു. ‘കൈവെയ്ക്കല്ലേ സാറേ... രണ്ട് അറ്റാക്ക് കഴിഞ്ഞതാണെന്ന് പറയുന്നിടത്ത് എസ്.ഐ. ഒരുനിമിഷമൊന്ന് പാളി. അസുഖക്കാരനെ എന്തുചെയ്യുമെന്ന് പറഞ്ഞതുപോലെയായി ഏനാത്ത് പോലീസിന്റെ അവസ്ഥ. ഇവിടെ ലഹരിമൂത്താടി ഉടുതുണിപറിച്ച് പ്രദർശിപ്പിച്ചവൻ മറയാക്കിയത് ആനയെയാണെന്നുമാത്രം. പിടിക്കാൻ ചെല്ലുന്നവരെ ആനയെക്കൊണ്ട് വിരട്ടിയാൽ പിന്നോട്ടുപോരുകയല്ലാതെ എന്തുചെയ്യാൻ. അതിനി പോലീസായാലും പട്ടാളമായാലും.\nതിങ്കളാഴ്ച വൈകീട്ട് 4.30-നാണ് ഏനാത്ത് പുതുശ്ശേരിഭാഗത്തെ മുൾമുനയിൽ നിർത്തി ആനപ്പാപ്പാന്മാർ വിളയാടിയത്. രണ്ട് പിടിയാനകളെ മദ്യംമൂത്ത രണ്ട് പാപ്പാന്മാർ മർദിക്കുന്നതുകണ്ട് നാട്ടുകാരാണ് ആദ്യം ഇടപെട്ടത്. ഇരുകൂട്ടരും തമ്മിൽ തർക്കമായി. ഇതിനിടയിൽ ഒരു പാപ്പാൻ ആനയെ തളച്ചു. പ്രകോപിതനായ മറ്റേ പാപ്പാൻ ആനപ്പുറത്തുകയറി ആനയെ പുതുശ്ശേരി ഭാഗം-തട്ടാരുപടി റോഡിലേക്കിറക്കി.\nഇതിനിടെ തൊട്ടരികിലുള്ള എം.സി.റോഡിൽക്കൂടി ഗവർണറുടെ വാഹനവ്യൂഹം പോയി. വണ്ടിയും ആളുംനിറഞ്ഞ റോഡിലൂടെ ആനയുടെ പുറത്ത് കയറിയായി പാപ്പാന്റെ സഞ്ചാരം. ഇടയ്ക്കിടയ്ക്ക് ആനയെ പ്രകോപിപ്പിക്കുകയും ചെയ്തു. വിവരമറിഞ്ഞ ഏനാത്ത് പോലീസ് സ്ഥലത്തെത്തി. പോലിസ് ഭാഷയിൽ പാപ്പാനെ അനുനയിപ്പിക്കാൻ ശ്രമിച്ചെങ്കിലും നടന്നില്ല.\nഅപ്പോഴും പാപ്പാൻ ആനയെ വിരട്ടാൻ ശ്രമിച്ചു. പോലീസ് നോക്കിനിൽക്കേ പാപ്പാൻ പല തവണ ആനയെ മർദിച്ചു. ചിലരിത് വീഡിയോയിൽ പകർത്തി. ഇതിനിടെ താഴെയിറങ്ങിയ പാപ്പാൻ സ്ത്രീകളുൾപ്പെടെ നിൽക്കുമ്പോൾ പാപ്പാൻ തുണിയുരിഞ്ഞ് നഗ്നത പ്രദർശിപ്പിച്ചു. ക്ഷമകെട്ട പോലീസ് അടുക്കുമ്പോഴേക്കും ആനയെ മറയാക്കി മറഞ്ഞുനിൽക്കും. ആനയെ മെരുക്കാൻ അറിയാത്ത പോലീസ് ആകെ കുഴങ്ങി. നിസ്സഹായരായ പോലീസ് തിരികെപ്പോയതായി നാട്ടുകാർ പറയുന്നു.\nതുടർന്ന് ഏനാത്ത് ഗ്രാമപ്പഞ്ചായത്തംഗം ഡി.ജയകുമാർ വിവരം അറിയിച്ചതിനെത്തുടർന്ന് കോന്നിയിൽനിന്ന് റേഞ്ച് ഓഫീസർ അശോകും സംഘവും രാത്രി എട്ടുമണിയോടെ സ്ഥലത്തെത്തി. ഈ സമയവും പാപ്പാൻ ആനപ്പുറത്തായിരുന്നു. ഒടുവിൽ ആനയുടെ ഉടമ അറിയിച്ചതിനെത്തുടർന്ന് മലയാലപ്പുഴയിലുള്ള ആനച്ചട്ടം പഠിച്ച പാപ്പാനെത്തി ആനയെ തളച്ചു. പാപ്പാനെ താഴെയിറക്കി.\nകോട്ടയം സ്വദേശിയുടേതാണ് ആന. ഒന്നാംപാപ്പാൻ തിരുവനന്തപുരം മെഡിക്കൽ കോളേജ് ആശുപത്രിയിൽ അത്യാവശ്യമായി പോയസമയത്ത് ചുമതല കൊടുത്ത രണ്ടാം പാപ്പാൻ സജിയായിരുന്നു കഥാപാത്രം. ഇയാളെ പിന്നീട് പോലീസ് കസ്റ്റഡിയിലെടുത്തു. ആദ്യം തളച്ച ആന കൊല്ലം സ്വദേശിയുടേതാണ്. പുതുശ്ശേരി ഭാഗം-തട്ടാരുപടി റോഡരികിലെ പറമ്പിലാണ് ആനകളെ പതിവായി കെട്ടുന്നത്.\nContent Highlight: Drunken mahout with elephant\nആനകള്‍ക്കായി ഒരു സ്‌പെഷ്യല് അടുക്കള; ആനമല ആനത്താവളത്തിലെ വിശേഷങ്ങള്\nആനകൾ ഇനി ഇനിയെന്തിന് കാടിറങ്ങണം? അട്ടപ്പാടിയിലെ ചക്കയും മാങ്ങയുമെല്ലാം ഹോർട്ടികോർപ്പ് വാങ്ങുകയാണ്


ബുലന്ദ്ഷഹര് കലാപം: അഞ്ചുപേര് അറസ്റ്റില്; ഗോവധത്തില് മൂന്ന് പേര് അറസ്റ്റില്; പ്രധാനപ്രതി ഇന്നും ഒളിവില് - BIGNEWSLIVE | Latest Malayalam News\nകലാപത്തില് അക്രമം അഴിച്ചുവിട്ട അഞ്ച് പേരെ കൂടി പോലീസ് അറസ്റ്റ് ചെയ്തു.\nലക്‌നൗ: ഉത്തര്‍പ്രദേശിലെ ബുലന്ദ്ഷഹറില് ഗോവധം നടന്നെന്ന ആരോപണത്തിന് പിന്നാലെ ഉടലെടുത്ത കലാപത്തില് അക്രമം അഴിച്ചുവിട്ട അഞ്ച് പേരെ കൂടി പോലീസ് അറസ്റ്റ് ചെയ്തു. രണ്ടാഴ്ച മുമ്പ് ഗ്രാമത്തില് പശുവിന്റെ അറുത്ത നിലയിലുള്ള ജഡം കണ്ടെത്തിയതിനെ തുടര്‍ന്ന് ഗ്രാമത്തില് കലാപം പൊട്ടിപ്പുറപ്പെടുകയായിരുന്നു.\nഗോവധവുമായി ബന്ധപ്പെട്ടാണ് മൂന്ന് പേരെ അറസ്റ്റ് ചെയ്തിരിക്കുന്നത്. കലാപത്തിന് ആഹ്വാനം ചെയ്തതിന്റെ പേരിലാണ് മറ്റ് രണ്ടു പേരുടെ അറസ്റ്റ്.\nനദീം, റയീസ്, കാല എന്നിവരാണ് ഗോവധവുമായി ബന്ധപ്പെട്ട് അറസ്റ്റിലായിരിക്കുന്നത്. പശുക്കളെ വെടിവെച്ച് കൊന്നശേഷം മാംസം മൂവരും വീതിച്ചെടുക്കുകയായിരുന്നുവെന്ന് മുതിര്‍ന്ന പോലീസ് ഉദ്യോഗസ്ഥനായ അതുല് ശ്രീവാസ്തവ പറഞ്ഞു. സച്ചിന് സിംഗ്, ജോനി ചൗധരി എന്നിവരാണ് കലാപത്തിന് ആഹ്വാനം ചെയ്തതിന്റെ പേരില് അറസ്റ്റിലായിരിക്കുന്നത്. ഇതോടെ ബുലന്ദ്ഷഹര് കലാപത്തില് അറസ്റ്റിലായവരുടെ എണ്ണം 19 ആയി.\nകലാപത്തില് പോലീസ് ഉദ്യോഗസ്ഥന് സുബോധ് കുമാറും പ്രദേശവാസിയായ യുവാവും കൊല്ലപ്പെട്ടിരുന്നു. വെടിയേറ്റ നിലയില് കാറിനുള്ളിലാണ് പോലീസ് ഉദ്യോഗസ്ഥന്റെ മൃതദേഹം കണ്ടെത്തിയത്. ദാദ്രി വധക്കേസില് അന്വേഷണ ഉദ്യോഗസ്ഥനായ സുബോധ് കുമാറിനെ ലക്ഷ്യംവെച്ച് ആസൂത്രിതമായി നടന്ന കലാപമാണ് ബുലന്ദ്ഷഹറിലേതെന്ന് സംശയമുണ്ട്. സുബോധ് കുമാറിനെ വധിച്ച പ്രധാന പ്രതി ഇനിയും പിടിയിലായിട്ടില്ല. ബജ്‌റംഗദള് നേതാവ് യോഗേഷ് രാജാണ് കേസിലെ പ്രധാന പ്രതി.\nTags: bulandshahrcow slaughterCrimeIndiapoliticssubodh kumar singh


ട്രംപിനെതിരായ ഇംപീച്ച്മെന്റ് പ്രമേയത്തെ അനുകൂലിച്ച് യുഎസ് ജനപ്രതിനിധി സഭ\nThursday, August 06, 2020 23:22:45 PM\nസ്വന്തം ലേഖകൻ: യുഎസ് പ്രസിഡന്റ് ഡോണൾഡ് ട്രംപിനെതിരായ ഇംപീച്ച്മെന്റ് പ്രമേയത്തെ അനുകൂലിച്ച് ജനപ്രതിനിധിസഭ ജുഡീഷ്യറി കമ്മിറ്റിയുടെ ഭൂരിപക്ഷ വോട്ട്. പ്രമേയം ഇനി മുഴുവൻ അംഗ ജനപ്രതിനിധി സഭയിൽ അവതരിപ്പിക്കും. ഡെമോക്രാറ്റുകൾക്ക് ഭൂരിപക്ഷമുള്ള ജനപ്രതിനിധി സഭ പ്രമേയം പാസാക്കിയാലും സെനറ്റിന്റെ കൂടി അംഗീകാരമുണ്ടെങ്കിലെ ട്രംപിനെ പുറത്താക്കാൻ സാധിക്കു.\n41 അംഗ ജുഡീഷ്യറി കമ്മിറ്റിയിൽ 23 ഡെമോക്രാറ്റുകൾ ട്രംപിനെതിരെ വോട്ട് ചെയ്തപ്പോൾ 17 റിപ്പബ്ലിക്കൻ അംഗങ്ങൾ എതിർത്തു. പതിനാറ് മണിക്കൂർ നീണ്ട ചർച്ചകൾക്കൊടുവിലായിരുന്നു വോട്ടെടുപ്പ്. ഇംപീച്ച്മെന്റ് പ്രമേയം ഇനി മുഴുവൻ അംഗ ജനപ്രതിനിധിസഭയിൽ ക്രിസ്മസിന് മുമ്പ് തന്നെ അവതരിപ്പിക്കും. 435 അംഗങ്ങളാണ് ജനപ്രതിനിധി സഭയിലുള്ളത്. ഇതിൽ 233 പേർ ഡെമോക്രാറ്റുകളും 197 പേർ റിപ്പബ്ലിക്കൻ ജനപ്രതിനിധികളുമാണ്. ഇതിനാൽ മുഴുവൻ അംഗ ജനപ്രതിനിധിസഭയും ട്രംപിനെതിരായ ഇംപീച്ച്മെന്റ് പ്രമേയം പാസാക്കാനാണ് സാധ്യത.\nഎന്നാൽ, പ്രസിഡന്റ് സ്ഥാനത്ത് നിന്ന് ട്രംപിനെ പുറത്താക്കാൻ സെനറ്റിന്റെ കൂടി അംഗീകാരം വേണമെന്നതാണ് ഡെമോക്രാറ്റുകളെ കുഴപ്പത്തിലാക്കുന്നത്. സുപ്രിംകോടതി ജഡ്ജിമാരുടെ സാന്നിധ്യത്തിൽ 100 സെനറ്റർമാർ അടങ്ങിയ ജൂറി ട്രംപിനെ വിചാരണ ചെയ്യും. തുടർന്ന് മൂന്നിൽ രണ്ട് ഭൂരിപക്ഷത്തോടെ അംഗീകരിച്ചാൽ മാത്രമേ ശിക്ഷ നടപ്പിലാക്കാനാകൂ. സെനറ്റിൽ റിപ്പബ്ലിക്കൻ പാർട്ടിക്കാണ് മേൽക്കൈ എന്നത് കൊണ്ടുതന്നെ ട്രംപ് ഇംപീച്ച്മെന്റിൽ നിന്ന് രക്ഷപ്പെടും.\nവ്യക്തിപരമായ രാഷ്ട്രീയ നേട്ടത്തിന് ട്രംപ് അധികാര ദുർവിനിയോഗം നടത്തിയെന്ന കുറ്റമാണ് ഇംപീച്ച്മെന്റ് നടപടികളിലേക്ക് വഴിതെളിച്ചത്. 2020ലെ പൊതുതെരഞ്ഞെടുപ്പിൽ മുഖ്യ എതിരാളിയാകാൻ സാധ്യതയുള്ള ജോ ബൈഡനെതിരെ അന്വേഷണം പ്രഖ്യാപിക്കാൻ ഉക്രൈൻ പ്രസിഡന്റിനോട് ട്രംപ് ആവശ്യപ്പെട്ടു എന്നാണ് ആരോപണം.


Baby wipes ഉം അലർജിയും തമ്മിലുള്ള ബന്ധമെന്ത്?\nby Blive News April 9, 2018, 10:08 am 21 Views\nകുഞ്ഞുങ്ങളുടെ ചർമ്മ പരിപാലനത്തിൽ ഇന്ന് ഏറ്റവുമധികം ഉപയോഗിക്കുന്ന ഒന്നാണ് ബേബി വൈപ്സ് (Baby wipes). എന്നാൽ ബേബി വൈപ്സ് കുഞ്ഞുങ്ങളിൽ മാരകമായ അലർജികൾക്ക് കാരണമാകുന്നതായി പുതിയ പഠനങ്ങൾ ചൂണ്ടിക്കാട്ടുന്നു.\nബേബി വൈപ്സിന്റെ ഉപയോഗം മൂലം കുഞ്ഞുങ്ങളുടെ ജീവന് ഭീഷണിയാകുന്ന തരത്തിൽ ഭക്ഷ്യ വിഷബാധയ്ക്ക് സാധ്യത ഏറുന്നതായി ഗവേഷണങ്ങൾ വ്യക്തമാക്കുന്നു. അലർജി ആൻഡ് ക്ലിനിക്കൽ ഇമ്മ്യൂണോളജി എന്ന ജേർണലിൽ ഗവേഷകർ തങ്ങളുടെ പഠനഫലം പ്രസിദ്ധീകരിച്ചു.\nമുട്ട, നട്സ്, സോയ തുടങ്ങിയ ദൈനംദിന ഭക്ഷ്യ ഉത്പന്നങ്ങളിലാണ് ബേബി വൈപ്സ് പ്രതികൂലമായി പ്രവർത്തിക്കുന്നതെന്നാണ് പുതിയ കണ്ടെത്തൽ. ഇതുമൂലം കുഞ്ഞുങ്ങളിൽ ഗുരുതരമായ ഭക്ഷ്യ വിഷബാധയ്ക്ക് കാരണമാകുന്നതായി റിപ്പോർട്ടുകൾ പുറത്തുവന്നു.\nസോപ്പിൽ അടങ്ങിയിരിക്കുന്ന സോഡിയം ലാറിൽ സൽഫേറ്റ് എന്ന ഘടകമാണ് ബേബി വൈപ്പുകളിൽ അലർജിക്ക് കാരണമാകുന്നത്. ഇത് കുഞ്ഞുങ്ങളുടെ ചർമ്മത്തിന് മുകളിലുള്ള പ്രകൃത്യാലുള്ള സുരക്ഷാ കവചത്തെ നശിപ്പിക്കുന്നു.\nപീനട്ട് ബട്ടർ തുടങ്ങിയ ഭക്ഷണ പദാർത്ഥങ്ങൾ ശിശുക്കളുടെ ശരീരത്തിൽ പുരണ്ടാൽ അലർജിക്ക് കാരണമാകുമെന്നാണ് അമേരിക്കൻ ഗവേഷകർ അഭിപ്രായപ്പെടുന്നത്. ഫുഡ് അലർജി റിസർച്ച് ആൻഡ് എഡ്യൂക്കേഷന്റെ റിപ്പോർട്ട് പ്രകാരം അമേരിക്കയിൽ 13 കുട്ടികളിൽ ഒരാൾക്ക് ഫുഡ് അലർജി ഉള്ളതായി വ്യക്തമാണ്.\nജനിതക വ്യതിയാനമുള്ള കുട്ടികളിൽ അലർജി വരാനുള്ള സാധ്യത വളരെ ഏറെയാണ്. കുഞ്ഞുനാളിൽ പിടിപെടുന്ന അലർജി അവരുടെ രോഗപ്രതിരോധ ശേഷിയെ സാരമായി ബാധിക്കും.\nബേബി വൈപ്പുകൾ ഉപയോഗിച്ചതിന് ശേഷം അമിതമായ സോപ്പ് കഴുകിക്കളയാൻ മാതാപിതാക്കൾ ശ്രദ്ധിക്കണമെന്ന് ഗവേഷകർ മുന്നറിയിപ്പ് നൽകുന്നു. കൂടാതെ ഭക്ഷ്യ അലർജി ഒഴിവാക്കുവാനായി കൈകൾ നല്ലതു പോലെ കഴുകിയ ശേഷം മാത്രമേ കുഞ്ഞുങ്ങളെ തൊടാൻ പാടുള്ളു.\nജനിതക വ്യതിയാനമുള്ള മനുഷ്യരുടെ ചർമ്മത്തിൽ നടത്തുന്നതു പോലുള്ള നിരീക്ഷണ- പരീക്ഷണങ്ങൾ ഗവേഷകർ എലികളിലും നടത്തിയിരുന്നു. മുട്ടയും കപ്പലണ്ടിയും മാത്രം നൽകിയ ശേഷം എലികളെ പരിശോധിച്ചപ്പോൾ അവ അലർജിയുടെ ലക്ഷണങ്ങൾ പ്രകടമാക്കി. കൂടാതെ അവയുടെ ശരീര താപനില കുറഞ്ഞതായും ഗവേഷകർ കണ്ടെത്തി.\nഎന്നാൽ നവജാത ശിശുകളിൽ ഭക്ഷ്യവിഷബാധ ഏൽക്കുന്നത് പീനട്ട് ബട്ടർ കഴിച്ചിട്ടല്ല മറിച്ച് പല കാരണങ്ങളാൽ അത് അവരുടെ ചർമ്മത്തിൽ പറ്റിപ്പിടിക്കുന്നതിലൂടെയാണെന്നാണ് കണ്ടെത്തൽ. അതായത് പീനട്ട് ബട്ടർ കഴിച്ച ഒരാൾ കൈകളും വായും നന്നായി കഴുകാതെ ഉടൻ തന്നെ കുഞ്ഞുങ്ങളെ ഉമ്മ വയ്ക്കുകയാണെങ്കിൽ അത് ദോഷം ചെയ്യും.\nകൂടാതെ പീനട്ട് ബട്ടർ ഉപയോഗിച്ച് ഭക്ഷണം പാകം ചെയ്ത ശേഷം ആ കൈകളോടു കൂടി കുഞ്ഞുങ്ങളെ എടുക്കുമ്പോഴും പീനട്ട് ബട്ടർ കുഞ്ഞുങ്ങളുടെ ചർമ്മത്തിൽ പറ്റിപ്പിടിക്കുകയും അതിലൂടെ അലർജി ഉണ്ടാവുകയും ചെയ്യുന്നു.\nകുഞ്ഞുങ്ങളിലെ അപകടകരമായ അലർജി പ്രശ്നങ്ങൾ കുറയ്ക്കുന്നതിന് മാതാപിതാക്കൾ നിർബന്ധമായും മുൻകരുതലുകൾ സ്വീകരിക്കേണ്ടതാണ്. കുഞ്ഞുങ്ങളെ എടുക്കുന്നതിന് മുൻപ് കൈകൾ നല്ലതു പോലെ കഴുകി വൃത്തിയാക്കിയെന്ന് ഉറപ്പ് വരുത്തണം.\nകൂടാതെ കുഞ്ഞുങ്ങളിൽ ബേബി വൈപ്പിൻറെ ഉപയോഗം കുറയ്ക്കണമെന്നും ആരോഗ്യ വിദഗ്ദ്ധർ നിർദ്ദേശിക്കുന്നു. ഇതിലൂടെ കുഞ്ഞുങ്ങളുടെ ചർമ്മത്തിൽ സോപ്പിന്റെ ഉപയോഗം കുറയ്ക്കാൻ സാധിക്കും.\nPrevious article ലിംഗ നീതിക്കായി വീണ്ടും സ്പിൽബെർഗ്; ഇന്ത്യാനാ ജോൺസ് ജൊവാൻ ആകുന്നു\nNext article എറണാകുളം മെഡിക്കല് കോളേജിന്റെ വായ്പ കുടിശിക; 58.67 കോടി രൂപ അനുവദിച്ചു\nഎറണാകുളം മെഡിക്കല് കോളേജിന്റെ വായ്പ കുടിശിക; 58.67 കോടി രൂപ അനുവദിച്ചു


നയതന്ത്ര യുദ്ധമായി സോണി നുഴഞ്ഞുകയറ്റം | Reporter Live\nനയതന്ത്ര യുദ്ധമായി സോണി നുഴഞ്ഞുകയറ്റം\nBy News Desk\tDecember 2, 2014 12:22 pm A+ A-\nകാലിഫോര്‍ണിയ: സോണി എന്റര്‍ടെയിന്‍മെന്റ് ഓഫിസില് നടന്ന സൈബര് ആക്രമണം രാജ്യാന്തര നയതന്ത്ര നടപടികളിലേക്കു നീങ്ങുന്നു. ഉത്തരകൊറിയന് സര്‍ക്കാരിന്റെ അനുമതിയോടെയാണ് നുഴഞ്ഞുകയറ്റം നടന്നത് എന്ന സൂചനയെത്തുടര്‍ന്ന് എഫ്ബിഐ അന്വേഷണം ഏറ്റെടുത്തു. രണ്ടുമാസത്തിനുള്ളില് പുറത്തിറക്കാനായി തയ്യാറാക്കിയ നിരവധി സിനിമകളാണ് നഷ്ടപ്പെട്ടത്.\nസൈബര് ആക്രമണ ചരിത്രത്തിലെ ഏറ്റവും വരുമാന നഷ്ടമുണ്ടാക്കിയ സംഭവമായി മാറുകയാണ് സോണി എന്റര്‍ടെയിന്‍മെന്റ് സര്‍വറില് നടന്ന ആക്രമണം. ബ്രാഡ് പിറ്റിന്റെ ഫെബ്രുവരിയില് പുറത്തിറങ്ങാന് ഇരിക്കുന്ന ‘ഫ്യൂറി’ നവംബര് 25 മുതലുള്ള ഏഴു ദിവസം കൊണ്ട് 50,000 പേരാണ് ഡൗണ്‍ലോഡ് ചെയ്തത്. കോടിക്കണക്കിന് ആളുകള് സിനിമ കണ്ടുകഴിഞ്ഞു. ഇതില് മാത്രം സഹസ്രകോടികളാണ് സോണിക്ക് നഷ്ടപ്പെട്ടത്.\nസിഗ്നിഫിക്കന്റ് ത്രട്ട്, ആനീ തുടങ്ങിയ സിനിമകളും സര്‍വറില് നിന്ന് മോഷ്ടിച്ച് വ്യാപകമായി സൈബര് ലോകത്ത് വിതരണം ചെയ്യപ്പെട്ടു കഴിഞ്ഞു.\nഉത്തരകൊറിയന് നേതാവായ കിം ജോങ് ഉന്നിനെ ഹാസ്യവല്‍ക്കരിച്ച് അവതരിപ്പിക്കുന്ന ദ ഇന്റര്‍വ്യൂ എന്ന സിനിമയാണ് ഉത്തരകൊറിയയെ പ്രകോപിപ്പിച്ചത് എന്നാണ് ആരോപണം. ആദ്യം സര്‍വറില് എത്തി ഈ സിനിമ പകര്‍ത്തിയ മോഷ്ടാക്കള് അതു കണ്ട ശേഷമാണ് മറ്റു സിനിമകളും ചോര്‍ത്തിയത്. ഉത്തരകൊറിയയില് നിന്നുള്ള നുഴഞ്ഞുകയറ്റക്കാരാണ് സംഭവത്തിനു പിന്നിലെന്ന് സോണി നടത്തിയ അന്വേഷണത്തില് കണ്ടെത്തി. കാലിഫോര്‍ണിയയിലെ സര്‍വറിലാണ് നുഴഞ്ഞുകയറിയത്. ഇതോടെ അന്വേഷണം ഇന്നലെ രാത്രി എഫ്ബിഐ ഏറ്റെടുത്തു.


Janmabhumi| സന്ദീപ് വധക്കേസ്: അറസ്റ്റിലായവരെല്ലാം സിപിഎമ്മുകാര്; പഴി ആര്‍എസ്എസിനും\nFebruary 23, 2022, 09:48 a.m.\n2021 ഡിസംബര് രണ്ടിനാണ് ഡിവൈഎഫ്ഐക്കാരും ക്വട്ടേഷന് സംഘാംഗങ്ങളുമായവര് സന്ദീപിനെ കൊലക്കത്തിക്കിരയാക്കിയത്. കൊലപാതകത്തിനു പിന്നില് രാഷ്ട്രീയമല്ല, വ്യക്തി വിരോധമാണെന്ന് അറസ്റ്റിലായവര് പോലീസില് മൊഴി നല്കിയിരുന്നു. സന്ദീപ് വധക്കേസില് അറസ്റ്റിലായവരെല്ലാം സജീവ സിപിഎം പശ്ചാത്തലമുള്ളവരാണ്. ജിഷ്ണു രഘു, പ്രമോദ് പ്രസന്നന്, നന്ദു അജിത്, കാസര്‍കോട് സ്വദേശി മുഹമ്മദ് മന്‍സൂര്, വിഷ്ണുകുമാര് എന്നിവരാണ് പ്രതികള്.\nപത്തനംതിട്ട: സിപിഎം തിരുവല്ല പെരിങ്ങര ലോക്കല് കമ്മിറ്റി സെക്രട്ടറി സന്ദീപിന്റെ കൊലപാതകക്കേസില് പോലീസ് അറസ്റ്റു ചെയ്തവരെല്ലാം സജീവ സിപിഎം-ഡിവൈഎഫ്ഐക്കാര്. പക്ഷേ ഇക്കാര്യം വ്യക്തമായിട്ടും കൊലക്കുറ്റം ആര്‍എസ്എസിന്റെ തലയില് കെട്ടിവയ്ക്കാനുള്ള ആസൂത്രിത ശ്രമം തുടരുകയാണ്. ഇതിന്റെ ഭാഗമാണ് ദേശാഭിമാനി കഴിഞ്ഞ ദിവസം നല്കിയ രക്തസാക്ഷികളുടെ പട്ടിക.\nഇവരില് ജിഷ്ണു നേരത്തേ യുവമോര്‍ച്ചയില് പ്രവര്‍ത്തിച്ചിരുന്നു എന്നു പറഞ്ഞാണ് കൊലക്കുറ്റം ആര്‍എസ്എസിനു മേല് സിപിഎം കെട്ടിയേല്‍പ്പിക്കുന്നത്. എന്നാല്, സംഭവത്തിന് ഒരു വര്‍ഷം മുമ്പ് യുവമോര്‍ച്ചയില്‍നിന്ന് ഇയാളെ പുറത്താക്കിയതാണ്. പിന്നീട് ജിഷ്ണു സിപിഎം പ്രവര്‍ത്തകനായി. സിപിഎം കുടുംബമാണ് ഇയാളുടേത്. നാലാം പ്രതി മുഹമ്മദ് മന്‍സൂര് കാസര്‍കോട് സ്വദേശിയും നിരവധി കേസുകളിലെ പ്രതിയുമാണ്. 2019ല് കാസര്‍കോട് കുമ്പള പോലീസ് സ്റ്റേഷനില് അടിപിടിക്കേസിലും 2021ല് മഞ്ചേശ്വരത്ത് ബൈക്ക് മോഷണക്കേസിലും പ്രതിയാണ് ഇയാളെന്ന് പോലീസ് പറയുന്നു.\nകേസിലെ മറ്റൊരു പ്രതിയായ പായിപ്പാട് സ്വദേശി പ്രമോദ് പ്രസന്നന്റേതും പാര്‍ട്ടി കുടുംബമാണ്, ഇയാള് ഡിവൈഎഫ്ഐക്കാരനും. നന്ദു അജിത്, വിഷ്ണുകുമാര് എന്നിവര് കൊല്ലപ്പെട്ട സന്ദീപിന്റെ വീടിനടുത്തുതന്നെയുള്ളവരാണ്. ഇവര് ഇരുവരുടെയും കുടുംബം പരമ്പരാഗതമായി സിപിഎം പ്രവര്‍ത്തകരാണ്. നന്ദു റെഡ് വോളന്റിയറാണ്. ഇത്തരത്തില് സജീവ സിപിഎം പ്രവര്‍ത്തകരാണ് ലോക്കല് കമ്മിറ്റി സെക്രട്ടറിയുടെ കൊലപാതകക്കേസില് ഉള്‍പ്പെട്ടിട്ടുള്ളതും പോലീസ് അറസ്റ്റു ചെയ്തതും. എന്നിട്ടും ആര്‍എസ്എസ് പ്രവര്‍ത്തകരാണ് കൊലപാതകത്തിനു പിന്നിലെന്നാണ് പാര്‍ട്ടി പത്രം പ്രചരിപ്പിക്കുന്നത്.


വീല്‍ചെയറില് സുജിത്ത് എത്തി; വികലാംഗ പെന്‍ഷന് ദുരിതാശ്വാസ നിധിയിലേക്ക് നല്‍കാന്\nYou are at:Home»News»Kerala»Local»Alappuzha»വീല്‍ചെയറില് സുജിത്ത് എത്തി; വികലാംഗ പെന്‍ഷന് ദുരിതാശ്വാസ നിധിയിലേക്ക് നല്‍കാന്\nആലപ്പുഴ: നെടുമുടി ചമ്പക്കുളം തണ്ടര്‍മാന്‍കളത്തില് കെ. ജി. സുജിത്ത് തന്റെ വീല്‍ചെയറില് എത്തിയത് മുഖ്യമന്ത്രിയുടെ ദുരിതാശ്വാസ നിധിയിലേക്ക് ഒരു മാസത്തെ വികലാംഗപെന്‍ഷന് തുക നല്‍കാന്. മന്ത്രിമാരായ ജി. സുധാകരനും പി. തിലോത്തമനും വേദിയില് നിന്ന് ഇറങ്ങി സുജത്തിന് അടുത്തെത്തിയാണ് തുക ഏറ്റുവാങ്ങിയത്.\nസുജിത്ത് വണ്ടിയില് കട നടത്തിയിരുന്നു. വെള്ളപ്പൊക്കത്തില് വണ്ടി വെള്ളത്തില് മുങ്ങി. അത് താറുമാറായതോടെ കടയും വരുമാനവുമില്ലാതായി. വെള്ളപ്പൊക്കത്തില് ദുരിതം അനുഭവിച്ചെങ്കിലും മുഖ്യമന്ത്രിയുടെ നിര്‍ദേശാനുസരണം തന്നെപ്പോലെ കഷ്ടതയനുഭവിക്കുന്ന നിരവധിപേര്‍ക്ക് എന്തെങ്കിലും ചെയ്യണമെന്ന ആഗ്രഹവുമായാണ് സുജിത്ത് വേദിയിലെത്തിയത്. ‘ഒരുപാട് സഹായങ്ങള് ഞാന് സ്വീകരിച്ചിട്ടുണ്ട്. അപ്പോള് ഈ അവസരത്തില് എനിക്ക് എന്തെങ്കിലും അങ്ങോട്ട് ചെയ്യണം എന്ന് തോന്നി. അതിനാണ് എത്തിയത്’, സുജിത്ത് പറഞ്ഞു.\nകുട്ടനാട് ചെത്തുതൊഴിലാളി യൂണിയന് മുഖ്യമന്ത്രിയുടെ ദുരിതാശ്വാസനിധിയിലേക്ക് അഞ്ചുലക്ഷം രൂപയാണ് നല്‍കിയത്. കുട്ടനാട് എം.എല്.എ. തോമസ് ചാണ്ടിയുടെ മകന് ഡോ. ടോണി ചാണ്ടി ജോലിചെയ്യുന്ന ലേക്‌ഷോറില് നിന്ന് ലഭിക്കുന്ന അഞ്ചു മാസത്തെ ശമ്പളമായ അഞ്ചുലക്ഷം രൂപ ദുരിതാശ്വാസനിധിയിലേക്ക് നല്‍കി. വെള്ളപ്പൊക്കത്തില് തന്റെ മാജിക് ഉപകരണങ്ങളെല്ലാം നഷ്ടപ്പെട്ട മജീഷ്യന് മനു മങ്കൊമ്പ് കൈവശമുള്ള 2,000 രൂപ മന്ത്രിയെ ഏല്‍പ്പിക്കുന്നതിനായി എത്തി. ജീവനോപാധി നഷ്ടമായ മനുവിന്റെ മനസ്സാണ് കാണേണ്ടതെന്നും നാശനഷ്ടം സംബന്ധിച്ച് നിവേദനം നല്‍കാനും മന്ത്രി മനുവിനോട് നിര്‍ദ്ദേശിച്ചു.\nPrevious Articleശബരിമലയില് കന്നിമാസപൂജയ്ക്കുള്ള ക്രമീകരണങ്ങള് പൂര്‍ത്തിയായി\nNext Article ജില്ലയിലെ അവസാന ക്യാമ്പിലെയും പുനരധിവാസം ഉടന്


ജയത്തോടെ കെഎഫ്‌സി കാളികാവും മെഡിഗാഡും | Fanport | Sevens News Malayalam\nHome Football Sevens ജയത്തോടെ കെഎഫ്‌സി കാളികാവും മെഡിഗാഡും\nനീലേശ്വരം അഖിലേന്ത്യ സെവൻസിൽ ആതിഥേയരായ ഷൂട്ടേർഴ്‌സ് പടന്നയെ ഒന്നിനെതിരെ രണ്ടു ഗോളുകൾക്ക് മെട്ടമ്മൽ ബ്രദേഴ്‌സ് കെഎഫ്‌സി കാളികാവ് പരാജയപ്പെടുത്തി. 1-1 എന്ന സ്കോറിന് സമനിലയിൽ അവസാനിക്കും എന്ന് തോന്നിച്ച മത്സരത്തിൽ അവസാന നിമിഷങ്ങളിൽ ആയിരുന്നു കാളികാവിന്റെ വിജയം. കെഎഫ്‌സി കാളികാവിന്റെ നീലേശ്വരത്തെ മൂന്നാമത്തെ വിജയമാണിത്. നീലേശ്വരത്ത് ഇന്ന് എഫ്‌സി എടത്തുമ്മൽ അഥവാ എഫ്‌സി തൃക്കരിപ്പൂർ ജവഹർ മാവൂരിനെ നേരിടും. സീസണിൽ ഒരു മത്സരം മാത്രം പരാജയപ്പെട്ട എഫ്‌സി തൃക്കരിപ്പൂർ മികച്ച ഫോമിൽ ആണ്.\nവണ്ടൂർ അഖിലേന്ത്യാ സെവെൻസിൽ ലിൻഷാ മെഡിക്കൽസ് വിജയവഴി തുടരുന്നതാണ് കണ്ടത്. തുടർച്ചയായ രണ്ടാം ദിവസവും ഉഷ എഫ്‌സി എതിരാളികളായി വന്നപ്പോൾ ലിൻഷ രണ്ടാമതും ഉഷ എഫ്‌സിയെ പരാജയപ്പെടുത്തി. എതിരില്ലാത്ത രണ്ടു ഗോളുകൾക്ക് ആയിരുന്നു വിജയം. കഴിഞ്ഞ ദിവസം മണ്ണാർക്കാടും ലിൻഷയുടെ കൈയിൽനിന്നും ഉഷ എഫ്‌സി പരാജയം ഏറ്റുവാങ്ങിയിരുന്നു. വണ്ടൂരിൽ ഇന്ന് അൽ ശബാബ് കെആർഎസ് കോഴിക്കോടിനെ നേരിടും.\nകണിമംഗലം സെവെൻസിൽ മെഡിഗാഡ് അരീക്കോട് ഒന്നിനെതിരെ രണ്ടു ഗോളുകൾക്ക് ബേസ് പെരുമ്പാവൂരിനെ തോൽപ്പിച്ചു. ബേസ് പെരുമ്പാവൂർ തോൽവികൾ ആവർത്തിച്ച് കൊണ്ട് ഈ സീസണിൽ മോശം ഫോം തുടരുകയാണ്. മെഡിഗാഡിന് വേണ്ടി മമ്മദും പ്രവീണും വല കുലുക്കി. കണിമംഗലത്ത് ഇന്ന് കെഎഫ്‌സി കാളികാവും സൂപ്പർ സ്റ്റുഡിയോയും തമ്മിലുള്ള ശക്തമായ മത്സരമാണ്.\nപട്ടാമ്പിയിൽ ശാസ്താ മെഡിക്കൽസിനെ അൽ ശബാബ് തൃപ്പനച്ചി ഒന്നിനെതിരെ രണ്ടു ഗോളുകൾക്ക് പരാജയപ്പെടുത്തി. എടക്കര പാലാടിൽ എതിരില്ലാത്ത ഒരു ഗോളിന് ജവഹർ മാവൂരിനെ തോൽപ്പിച് അൽ മിൻഹാൽ വാളാഞ്ചേരി വിജയ വഴിയിലേക്ക് തിരിച്ചു വന്നു. പട്ടാമ്പിയിൽ ഇന്ന് ജിംഖാന അഭിലാഷ് കുപ്പൂത്ത് പോരാട്ടവും, എടക്കരയിൽ മെഡിഗാഡ് ഉഷ എഫ്‌സി പോരാട്ടവും നടക്കും.\nPrevious articleകിരീടമുയർത്തി പുതുവത്സരം ആഘോഷിച്ച് അൽ മദീന\nNext articleസീസണിലെ മികച്ച ഗോളുമായി ജിരൂദ്


Italian Open 2020: നദാലും ദ്യോക്കോവിച്ചും ഇറ്റാലിയന് ഓപ്പണ് ക്വാര്‍ട്ടറില്; സൂപ്പര് പോരാട്ടത്തിന് കളമൊരുങ്ങുന്നു - rafael nadal novak djokovic enter italian open quarterfinals as prepares for fans | Samayam Malayalam\nrafael nadal novak djokovic enter italian open quarterfinals as prepares for fans\nനദാലും ദ്യോക്കോവിച്ചും ഇറ്റാലിയന് ഓപ്പണ് ക്വാര്‍ട്ടറില്; സൂപ്പര് പോരാട്ടത്തിന് കളമൊരുങ്ങുന്നു\nSamayam Desk | Lipi | Updated: 19 Sep 2020, 02:56:00 PM\nഇറ്റാലിയന് ഓപ്പണ് ടെന്നീസ് ടൂര്‍ണമെന്റില് ലോക ഒന്നാം നമ്പര് താരം നൊവാക് ദ്യോക്കോവിച്ചും നിലവിലെ ചാമ്പ്യന് റാഫേല് നദാലും ക്വാര്‍ട്ടറില് കടന്നു.\nനദാലും ദ്യോക്കോവിച്ചും ഇറ്റാലിയന് ഓപ്പണ് ക്വാര്‍ട്ടറില്\nനൊവാക് ദ്യോക്കോവിച്ചും റാഫേല് നദാലും ഇറ്റാലിയന് ഓപ്പണ് ക്വാര്‍ട്ടറില്\nവനിതാ സിംഗിള്‍സില് സിമോണ ഹാലെപ്പും പ്ലിസ്‌കോവയും ക്വാര്‍ട്ടറിലെത്തി\nകൊവിഡ് പ്രോട്ടോക്കോള് പാലിച്ച് കളി കാണാന് ആരാധകര്‍ക്ക് പ്രവേശനം\nറോം: ഫ്രഞ്ച് ഓപ്പണിന് മുന്നോടിയായി നടക്കുന്ന ഇറ്റാലിയന് ഓപ്പണില് ലോക ഒന്നാം നമ്പര് താരം നൊവാക് ദ്യോക്കോവിച്ചും നിലവിലെ ചാമ്പ്യന് റാഫേല് നദാലും ക്വാര്‍ട്ടറില് കടന്നു. കൊവിഡ് പ്രോട്ടോക്കോള് പ്രകാരം ആരാധകരെ പ്രവേശിപ്പിക്കുന്ന ടൂര്‍ണമെന്റില് ഇരുവരും ഫൈനലിലെത്തുമെന്നാണ് പ്രതീക്ഷിക്കുന്നത്. യുഎസ് ഓപ്പണില് നിന്നും വിട്ടുനിന്ന നദാലിന് കളിമണ് കോര്‍ട്ടില് ദ്യോക്കോവിച്ചിനേക്കാല് മേല്‍ക്കൈ നേടാന് കഴിയും. 2005ല് റോമില് ആദ്യ കിരീടം നേടിയ നദാല് തന്റെ പത്താം കിരീടവും തുടര്‍ച്ചയായ മൂന്നാം ഇറ്റാലിയന് ഓപ്പണുമാണ് ലക്ഷ്യമാക്കുന്നത്.\nAlso Read: സ്റ്റാന് വാവ്‌റിങ്കയെ ഞെട്ടിച്ച് പതിനെട്ടുകാരന്; ഫ്രഞ്ച് ഓപ്പണില് കളിക്കാന് മറെയ്ക്ക് ടിക്കറ്റ്\nസെര്‍ബിയന് താരം ദുസന് ല്യോവിച്ചിനെ 6-1, 6-3 എന്ന സ്‌കോറിനാണ് നദാല് മറികടന്നത്. ദ്യോക്കോവിച്ചും സ്വന്തം നാട്ടുകാരനായ ഫിലിപ്പ് ക്രായിനോവിച്ചിനെ മറികടന്നു. സ്‌കോര് 7-6, 6-3. ആദ്യ സെറ്റില് വിയര്‍ത്ത ദ്യോക്കോവിച്ച് രണ്ടാം സെറ്റില് അനായാസ ജയമാണ് നേടിയത്. യുഎസ് ഓപ്പണില് നിര്‍ഭാഗ്യകരമായി പുറത്തായ ദ്യോക്കോവിച്ചിന് തിരിച്ചുവരാനുള്ള അവസരമാണ് ഇറ്റാലിയന് ഓപ്പണ്. വര്‍ഷങ്ങളായുള്ള തന്റെ ഉറ്റ സുഹൃത്തുക്കളിലൊരാളാണ് ഫിലിപ്പെന്ന് ദ്യോക്കോവിച്ച് പറഞ്ഞു. അതുകൊണ്ടുതന്നെ മത്സരം വൈകാരികമായിരുന്നു. ഇത്തരമൊരു സാഹചര്യത്തില് വിജയം ഒരിക്കലും അനായാസമായിരിക്കില്ലെന്നും ദ്യോക്കോവിച്ച് പറഞ്ഞു.\nAlso Read: യുഎസ് ഓപ്പണ് കിരീടം ഡൊമിനിക് തീമിന്, 71 വര്‍ഷത്തിനുശേഷം ആദ്യം\nആരാധകരെ പ്രവേശിപ്പിച്ച് മത്സരം നടത്തുന്നതിനെ താരം സ്വാഗതം ചെയ്തു. ആരേയും പ്രവേശിപ്പിക്കാതിരിക്കുന്നതിനേക്കാള് നല്ലതാണ് 1,000 പേരെ പ്രവേശിപ്പിച്ച് മത്സരം നടത്തുന്നതെന്നാണ് ദ്യോക്കോവിച്ചിന്റെ അഭിപ്രായം. നേരത്തെ സെര്‍ബിയയില് കൊവിഡ് മാനദണ്ഡങ്ങള് പാലിക്കാതെ ടെന്നീസ് ടൂര്‍ണമെന്റ് നടത്തുകയും ഇതില് പങ്കെടുത്തവര്‍ക്ക് കൊവിഡ് ബാധിക്കുകയും ചെയ്തത് ദ്യോക്കോവിച്ചിനെതിരെ വിമര്‍ശനത്തിന് ഇടയാക്കിയിരുന്നു.ഇറ്റാലിയന് താരം മാറ്റിയോ ബരേറ്റിനിയും ടൂര്‍ണമെന്റില് ക്വാര്‍ട്ടറിലെത്തിയിട്ടുണ്ട്. ഇറ്റാലിയന് കൗമാരതാരം ലോറെന്‍സോ മുസേറ്റിയെ തോല്‍പ്പിച്ച ജര്‍മനിയുടെ ഡൊമനിക് കൊഫെറും ക്വാര്‍ട്ടറില് ഇടംനേടി. ദ്യോക്കോവിച്ചാണ് കോഫറിന്റെ ക്വാര്‍ട്ടറിലെ എതിരാളി. വനിതാ സിംഗിള്‍സില് സിമോണ ഹാലെപ്, കരോലിന പ്ലിസ്‌കോവ എന്നിവര് ക്വാര്‍ട്ടറിലെത്തി.\nAlso Read: ഒസാക്ക യുഎസ് ഓപ്പണ് ചാമ്പ്യന്; തോല്‍വിയിലും നിരാശയില്ലാതെ അസാരെങ്ക, അമ്മമാര്‍ക്ക് പ്രചോദനം\nകളിമൺ കോ‍ർട്ടിലെ രാജാവ് നദാൽ തന്നെ: ഫ്രഞ്ച് ഓപ്പണിൽ 13ാ...\nദ്യോക്കോവിച്ചിന് ഇറ്റാലിയന് ഓപ്പണ് കിരീടം; വനിതാ സിം...\nഫ്രഞ്ച് ഓപ്പണ്: പുരുഷ വനിതാ സെമി ലൈനപ്പായി; സൂപ്പര് പ...\nഈ വൈറസിനെ നമ്മള് കീഴടക്കുക തന്നെ ചെയ്യും! ലോകജനതക്ക് പ...\nസ്റ്റാന് വാവ്‌റിങ്കയെ ഞെട്ടിച്ച് പതിനെട്ടുകാരന്; ഫ്രഞ്ച് ഓപ്പണില് കളിക്കാന് മറെയ്ക്ക് ടിക്കറ്റ് ആര്‍ട്ടിക്കിള് ഷോ\nറാഫേല് നദാല് നൊവാക് ദ്യോക്കോവിച്ച് ഇറ്റാലിയൻ ഓപ്പൺ 2020 ഇറ്റാലിയന് ഓപ്പണ് Novak Djokovic Italian Open 2020\nWeb Title : rafael nadal novak djokovic enter italian open quarterfinals as prepares for fans\nFact CheckFact Check : ബിഹാർ തെരഞ്ഞെടുപ്പിന് മുന്നോടിയായി ബിജെപി മദ്യം ഒഴുക്കുന്നുവോ, ചിത്രങ്ങള് സമൂഹമാധ്യമങ്ങളില് വൈറൽ; എന്നാൽ സത്യം എന്ത് ?


Malayalam News (മലയാളം വാർത്ത): Latest Malayalam News, Breaking News | Thekeralapost ''അമ്മ പാടിയ പാട്ട് ഏത് സിനിമയിലാണെന്ന് അറിയുമോ....? എന്റെ... എന്റെയാണോ....'' നഞ്ചമ്മ സിംപിളാണ്, പാട്ട് പവര്‍ഫുള്ളും | The Kerala Post Malayalam News (മലയാളം വാർത്ത): Latest Malayalam News, Breaking News\n''അമ്മ പാടിയ പാട്ട് ഏത് സിനിമയിലാണെന്ന് അറിയുമോ....? എന്റെ... എന്റെയാണോ....'' നഞ്ചമ്മ സിംപിളാണ്, പാട്ട് പവര്‍ഫുള്ളും\nപാലക്കാട്: അട്ടപ്പാടിയിലെ നക്കുപതി പിറവ് ഊരില് ആടുകളെ മേയിച്ച് നടന്നിരുന്ന നഞ്ചമ്മയ്ക്ക് (നഞ്ചി ചേച്ചി) ഇപ്പോഴും വിശ്വസിക്കാനാകുന്നില്ല, സംവിധായകന് സച്ചിയുടെ പുതിയ ചിത്രമായ അയ്യപ്പനും കോശിയിലും രണ്ട് പാട്ടുകള് പാടിയ നിമിഷം. ഈയാഴ്ച തിയേറ്ററുകളിലെത്തുന്ന ചിത്രത്തിലെ ജേയ്ക്ക്‌സ് ബിജോയ് സംവിധാനം ചെയ്ത് നഞ്ചമ്മ പാടിയ രണ്ട് പാട്ടുകളില് ഒന്ന് കഴിഞ്ഞ ദിവസം റിലീസ് ചെയ്തിരുന്നു. റിലീസ് ചെയ്ത മണിക്കൂറുകള്‍ക്കുള്ളില് നാല് ലക്ഷത്തിലധികം ആളുകളാണ് പാട്ട് കണ്ടത്.\n''ആദ്യമായിട്ടാണ് ഞാന് ഒരു സിനിമയില് പാടുന്നത്. സിനിമയില് പാടണമെന്നൊക്കെ ആശിച്ചിരുന്നു. ചെന്നൈയില് പോയാണ് പാട്ട് പാടിയത്. സിനിമ കാണാന് വലിയ ഇഷ്ടമാണ്. വെളുപ്പിനെ നാല് മണിയ്ക്ക് എഴുന്നേറ്റ് ചോറൊക്കെ വെച്ച് അഞ്ച്, ആറ് മണിയോടെ അടുത്തുള്ള കൊട്ടയിലെത്തി സിനിമ കാണും. '' നഞ്ചമ്മ പറയുന്നു.\nഗോത്ര നൃത്തങ്ങളും പരമ്പരാഗത പാട്ടുകളും അവതരിപ്പിച്ചിരുന്ന അട്ടപ്പാടിയിലെ ആസാദ് കലാസംഘത്തില് കഴിഞ്ഞ ഏഴ് വര്‍ഷമായി നഞ്ചമ്മ പാടുന്നുണ്ട്. 2009ല് നഞ്ചമ്മയ്ക്ക് ഫോക്‌ലോര് അക്കാദമി അവാര്‍ഡ് ലഭിച്ചു. തുടര്‍ന്ന് നിരവധി സംസ്ഥാനങ്ങളിലെ പരിപാടികളില് പാടുകയും ദേശീയ ആദിവാസി ഉത്സവത്തില് പങ്കെടുക്കുകയും ചെയ്തു.\nചിത്രത്തിലേക്കായി പ്രകൃതിദത്തമായ സംഗീതത്തിന് വേണ്ടി അന്വേഷിക്കുകയായിരുന്നു. പരമ്പരാഗത സംഗീത ഉപകരണങ്ങള് ഉപയോഗിച്ചുള്ള പ്രകൃതിദത്ത സംഗീതമെന്ന മോഹം ഇരുള ഗോത്രത്തില് നിന്നുള്ള നഞ്ചമ്മ സാധിച്ചു തന്നുവെന്ന് സംവിധായകന് സച്ചി പറയുന്നു.\n''65 ദിവസമാണ് 'അയ്യപ്പനും കോശിയും' എന്ന സിനിമ ചിത്രീകരിക്കാനെടുത്തത്. ഇതില് 62 ദിവസത്തെയും ചിത്രീകരണം അട്ടപ്പാടിയില് വെച്ച് മാത്രമായിരുന്നു. ഇതൊരു മുഴുവന് സമയ അട്ടപ്പാടി ചിത്രമാണ്. എന്റെ ആദ്യ ചിത്രമായ അനാര്‍ക്കലയില് ലക്ഷദ്വീപ് പശ്ചാത്തലമായി വരുന്നത് പോലെ ഈ സിനിമയുടെ പശ്ചാത്തലത്തില് അട്ടപ്പാടി മാത്രമാണ് വരുന്നത്. അട്ടപ്പാടിയ്ക്ക് മാത്രമേ ഈ ചിത്രത്തിന്റെ കഥയോട് നീതി പുലര്‍ത്താന് കഴിയുമായിരുന്നുള്ളൂ. അതുകൊണ്ട് ഞാന് രണ്ട് ആദിവാസിപ്പാട്ടുകളും ചിത്രത്തില് ഉള്‍പ്പെടുത്തി. മലയാളവും തമിഴും കൂടിക്കലര്‍ന്ന ഭാഷയിലാണ് പാട്ടുകള്. രണ്ട് പാട്ടുകളും നഞ്ചമ്മ എന്ന് വിളിക്കുന്ന നഞ്ചി ചേച്ചിയാണ് പാടിയത്.\nചിത്രത്തിലെ ഓരോ ഫ്രെയിമിലും അട്ടപ്പാടിയിലെ കാടുകളും ആവാസവ്യവസ്ഥയും തരിശ് നിലങ്ങളും നിമ്‌നോന്നത പ്രദേശങ്ങളും ജീവിതങ്ങളും കടന്നുവരുന്നുണ്ട്. അട്ടപ്പാടിയും അവിടുത്തെ ആദിവാസി ജീവിതങ്ങളും ഉള്‍പ്പെടുത്തിയിട്ടുള്ള വികെഎന്നിന്റെ നോവലുകള് ഈ സിനിമയെടുത്തപ്പോള് എന്നെ സ്വാധീനിച്ചിരുന്നുവെന്നും സച്ചി പറയുന്നു.\nപൃഥ്വിരാജ് നായകനും ബിജുമേനോന് വില്ലനുമായുമെത്തുന്ന ചിത്രമാണ് അയ്യപ്പനും കോശിയും. 17 വര്‍ഷം സൈന്യത്തില് ഹവല്‍ദാറായിരുന്ന കോശിയെയാണ് പൃഥ്വിരാജ് അവതരിപ്പിക്കുന്നത്. സാധാരണ പൊലീസുകാരനായി സര്‍വ്വീസ് തുടങ്ങി സബ് ഇന്‍സ്പക്ടറായി വിരമിക്കാന് രണ്ട് വര്‍ഷം മാത്രം ബാക്കിയുള്ള അയ്യപ്പന് നായരായിട്ടാണ് ബിജു മേനോനെത്തുന്നത്. അട്ടപ്പാടിയിലെ ഗോത്ര ഫോറസ്റ്റ് വാച്ചറായ എസ് പഴനിസ്വാമി, ചിത്രത്തില് ഫൈസല് എന്ന എക്‌സൈസ് ഓഫീസറുടെ വേഷത്തിലെത്തുന്നുണ്ട്. ഉമ്മന് ചാണ്ടി സര്‍ക്കാരിന്റെ കാലത്ത് ഗോത്ര ഫോറസ്റ്റ് വാച്ചര്‍മാരായ 93 പേരെ സ്ഥിരം ജോലിക്കാരാക്കാന് സമരം നയിച്ച സമര സമിതിയുടെ ചെയര്‍മാനായിരുന്നു എസ് പഴനിസ്വാമി. 2015ല് ഫോക്‌ലോര് അക്കാദമിയുടെ യുവപ്രതിഭ പുരസ്‌കാരം ലഭിച്ചിട്ടുണ്ട്.


mammootty starring cbi5trailer out - Samakalika Malayalam\n'ബാസ്കറ്റ് കില്ലിങ്', കണ്ടെത്താൻ സേതുരാമയ്യരും സംഘവും; സിബിഐ5ട്രെയിലർ പുറത്ത്\nLast Updated: 23rd April 2022 10:36 AM | A+A A- |\nസേതുരാമയ്യർ ആയുള്ള മമ്മൂട്ടിയുടെ അഞ്ചാം വരവിനായി കാത്തിരിക്കുകയാണ് സിനിമാ പ്രേമികൾ. ഇപ്പോൾ ആകാംക്ഷയേറ്റിക്കൊണ്ട് 'സിബിഐ5ദ ബ്രെയിൻ' എന്ന ചിത്രത്തിന്റെ ട്രെയിലർ എത്തിയിരിക്കുകയാണ്. ദുരൂഹ മരണങ്ങളുടെ പിന്നിലെ കാരണം കണ്ടെത്താൻ എത്തുകയാണ് സേതുരാമയ്യരും ടീമും. എസ്എൻ സ്വാമിയുടെ തിരക്കഥയിൽ കെ മധുവാണ് ചിത്രം സംവിധാനം ചെയ്തിരിക്കുന്നത്.\nസേതുരാമയ്യർ എന്ന ബുദ്ധിരാക്ഷസന്റെ ബുദ്ധിതന്ത്രങ്ങളുടെ ചതുരംഗക്കളികൾ തന്നെയാകും ഈ ചിത്രത്തിലെയും സവിശേഷത. വിക്രം എന്ന കഥാപാത്രമായി ജഗതിയെയും ട്രെയിലറിൽ കാണാനാകും. അതിനൊപ്പം ചാക്കോ ആയി മുകേഷും എത്തുന്നുണ്ട്. രഞ്ജി പണിക്കറും ശക്തമായ കഥാപാത്രമായി എത്തുന്നുണ്ട്.\nഅതിനിടെ ട്രെയിലറിലൂടെ പുറത്തുവന്ന ഒരു വാക്ക് ട്രെൻഡിങ്ങാകുകയാണ്. മമ്മൂട്ടി പറഞ്ഞ ബാസ്കറ്റ് കില്ലിങ്. ഇതിന്റെ അർഥം തിരയുകയാണ് ആരാധകർ. വ്യത്യസ്ത കാരണങ്ങൾകൊണ്ട് വ്യത്യസ്ത സ്ഥലങ്ങളിൽവച്ച് നിരവധി പേരെ കൊല്ലുന്നതിനെയാണ് ബാസ്കറ്റ് കില്ലിങ് എന്നു പറയുന്നത്. പലപ്പോഴും കൊലപാതകിയുടെ മാനസിക പ്രശ്നങ്ങളാവും ഇത്തരം കൊലപാതകങ്ങളിലേക്ക് നയിക്കുന്നത്.\nസായ്കുമാർ, ആശാ ശരത്ത്, സുദീപ്, രമേഷ് പിഷാരടി തുടങ്ങിയ വൻ താരനിര തന്നെ ചിത്രത്തിൽ അണിനിരക്കുന്നുണ്ട്. സ്വർഗചിത്ര അപ്പച്ചനാണ് നിർമാണം. മലയാള സിനിമയിൽ നിരവധി ബ്ലോക്ക് ബസ്റ്റർ ഹിറ്റുകൾ സമ്മാനിച്ച സ്വർഗചിത്രയുടെ വർഷങ്ങൾക്ക് ശേഷമുള്ള ശക്തമായ തിരിച്ചുവരവ് കൂടിയാണ് ചിത്രം.\nപ്രേംനസീറിന്റെ വീട് ലൈല കോട്ടേജ് വിൽപനയ്ക്ക്\ntrailer mammootty k madhu CBI5Sethurama Iyer


ബാഹുബലിക്ക് മുറുക്കാന് കടകളെ ഇല്ലാതാക്കാന് കഴിയുമോ? ജോയ് മാത്യു ചോദിക്കുന്നു | Joy Mathew| Baahubali 2\nബാഹുബലിക്ക് മുറുക്കാന് കടകളെ ഇല്ലാതാക്കാന് കഴിയുമോ? ജോയ് മാത്യു ചോദിക്കുന്നു\nMay 15, 2017, 06:27 PM IST\nസഞ്ചരിക്കുന്ന കപ്പലില് വെള്ളംകയറി മുങ്ങുന്നതറിയാതെ ടൈറ്റാനിക് മുങ്ങുന്നത് കണ്ടു രസം പിടിച്ചിരിക്കുന്ന നമ്മുടെ സിനിമ സംഘടനാ നേതാക്കള് ഇനിയെങ്കിലും ഇതൊക്കെ ബന്ധപ്പെട്ടവരെ ബോധ്യപ്പെടുത്താത്തത് എന്തുകൊണ്ടാണെന്ന് മനസ്സിലാകുന്നില്ല\nബാഹുബലിയും മഹാഭാരതവും പോലുള്ള ബ്രഹ്മാണ്ഡ ചിത്രങ്ങളില് നമ്മുടെ നല്ല ചിത്രങ്ങള് ഇല്ലാതായിപ്പോകുന്നതിലെ അരിശവും നിരാശയും പങ്കുവച്ച് നടനും സംവിധായകനുമായ ജോയ് മാത്യു. പ്രേക്ഷകരുടെ നല്ല അഭിപ്രായം സ്വരൂപിച്ച രക്ഷാധികാരി ബൈജു പോലുള്ള പല നല്ല സിനിമകളും ബാഹുബലിയുണ്ടാക്കിയ സുനാമിയില് ഒലിച്ചുപോയി. മലയാളത്തിലിറങ്ങുന്ന നല്ല സിനിമകള് ബാഹുബലി സുനാമിയില് ഒലിച്ചുപോകുന്നത് കാണുമ്പോള് വേദന തോന്നിപ്പോകും. ഇനി ആ സിനിമകള് വിജയിപ്പിക്കണമെന്ന് നമ്മള് വിചാരിച്ചാലും പ്രദര്‍ശനശാലകള് അതിനു തയ്യാറാകുന്നില്ല. അവരുടെയും പ്രശ്‌നവും ലാഭം തന്നെയാണ്. സാമൂഹ്യജീവിതത്തിന്റെ നന്മയുടെ പെട്ടിക്കടകളാണ്; നമ്മുടെ കൊച്ചു സിനിമകള്. അവ നമുക്ക് നിലനിര്‍ത്തേണ്ടതുണ്ട്. ബ്രഹ്മാണ്ഡ സിനിമകള് ഇനിയും വന് തിരമാലകള്‍പോലെ വരും. അതിനെ തടയേണ്ടതില്ല തള്ളേണ്ടതുമില്ല. ഇതിനെ ഉപരോധിക്കാന് നമുക്കാവില്ല. പക്ഷെ പ്രതിരോധിക്കാനാകും-ജോയ് മാത്യു പറഞ്ഞു. ഗവണ്‍മെന്റിന്റെ ഉടമസ്ഥതയിലുള്ള പ്രദര്‍ശനശാലകള് മലയാള സിനിമ പ്രദര്‍ശിപ്പിക്കുന്നതിനു മുന്‍ഗണന നല്‍കുക, ഗ്രാമീണമേഖലയില് സഹകരണാടിസ്ഥാനത്തില് മിനി തിയേറ്ററുകള് സ്ഥാപിക്കാന് കെ.എസ്.എഫ്.ഡി.സി. സഹായം നല്‍കുക, അന്യഭാഷാ ചിത്രങ്ങളുടെ പ്രദര്‍ശന നികുതി വര്‍ധിപ്പിക്കുക തുടങ്ങിയ നിര്‍ദേശങ്ങളും അദ്ദേഹം മുന്നോട്ടുവച്ചു. സഞ്ചരിക്കുന്ന കപ്പലില് വെള്ളംകയറി മുങ്ങുന്നതറിയാതെ ടൈറ്റാനിക് മുങ്ങുന്നത് കണ്ടു രസം പിടിച്ചിരിക്കുന്ന നമ്മുടെ സിനിമ സംഘടനാ നേതാക്കള് ഇനിയെങ്കിലും ഇതൊക്കെ ബന്ധപ്പെട്ടവരെ ബോധ്യപ്പെടുത്താത്തത് എന്തുകൊണ്ടാണെന്ന് മനസ്സിലാകുന്നില്ല-ജോയ് മാത്യു കുറിച്ചു.\nജോയ് മാത്യുവിന്റെ ഫെയ്‌സ്ബുക്ക് പോസ്റ്റ് വായിക്കാം:\nബീഡി, സിഗരറ്റു, മുറുക്കാന്, സോഡാ, സര്‍ബത്ത്. പഴം, ബ്രഡ്, മുട്ട, മിട്ടായി, ബിസ്‌കറ്റ്, സോപ്പ്, ചീപ്പ്, മൊട്ടുസൂചി, പേസ്‌റ്, ബ്രഷ്, പത്രം തുടങ്ങി നിത്യജീവിതത്തിനു അവശ്യമായിട്ടുള്ള വസ്തുവഹകള് ലഭിക്കുന്ന ഒരിടം മാത്രമല്ല പെട്ടിക്കടകള്, ഒരു വഴിപോക്കന് വഴി പറഞ്ഞുകൊടുക്കാന്, വിലാസം തെറ്റിവന്നയാള്‍ക്ക് വിലാസം പറഞ്ഞു കൊടുക്കാന്, കയ്യില് കാശില്ലെങ്കിലും അത്യാവശ്യക്കാരന് കടം പറയാവുന്ന ,നാട്ടുവിശേഷങ്ങള് മാത്രമല്ല ലോകവിവരംകൂടി പങ്കുവെക്കാവുന്ന ഒരിടമാണ് ഓരോ പ്രദേശത്തിന്റെയും സ്വന്തമായ മുറുക്കാന് കടകള് (വടക്കന് കേരളത്തില് പെട്ടിക്കട). കാലം മാറിയപ്പോള് മുറുക്കാന്‍കടകളെയും പലചരക്ക് കടകളെയും വിഴുങ്ങി സൂപ്പര് മാര്‍ക്കറ്റുകള് വന്നു. പിന്നീട് സൂപ്പര്‍മാര്‍ക്കറ്റുകളെ വിഴുങ്ങി ഷോപ്പിംഗ് മാളുകള് വന്നു. അതും കഴിഞ്ഞു ഇപ്പോള് ഹൈപ്പര് മാളുകളായി .സംഗതി നല്ലതാണ്. ഒരു ചന്തയിലെന്നപോലെ എല്ലാ സാധനങ്ങളും, അതും ലോകോത്തരം എന്ന പറയപ്പെടുന്നവ ഒരിടത്ത് ലഭിക്കുക എന്നാല് അത് വളരെയേറെ സൗകര്യങ്ങള് ആധുനിക ജീവിതത്തിനു പ്രദാനം ചെയ്യുന്നുണ്ട്. എന്നിരുന്നാലും കച്ചവടത്തിന്റേതായ ലാഭ നഷ്ടങ്ങളുടേതായ ഒരു ബന്ധമേ അവിടെ വാങ്ങുന്നവനും വില്‍ക്കുന്നവനും തമ്മിലുള്ളൂ.\nഅതുകൊണ്ടാണ് ഞാന് പറഞ്ഞത് ബാഹുബലി ഷോപ്പിംഗ് മാളാണെങ്കില് മലയാള സിനിമ പെട്ടിക്കടകളാണ്. മാളുകളില് എല്ലാം ലഭിക്കും അതുകൊണ്ടുതന്നെ സ്വാഭാവികമായും ജനം അവിടേക്ക് പോയിരിക്കും അതില് തെറ്റുമില്ല. അതേസമയം പെട്ടിക്കടകളെ നമുക്ക് വിസ്മരിക്കാമോ എന്നതാണ് എന്റെ ചോദ്യം. ബാഹുബലിയുണ്ടാക്കിയ സുനാമിയില് പല നല്ല മലയാള സിനിമകളും ഒലിച്ചുപോയി. രക്ഷാധികാരി ബൈജുവും ഫാസ്‌റ് ട്രാക്കും തുടങ്ങി പ്രേക്ഷകര്‍ക്കിടയില് നല്ല അഭിപ്രായമുണ്ടാക്കിയ സിനിമകളും റിലീസിങ്ങിനായി ഒരുങ്ങിയിരിക്കുന്ന സലീംകുമാറിന്റെ 'കറുത്ത ജൂതനും' പ്രമോദിന്റെ 'ഗോള്‍ഡ് കോയിനും' നമ്മുടെ മണ്ണിന്റെ, ബന്ധങ്ങളുടെ, സാമൂഹ്യജീവിതത്തിന്റെ, നന്മയുടെ പെട്ടിക്കടകളാണ് ;നമ്മുടെ കൊച്ചു സിനിമകള്. അവ നമുക്ക് നിലനിര്‍ത്തേണ്ടതുണ്ട്. ബ്രഹ്മാണ്ഡ സിനിമകള് ഇനിയും വന് തിരമാലകള്‍പോലെ വരും, അതിനെ തടയേണ്ടതില്ല തള്ളേണ്ടതുമില്ല.ഉള്ളതുപറയണമല്ലോ കൊച്ചു സിനിമയെടുക്കുന്നവന്റെയും മോഹം ഒരു ആയിരം കോടി ക്ലബ്ബില് കയറുകതന്നെയാണ് (പുറമെ കാണിക്കില്ലെങ്കിലും). എന്നിരിക്കിലും മലയാളത്തിലിറങ്ങുന്ന നല്ല സിനിമകള് ബാഹുബലി സുനാമിയില് ഒലിച്ചുപോകുന്നത് കാണുമ്പോള് വേദന തോന്നിപ്പോകും. ഇനി ആ സിനിമകള് വിജയിപ്പിക്കണമെന്ന് നമ്മള് വിചാരിച്ചാലും പ്രദര്‍ശനശാലകള് അതിനു തയ്യാറാകുന്നില്ല. അവരുടെയും പ്രശ്‌നവും ലാഭം തന്നെയാണ്. വിതരണസംവിധാനത്തിലെ ആധുനികത മുതലാളിത്തത്തിന് നല്‍കിയ വലിയ സംഭാവനയാണ് ഒരേ സമയത്ത് ചുരുങ്ങിയ ചിലവില് ലോകമെമ്പാടും സിനിമ പ്രദര്‍ശിപ്പിക്കാന് സാധിക്കുക എന്നത്. അതുകൊണ്ടാണ് വന്‍തോതില് മുതല്‍മുടക്കാനും ബ്രഹ്മാണ്ഡസിനിമകള് നിര്‍മിച്ച് ഒറ്റയടിക്ക് വന് ലാഭമുണ്ടാക്കാനും ആധുനിക മുതലാളിത്തത്തിന് കഴിയുന്നത്. ഇതിനെ ഉപരോധിക്കാന് നമുക്കാവില്ല പക്ഷെ പ്രതിരോധിക്കാനാകും. എങ്ങനെയെന്നാല് ഗവര്‍മെന്റിന്റെ ഉടമസ്ഥതയിലുള്ള പ്രദര്‍ശനശാലകള് മലയാള സിനിമ പ്രദര്‍ശിപ്പിക്കുന്നതിനു മുന്‍ഗണന നല്‍കുക. ഗ്രാമീണമേഖലയില് സഹകരണാടിസ്ഥാനത്തില് മിനി തിയേറ്ററുകള് സ്ഥാപിക്കാന് K S F D C സഹായം ചെയ്യുക, രണ്ടാമത്തെ കാര്യമാണ് പ്രധാനം, അന്യഭാഷാ ചിത്രങ്ങള്‍ക്ക് പ്രദര്‍ശന നികുതി വര്‍ധിപ്പിക്കണം. ഇത് സംസ്ഥാന ഖജനാവിന് നേട്ടമുണ്ടാക്കും. നിലവിലിപ്പോള് 30%മാണ് വിനോദ നികുതി എന്ന പേരില് സിനിമകളില് നിന്നും ഗവണ്‍മെന്റ് പിഴിഞ്ഞെടുക്കുന്നത്. ഇത് മലയാള സിനിമക്ക് ഇരുപത് ശതമാനമാക്കി കുറക്കുകയും അന്യഭാഷാ ചിത്രങ്ങള്‍ക്ക് ഇപ്പോഴുള്ള 30% എന്നുള്ളതില് നിന്നും 40% ആക്കി വര്‍ധിപ്പിക്കുകയും വേണം. അപ്പോള് മലയാള സിനിമ നിര്‍മിക്കുന്നവര്‍ക്ക് പത്ത് ശതമാനം കുറവും ഖജനാവിന് 15 % വര്‍ധനയും ലഭിക്കും. മലയാള സിനിമ മറ്റു സംസ്ഥാനങ്ങളില് പ്രദര്‍ശിപ്പിക്കുന്നതിന് അധികനികുതിയാണ് അവിടത്തെ ഗവണ്‍മ്മെന്റുകള് ഈടാക്കുന്നത്. പിന്നെന്തുകൊണ്ട് നമുക്കും അങ്ങിനെ ആയിക്കൂടാ ?സഞ്ചരിക്കുന്ന കപ്പലില് വെള്ളംകയറി മുങ്ങുന്നതറിയാതെ ടൈറ്റാനിക് മുങ്ങുന്നത് കണ്ടു രസം പിടിച്ചിരിക്കുന്ന നമ്മുടെ സിനിമ സംഘടനാ നേതാക്കള് ഇനിയെങ്കിലും ഇതൊക്കെ ബന്ധപ്പെട്ടവരെ ബോധ്യപ്പെടുത്താത്തത് എന്തുകൊണ്ടാണെന്ന് മനസ്സിലാകുന്നില്ല.\nബാഹുബലികള്, മഹാഭാരതങ്ങള്... അങ്ങിനെ ബ്രഹ്മാണ്ഡസുനാമികള് പലതും വരും അതൊക്കെ നമ്മള് ഭയമേതുമില്ലാതെ സ്വീകരിക്കും. എന്തെന്നാല് നമുക്ക് നമ്മുടെ നാട്ടിന്‍പുറ നന്മ പ്രസരിപ്പിക്കുന്ന മുറുക്കാന് കടകള് പോലുള്ള നമ്മുടെ സ്വന്തം സിനിമകള് നമ്മള് നിലനിര്‍ത്തും എന്ന തീരുമാനത്തില്.\nജോയ് മാത്യുവിന്റെ ഫെയ്സ്ബുക്ക് പോസ്റ്റ് വായിക്കാം


മാരുതിയുടെ വാഹന നിരകള്‍ക്കിടയില് എന്താണ് ബൊലീനോയുടെ സ്ഥാനം! | CarDekho.com\nമാരുതിയുടെ വാഹന നിരകള്‍ക്കിടയില് എന്താണ് ബൊലീനോയുടെ സ്ഥാനം!\npublished on ഒക്ടോബർ 19, 2015 07:11 pm by manish വേണ്ടി\nജാപ്പനീസ് വാഹന നിര്‍മ്മാതാക്കള്‍ക്ക് അവരുടെ ആശയങള് നിരത്തിലേക്കെത്തിക്കുന്നതിന് ഒരു പ്രത്യേക വിരുതുണ്ട്, പ്രത്യേകിച്ച് സുസുകി. സുസുകി കിസാഷിയും എ സ്റ്റാറുമെല്ലം ഇത്തരത്തില് പ്രാധമിക ഡിസൈനില്‍നിന്ന് കാര്യമായ മാറ്റങളില്ലാതെ നിരത്തിലിറങിയ വാഹനങളാണ്, മാരുതിയുടെ പുത്തന് പ്രീമിയം വാഹനവും ഇത്തരത്തില് ഡിസൈന് ബോര്‍ഡില് നിന്ന് നേരെ നമുക്കിടയിലേക്ക് എത്താനൊരുങുകയാണ്. പുറം ഭാഗത്ത്, വി ഷേപ്പിലുള്ള മുന്‍വശത്തെ ഗ്രില്, പാര്‍ഷ്യല് ഫ്ലോട്ടിങ് റൂഫ്, ചെരിവുള്ള റൂഫിങ് ലൈന്, റിയര് സ്പോയിലര് പിന്നെ സുസുകിയുടെ അലോയ് എന്നിവയാണ് ബൊലീനൊയുടെ സവിശേഷതകള്. പ്രീമിയം ഹാച്ച്ബാക്ക് സെഗ്മെന്റിലെക്കുള്ള കമ്പനിയുടെ ശരിയായ വരവ് 2015 മാരുതി സുസുകി ബൊലീനൊയിലൂടെയായിരിക്കും. ഹ്യുണ്ടായ് ഐ 20 ഹോണ്ട ജാസ്സ് എന്നിവയ്ക്കെതിരെയായിരിക്കും വാഹനം മല്‍സരിക്കുക.\nഇതിനോടകം ബുക്കിങ് തുടങിക്കഴിഞ്ഞ മാരുതി ബൊലെനൊ മാരുതിയുടെ പ്രീമിയം നെക്സാ ഡീലര്‍ഷിപ്പു വഴിയാകും വിറ്റഴിയുക. മാരുതിയുടെ എസ് എച് വി എസ് മൈല്‍ഡ് ഹൈബ്രിഡ് ടെക്‌നോളൊജിയോടെയെത്തുന്ന വാഹനം ഹൈബ്രിഡ് ഇനങളിലെ ഏറ്റവും വിലകുറഞ്ഞവയിലൊന്നായിരിക്കും. എല്ലാ ഡീസല് വേരിയന്റുകളിലും ഹൈബ്രിഡ് ടെക്‌നൊളൊജി ലഭ്യമാകുന്നതൊടെ ഇന്ത്യയിലെ ആദ്യത്തെ പ്രീമിയം ഹൈബ്രിഡ് ഹാച്ച്ബാക്ക് വാഹനമാകും ബൊലീനൊ. ഹൈബ്രിഡ് വാഹനങള്‍ക്കും ഇലക്ട്രിക് വാഹനങള്‍ക്കും കിട്ടാനിടയുള്ള സബ്സിഡി അടക്കമുള്ള ഗവണ്‍മെന്റിന്റെ ഫെയിം സ്കീം ആനുകൂല്യങള് ഉപഭോക്താക്കള്‍ക്ക് പ്രയൊജനകരമാക്കാന് ഇതിലൂടെ സാധിക്കും.\nലിറ്ററിന് 30 കിമി മൈലേജ് വാഗ്ദാനം ചെയ്യുന്ന 1.3 ലിറ്റര് ഡീസല് എന്‍ജിനായിരിക്കും ഡീസല് വേരിയന്റുകളില് ഉണ്ടാകുക. പെട്രോള് വേരിയന്റിലുംകൂടി എത്തുന്ന വാഹനത്തിന് ഓട്ടോമാറ്റിക് ട്രാന്സ്മിഷന് എന്ന വാഗ്ദാനവും ഉണ്ട്, എന്നാല് ഡീസല് വേരിയന്റുകളില് അത്തരത്തിലുള്ള യാതൊരു വാഗ്ദാനങളും ഇല്ല.5സ്പീഡ് ഓട്ടോമാട്ടിക് ട്രാന്‍സ്മിഷനായിരിക്കും മറ്റൊരു ഓപ്ഷന്.\nമുഴുവനായി കറുപ്പുനിറത്തില് ഒരുക്കിയ ഉള്‍വശം ഒരു മൃദുവായ പ്രീമിയം ഫീല്‍നല്കുന്നു. വെള്ളിനിറത്തിലുള്ള ഇന്‍സ്ട്രുമെന്റ് ക്ലസ്റ്ററും സ്റ്റീയറിങ് വീലും ക്രോം കൊണ്ട് ഹൈലൈറ്റ് ചെയ്തിരിക്കുന്നു. സിയാസിലും എസ് ക്രോസ്സിലും കണ്ടുശീലിച്ച7ഇന്‍ജ് സ്മാര്‍ട് പേ ഇന്ഫൊടെയിന്‍മെന്റ് സിസ്റ്റെമാണ് മറ്റുകൂട്ടിച്ചേര്‍ക്കലുകളില് പ്രമുഖം.\nഹോംപുതിയ കാറുകൾവാർത്തമാരുതിയുടെ വാഹന നിരകള്‍ക്കിടയില് എന്താണ് ബൊലീനോയുടെ സ്ഥാനം!


യുണൈറ്റഡ് സ്റ്റേറ്റ്‌സിന്റെ സ്ഥാപക പിതാക്കന്മാരില് ഒരാളാണ് ബെഞ്ചമിന് ഫ്രാങ്കഌന്. ആധുനിക ചരിത്രത്തില് വളരെയധികം സ്വാധീനമുള്ള വ്യക്തികളില് ഒരാള് കൂടിയാണ് അദ്ദേഹം. അമേരിക്കന് ഭരണഘടനയുടെ രൂപീകരണത്തിനു പുറമെ എല്ലാ സംസ്ഥാനങ്ങളെയും ഒന്നിപ്പിക്കുന്നതില് അദ്ദേഹം പ്രധാന പങ്കു വഹിച്ചിട്ടുണ്ട്. ശാസ്ത്രജ്ഞന്, പ്രമുഖ എഴുത്തുകാരന്, പ്രസാധകന്, രാഷ്ട്രീയ പ്രവര്‍ത്തകന്, രാഷ്ട്രീയ തത്വചിന്തകന്, വ്യവസായി, നയതന്ത്രജ്ഞന് തുടങ്ങിയ നിലകളില് കഴിവ് തെളിയിച്ച ഒരു ബഹുമുഖ പ്രതിഭ കൂടിയാണ്. ബഹുമുഖ പ്രതിഭയെന്ന നിലയ്ക്ക് എല്ലാം ഒരുപോലെ കൊണ്ടുപോകുന്നതിന് സമയം ലഭിക്കുക എന്നത് ബുദ്ധിമുട്ടാണ്. എന്നാല് ബെഞ്ചമിന് ഫ്രാങ്കഌന് നല്ലൊരു സംഘാടകനായിരുന്നു. അദ്ദേഹം എല്ലാത്തിനും കൃത്യമായി സമയം കണ്ടെത്തിയിരുന്നു.\nസ്റ്റാര്‍ട്ടപ്പുകളുടെ കാര്യവും ഇതില് നിന്നും വ്യത്യസ്തമല്ല. ഒരേ സമയം ഒന്നിലധികം കാര്യങ്ങള് ചെയ്യണം. ഒരു ദിവസം അവസാനിക്കുമ്പോള് ഇത്ര പെട്ടെന്ന് സമയം തീര്‍ന്നോ എന്നു അതിശയിക്കും. എന്നാല് ജോലി ഒന്നും തന്നെ പൂര്‍ത്തിയായിട്ടുമുണ്ടാകില്ല. സമയത്തിന്റെ കാര്യത്തില് ബെഞ്ചമിന് ഫ്രാങ്കഌനെ മാതൃകയാക്കാം. അദ്ദേഹം എഴുതിയിരുന്ന ഡയറി എല്ലാവര്‍ക്കും ഉപകാരപ്രദമാണ്. എല്ലാ കാര്യത്തിനും അദ്ദേഹം കൃത്യമായി സമയം കണ്ടെത്തിയിരുന്നു. അദ്ദേഹത്തിന്റെ മരണശേഷവും ഓരോ കാലഘട്ടത്തിലെ പല നേതാക്കളും അദ്ദേഹത്തിന്റെ സമയരീതി പിന്തുടരുന്നു.\nജോലികള് ശരിയായ രീതിയില് എങ്ങനെ ചെയ്തു തീര്‍ക്കാം എന്നുള്ളതിന് ഡയറി നിങ്ങളെ സഹായിക്കും. എങ്ങനെയാണ് സമയത്തെ ഉപയോഗപ്പെടുത്തേണ്ടത്, നിങ്ങളെങ്ങനെയാണ് സമയത്തെ ഉപയോഗിച്ചത് എന്നതൊക്കെ മനസ്സിലാക്കാന് ഡയറി സഹായിക്കും. പലരും തങ്ങളുടെ ചിന്തകള് പ്രകടിപ്പിക്കാനാണ് ഡയറി എഴുതുന്നത്. എന്നാല് ഒരു ദിവസത്തെക്കുറിച്ചും ആ ദിവസം നിങ്ങള് ഓരോന്നിനും ചെലവഴിച്ച സമയത്തെക്കുറിച്ചും ഡയറിയില് എഴുതുന്നത് ഭാവിയില് ഗുണകരമാകും.\nഒരു ദിവസത്തെ ജീവിതം രേഖപ്പെടുത്തി വയ്ക്കുക മാത്രമല്ല നിങ്ങളുടെ ഒരു ദിവസം എങ്ങനെയായിരിക്കണമെന്നു ആസൂത്രണം ചെയ്യുന്നതിനും ഡയറി സഹായിക്കും. രണ്ടു രീതിയില് ഡയറി എഴുതാം. ഒന്നുകില് ഒരു ദിവസം നിങ്ങളുടെ ജീവിതത്തില് നടന്ന മുഴുവന് കാര്യങ്ങളെക്കുറിച്ചോ അല്ലെങ്കില് നിങ്ങളുടെ ചിന്തകളെക്കുറിച്ചോ എഴുതാം. മറ്റൊന്ന് ഓരോ ദിവസം നിങ്ങള് ചെയ്യാന് ഉദ്ദേശിക്കുന്ന കാര്യങ്ങളെക്കുറിച്ച് എഴുതാം. ഉദാഹരണത്തിന് എപ്പോള് എഴുന്നേല്‍ക്കണം, യാത്ര, ജോലി എന്നിങ്ങനെ.\nബെഞ്ചമിന് ഫ്രാങ്കഌന് രണ്ടായി തരംതിരിച്ചാണ് ഡയറി എഴുതിയിരുന്നത്. ഒരു പേജിന്റെ ഇടതുവശത്ത് അദ്ദേഹം ആ ദിവസം ചെയ്ത നല്ല പ്രവ!ൃത്തിയെക്കുറിച്ച് എഴുതും. വൈകുന്നേരം ഇതിനെക്കുറിച്ച് അദ്ദേഹം ഒന്നുകൂടി ആലോചിക്കും. പേജിന്റെ മധ്യഭാഗത്ത് അദ്ദേഹം ദിവസം എഴുന്നേല്‍ക്കുന്ന സമയം രേഖപ്പെടുത്തും. വലതുവശത്ത് ഒരു ദിവസം ഓരോ മണിക്കൂറിലും താനെന്തൊക്കെ ചെയ്തുവെന്നതിനെക്കുറിച്ചാണ് എഴുതുക. മറ്റൊരു പ്രധാനപ്പെട്ട വസ്തുത എന്തെന്നാല് താന് വിശ്രമിക്കാന് ഒരു ദിവസം എത്ര സമയമെടുത്തു എന്നതുപോലും അദ്ദേഹം കൃത്യമായി ഡയറിയില് രേഖപ്പെടുത്തിയിരുന്നു. ഒരു ദിവസം ഒന്നും ചെയ്യാതെ താന് എത്ര സമയം പാഴാക്കിക്കളഞ്ഞുവെന്നത് മനസ്സിലാക്കാന് ഇതദ്ദേഹത്തെ സഹായിച്ചിരുന്നു.\nഏതൊരു രംഗത്തും നല്ല ഉല്‍പ്പാദനം ഉണ്ടാകാന് നിരീക്ഷണം ആവശ്യമാണ്. ഇതിനായി എഴുതുന്നതിനെക്കാള് മറ്റൊരു മികച്ച കാര്യം ഇല്ല. വേണമെങ്കില് ആധുനിക ടെക്‌നോളജി ഉപയോഗിച്ച് എഴുതാം. അതല്ലെങ്കില് സ്‌കൂള് കാലഘട്ടത്തെ എഴുത്തിലേക്ക് മടങ്ങിപ്പോകാം. ഇപ്പോള് നിങ്ങള്‍ക്ക് മനസ്സിലായിട്ടുണ്ടാകും എന്താ ചെയ്യേണ്ടതെന്ന്? ഇപ്പോള് തന്നെ ഒരു നോട്ട്ബുക്ക് കയ്യിലെടുക്കൂ. ഇന്നുതന്നെ ഡയറി എഴുതിത്തുടങ്ങൂ.


kanyakumari devi for solving marriage troubles - Malayalam Nativeplanet\n»വിവാഹതടസ്സങ്ങളകറ്റാന് ദേവി കന്യാകുമാരി\nവിവാഹതടസ്സങ്ങളകറ്റാന് ദേവി കന്യാകുമാരി\nPublished: Friday, June 30, 2017, 14:58 [IST]\n3 hrs ago ഇതാ ഗോവ ഒളിപ്പിച്ചിരിക്കുന്ന ആ ഒൻപത് രഹസ്യങ്ങൾ...\n7 hrs ago കാടിനുള്ളിലെ കോട്ടയും അതിനുള്ളിലെ രഹസ്യവും...ഇത് സരിസ്ക\n9 hrs ago യോഗായെക്കുറിച്ചറിയുവാൻ ഈ ഇടങ്ങൾ\nസമുദ്രങ്ങളുടെ സംഗമസ്ഥാനമാണ് കന്യാകുമാരി. ഇന്ത്യയുടെ തെക്കേ അറ്റത്ത് മുനമ്പായി കാണപ്പെടുന്ന ഇവിടം വിശ്വാസികള്‍ക്ക് ഭക്തിയുടെ ആഴക്കടലാണ്. കേരളത്തിലെ നൂറ്റെട്ട് ദൂര്‍ഗാലയങ്ങളില് ഒന്നാം സ്ഥാനത്തുള്ള കന്യാകുമാരി എല്ലാക്കാലത്തും വിശ്വാസികളുടെയും അല്ലാത്തവരുടെയും പ്രിയപ്പെട്ട സ്ഥലങ്ങളില് ഒന്നാണ്.\nവിവാഹം നടക്കാതെ നിത്യകന്യകയായി തുടരുന്ന കന്യാകുമാരി ദേവിയോട് പ്രാര്‍ഥിച്ചാല് വിവാഹം നടക്കുമെന്നാണ് വിശ്വാസം.\nഉദയസൂര്യന് അഭിമുഖമായി സ്ഥിതി ചെയ്യുന്ന കന്യാകുമാരി ദേവി ക്ഷേത്രത്തിന് കഥകളും ഐതിഹ്യങ്ങളും ധാരാളമുണ്ട്. 51 ശക്തിപീഠങ്ങളില് ഒന്നുകൂടിയാണിത്.\nനിത്യകന്യകയായ കന്യാകുമാരി ദേവി\nപാര്‍വ്വതിയുടെ അവതാരമായ കന്യാകുമാരി ദേവി പേരു സൂചിപ്പിക്കുന്നതുപോലെ തന്നെ നിത്യകന്യകയാണ്. ശുചീന്ദ്രനാഥനായ ശിവനുമായുള്ള വിവാഹം നടക്കാത്തതിനാല് കന്യകയായി ദേവി തുടരുന്നുവെന്നാണ് വിശ്വാസം.\nബാണാസുര നിഗ്രഹത്തിനായുള്ള ജന്‍മം\nഅസുരനായ ബാണാസുരനെ വധിക്കുക എന്ന ലക്ഷ്യപൂര്‍ത്തീകരണത്തിനായാണ് ആദിപരാശക്തി കുമാരിയായി ജന്‍മമെടുത്തത്. എന്നാല് കുമാരിയില് ആകൃഷ്ടനായ മഹാദേവനായ ശുചീന്ദ്രനാഥനുമായിദേവിയുടെ വിവാഹം തീരുമാനിച്ചു. ദേവി കന്യകയായി തുടര്‍ന്നാല് മാത്രമേ ബാണാസുര നിഗ്രഹം സാധ്യമാകൂ എന്നറിയാവുന്ന ദേവഗണങ്ങള് നാരദനെ സമീപിച്ചു. വിവാഹത്തിന് മുഹൂര്‍ത്തമുള്ള അര്‍ധരാത്രിയില് ദേവിയുടെ അടുത്തേക്ക് പുറപ്പെട്ട മഹാദേവനു പിന്നില് നാരദന് കോഴിയായി കൂവി. നേരം പുലര്‍ന്നെന്നും മുഹൂര്‍ത്തം കഴിഞ്ഞുവെന്നും കരുതിയ മഹാദേവന് തിരിച്ചുപോയത്രെ. കുമാരി ഇപ്പോഴും നിത്യകന്യകയായി തുടരുന്നുവെന്നാണ് വിശ്വാസം.\nഅരിയുടെ രൂപത്തിലുള്ള കല്ലുമണികള്\nകന്യാകുമാരിയിലെ മണല്‍ത്തരികള് കല്ലുമണികള് പോലെയാണത്രെ. ഇതിനു പിന്നിലുമുണ്ട് ഒരു കഥ.\nതചന്റെ വിവാഹം നടക്കാത്തതില് പ്രതിഷേധിച്ച് കുമാരി സദ്യയ്ക്കായി ഒരുക്കിയ അരിയും മറ്റും വലിച്ചെറിഞ്ഞത്രെ. അങ്ങനെ ഇവിടുത്തെ കല്ലുകള്‍ക്ക് അരിമണിയുടെ രൂപം കിട്ടിയെന്നാണ് കഥ. കൂടാതെ സന്ദര്‍ശകര്‍ക്ക് ഇവിടെനിന്നും കല്ലുമണിയുടെ രൂപത്തിലുള്ള അരിമണികള് മേടിക്കാനും സാധിക്കും.\nകടല് സഞ്ചാരികളുടെ ദേവി\nകടലിലൂടെ സഞ്ചരിക്കുന്നവരെയും മത്സ്യബന്ധനത്തില് ഏര്‍പ്പെടുന്നവരെയും കന്യാകുമാരി ദേവി കാത്തുകൊള്ളുമെന്നുരു വിശ്വാസമുണ്ട്.\nഅഞ്ച് ദിവസങ്ങളില് മാത്രം തുറക്കുന്ന കിഴക്കേനട\nവര്‍ഷത്തില് അഞ്ച് ദിവസം മാത്രമേ ഇവിടുത്തെ കിഴക്കേ നട തുറക്കാറുള്ളൂ.\nആറാട്ട്, കാര്‍ത്തിക, വിജയദശമി, കര്‍ക്കിടകത്തിലെയും മകരത്തിലെയും അമാവാസി എന്നീ ദിവസങ്ങളിലാണ് ഇവിടെ കിഴക്കേ നട തുറക്കുന്നത്.\nദേവിയാണ് കിഴക്കേനട അടച്ചത് എന്നൊരു കഥയും പ്രചാരത്തിലുണ്ട്. പണ്ട് കിഴക്കേ നട തുറന്നിരുന്ന സമയത്ത് ദേവിയുടെ പ്രഭയില് ആകൃഷ്ടരായ കടല്‍ക്കൊള്ളക്കാര് ക്ഷേത്രത്തില് കയറിയെന്നും ദേി അവരെ ഓടിച്ചിട്ട് പിടിച്ച് കിഴക്കേനട അടച്ചുവെന്നുമാണ് വിശ്വാസം.\nഅല്ലാത്ത ദിവസങ്ങളില് വടക്കേ നടയാണ് തുറക്കുന്നത്.\nദേവിയുടെ വിഗ്രഹത്തില് ചാര്‍ത്തിയിരിക്കുന്ന വജ്ര മൂക്കുത്തി ഏറെ പ്രസിദ്ധമാണ്. രണ്ടു മടക്കുകളുള്ള സ്വര്‍ണ്ണ രുദ്രാക്ഷമായ വലംകയ്യിലേന്തി നില്‍ക്കുന്ന രൂപത്തിലാണ് ഇവിടെ ദേവിയുള്ളത്.\nകന്യാകുമാരി അഥവാ കേപ് കൊമറിന്\nകന്യാകുമാരിക്ക് ബ്രിട്ടീഷ് ഭരണകാലത്ത് ഉണ്ടായിരുന്ന പേരാണ് കേപ് കൊമറിന് . ടോളമി കൊമരിയ എന്നും കന്യാകുമായി അറിയപ്പെടുന്നു.\nകന്യാകുമാരിയിലെത്തുന്നവര് സന്ദര്‍ശിക്കുന്ന മറ്റൊരിടമാണ് വിവേകാനന്ദപ്പാറ.കന്യാകുമാരിയിലെ വാവുതുറൈ എന്നു പേരായ മുനമ്പില് നിന്ന അഞ്ഞൂറ് മീറ്ററോളം അകലെയായി കടലില് സ്ഥിതി ചെയ്യുന്ന പാറയാണ് വിവേകാനന്ദപ്പാറ എന്നറിയപ്പെടുന്നത്. വിവേകാനന്ദന് ഒരിക്കല് കടല് നീന്തിക്കടന്ന് ഇവിടെയിരുന്നു ധ്യാനിച്ചിരുന്നുവത്രെ.\npc: Himadri Karmakar\nമഹാത്മാഗന്ധിയുടെ ചിതാഭസ്മം കടലില് നിമഞ്ജനം ചെയ്യുന്നതിനു മുമ്പ് പൊതുജനങ്ങള്‍ക്കായി പ്രദര്‍ശിപ്പിച്ച സ്ഥലത്ത് നിര്‍മ്മിച്ച മണ്ഡപമാണ് ഗാന്ധിമണ്ഠപം. ഗാന്ധിജയന്തി ദിനമായ ഒക്ടോബര്2ന് സൂര്യന്റെ ആദ്യകിരണങ്ങള് പതിക്കുന്ന രീതിയിലാണ് ഇത് രൂപകല്പന ചെയ്തിരിക്കുന്നത്. ക്ഷേത്രങ്ങളുടെ ആകൃതിയിലാണ് മണ്ഡപത്തിന്റെ നിര്‍മ്മാണം.\nവേണാടിനെ സംരക്ഷിക്കാന് കന്യാകുമാരിയില് പണിത കോട്ട\nചരിത്രം കഥയെഴുതിയ ചിതറാല് ജൈനക്ഷേത്രം\nRead more about: kanyakumari kovalam weekend getaways kerala tamil nadu ക്ഷേത്രങ്ങൾ


sabarimala | ഭക്തർ കാണിക്കയിട്ടില്ലെങ്കിലും ദേവസ്വം ബോർഡിന് ഒരു ചുക്കുമില്ല; നടവരവ് കുറഞ്ഞാൽ നികത്തിക്കൊള്ളാമെന്ന് പിണറായി വിജയൻ വാക്കു കൊടുത്തിട്ടുണ്ടെന്ന് ദേവസ്വം പ്രസിഡന്റ്; 13,000 ദേവസ്വം ജീവനക്കാരുടെ ശമ്പളം കൊടുക്കുന്നത് ശബരിമല വരുമാനത്തിൽ നിന്നെന്ന് തുറന്ന് പറഞ്ഞ് പത്മകുമാർ; അയ്യപ്പന് കാണിക്കയിടുന്ന കാശ് സർക്കാർ ഉദ്യോഗസ്ഥന്മാർക്ക് നൽകാൻ ആണെങ്കിൽ പിന്നെന്തിന് കാണിക്കയെന്ന് ചോദിച്ച് കാണിക്കാ ബഹിഷ്‌കരണം ശക്തമാക്കി സംഘപരിവാറും - MarunadanMalayali.com\nDecember 17, 2018 | 08:01 AM IST | Permalink\nശബരിമല: മണ്ഡല മകരവിളക്കു തീർത്ഥാടനകാലത്തു ശബരിമലയിലെ വരുമാനം കുറഞ്ഞാൽ ദേവസ്വം ബോർഡിനെ സർക്കാർ സഹായിക്കും. സംഘപരിവാറിന്റെ കാണിക്ക ബഹിഷ്‌കരണ ചലഞ്ചിനെ തുടർന്നാണ് സർക്കാരിന്റെ ഉറപ്പുകൊടുക്കൽ. ഇതു കാരണം ശബരിമല അടക്കമുള്ള ക്ഷേത്രത്തിൽ നടവരവ് കുറഞ്ഞു. യുവതി പ്രവേശന വിവാദത്തിൽ ശബരിമലയിലേക്ക് തീർത്ഥാടകരും വരുന്നത് കുറഞ്ഞു. ഇതോടെ ദേവസ്വം ബോർഡ് പ്രതിസന്ധിയിലേക്ക് പോവുകാണ്. ഇത് മനസ്സിലാക്കിയാണ് സർക്കാർ ഇടപെടലിന് എത്തുന്നത്.\nമുഖ്യമന്ത്രി പിണറായി വിജയൻ ഇതുസംബന്ധിച്ച് ഉറപ്പു നൽകിയിട്ടുണ്ടെന്ന് ദേവസ്വം ബോർഡ് പ്രസിഡന്റ് പത്മകുമാർ പറയുന്നു. ശബരിമലയിൽ കിട്ടുന്ന വരുമാനമാണ് 13,000 ദേവസ്വം ജീവനക്കാർക്കു ശമ്പളത്തിനും അന്തിതിരിക്കു വകയില്ലാത്ത1200 ക്ഷേത്രങ്ങളെ നിലനിർത്താനും ഉപയോഗിക്കുന്നത്. എന്നാൽ സർക്കാർ ജീവനക്കാർക്ക് ശമ്പളം കൊടുക്കാൻ ദേവസ്വം ബോർഡിന്റെ പണം എടുക്കുന്നതായി പരിവാറുകാരും ആരോപിക്കുന്നു. ഈ സാഹചര്യത്തിൽ ദേവസ്വം ബോർഡ് പ്രതിസന്ധിയിലേക്ക് നീങ്ങില്ലെന്നാണ് സർക്കാരിൽ നിന്ന് കിട്ടിയ ഉറപ്പ് നൽകുന്ന സൂചന.\nശബരിമല വരുമാനം സർക്കാർ എടുക്കുന്നതായി വ്യാജപ്രചരണം നടക്കുന്നു. ഒരു രൂപ പോലും സർക്കാർ എടുക്കുന്നില്ല. ഇതെല്ലാം അറിഞ്ഞു കൊണ്ടാണ് സംസ്ഥാനത്തിന് അകത്തുംപുറത്തും വ്യാജപ്രചാരണം. സത്യാവസ്ഥ ഭക്തരെ ബോധ്യപ്പെടുത്താൻ ബോർഡ് ഇതര സംസ്ഥാനങ്ങളിൽ ഗുരുസ്വാമിമാരുടെ സമ്മേളനം തുടങ്ങി. അതിന്റെ പ്രയോജനം കണ്ടുതുടങ്ങി, വരുമാനം കൂടി. മണ്ഡലപൂജയ്ക്ക് ഏതാനും ദിവസങ്ങൾ മാത്രമേ ബാക്കിയുള്ളൂ. കുറ്റമറ്റ രീതിയിൽ ഒരുക്കങ്ങൾ നടത്തുന്നുണ്ടെന്നും പത്മകുമാർ പറയുന്നു. എല്ലാ ദിവസവും അവലോകനയോഗം ചേർന്ന് അന്നന്നുള്ള പ്രശ്‌നങ്ങൾക്കു പരിഹാരംകാണും. ചെറിയ പ്രശ്‌നമായാൽ പോലും അതാതു വകുപ്പുമായി ചർച്ച നടത്തി പരിഹാരമുണ്ടാക്കും. അടിസ്ഥാനസൗകര്യം ഒരുക്കാൻ ചെങ്ങന്നൂർ, ആറന്മുള എന്നിവിടങ്ങളിൽ ഇടത്താവളങ്ങൾ നിർമ്മിക്കും. ചെങ്ങന്നൂരിൽ 18 കോടിയുടെ പദ്ധതിയാണു നടപ്പാക്കുന്നത്.\nആറന്മുളയിൽ കേന്ദ്ര സർക്കാരിന്റെ സഹായത്തോടെയാണു നിർമ്മാണം. പത്തനംതിട്ട, എരുമേലി, മുണ്ടക്കയം എന്നിവിടങ്ങളിലും ഇടത്താവളം പണിയും. നിലയ്ക്കലിൽ 30,000 പേർക്കു വിരിവയ്ക്കാനുള്ള സൗകര്യം അടുത്ത വർഷത്തേക്ക് ഒരുക്കും. പമ്പ ഹിൽടോപ്പിൽനിന്നു ഗണപതി കോവിലിലേക്കു പാലം നിർമ്മിക്കും. 18 മാസം കൊണ്ടു നിർമ്മാണം പൂർത്തിയാക്കാനാണ് ഉദ്ദേശിക്കുന്നതെന്നും പത്മകുമാർ പറഞ്ഞു. ഇതിനെല്ലാം പണം ശബരിമലയിൽ നിന്ന് കിട്ടുമെന്നായിരുന്നു പ്രതീക്ഷ. എന്നാൽ ഇത്തവണത്തെ മണ്ഡലകാലത്ത് ശബരിമലയിലെത്തുന്ന തീർത്ഥാടകർ കുറവാണ്. ഇതോടെയാണ് പ്രതിസന്ധി എത്തിയത്. ഈ സാഹചര്യത്തെ സർക്കാരിന്റെ സഹായത്തോടെ മറികടക്കാനാണ് പത്മകുമാർ ആഗ്രഹിക്കുന്നത്.\nശബരിമല വരുമാനത്തിലെ വലിയ കുറവ് തിരുവിതാംകൂർ ദേവസ്വം ബോർഡിന്റെ ഭാവിയെ പ്രതികൂലമായി ബാധിച്ചേക്കും. ജീവനക്കാരുടെ ശമ്പളത്തിലും പെൻഷനിലും മറ്റാനുകൂല്യങ്ങളിലും കാലാനുസൃത പരിഷ്‌കാരം നടപ്പാക്കുന്നത് അനിശ്ചിത്വത്തിലാകും. മണ്ഡല-മകരവിളക്ക് കാലത്ത് ശബരിമലയിൽനിന്നു ലഭിക്കുന്ന വരുമാനമാണ് തിരുവിതാംകൂർ ദേവസ്വം ബോർഡിന്റെ സാമ്പത്തിക അടിത്തറ. ശമ്പളം, പെൻഷൻ വർധനയ്ക്കും കൂടുതൽ പണം വേണ്ടിവരുന്ന സാഹചര്യത്തിലാണു ശബരിമല വരുമാനം ഗണ്യമായി കുറയുന്നത്.\nഅതിനിടെ സംസ്ഥാന ജീവനക്കാരുടെ ശമ്പളവും പെൻഷനും തന്നെ വലിയ ബാധ്യതയായ സർക്കാർ ദേവസ്വം ബോർഡിന്റെ അധികബാധ്യത ഏറ്റെടുക്കാൻ സാധ്യത കുറവാണെന്ന വിലയിരുത്തലുമുണ്ട്. വികസന പദ്ധതികൾക്കും പണം വേണം?ശബരിമല ഉൾപ്പടെ ബോർഡിന്റെ കീഴിലുള്ള എല്ലാ ക്ഷേത്രങ്ങളിൽനിന്നുമായി 2016-2017 വർഷത്തിൽ 630 കോടി രൂപ വരുമാനം ലഭിച്ചപ്പോൾ 360 കോടി ശമ്പളത്തിനായും 85 കോടി രൂപ പെൻഷനായും ചെലവായി. 6000 ജീവനക്കാരും അത്ര തന്നെ പെൻഷൻകാരുമാണു ബോർഡിലുള്ളത്.\nആറു കോടി രൂപയാണ് കഴിഞ്ഞവർഷം വൈദ്യുതി ചാർജ്. വാട്ടർ അഥോറിറ്റിയുടെ ബില്ല് നാലു കോടി. കഴിഞ്ഞ വർഷം 465 കോടിരൂപയാണ് ശബരിമല വരുമാനമായി ലഭിച്ചത്.


സ്വപ്ന പുസ്തകം: തോട്ടത്തിൽ കുറ്റിക്കാട്ടിൽ ന് തക്കാളി എന്ത് സ്വപ്നങ്ങൾ. കടുത്ത ചുവപ്പുകലർന്ന പച്ച നിറമുള്ള തക്കാളി എന്തായിരിക്കും?\nതക്കാളി ഇഷ്ടമില്ലാത്ത ഒരാളെ കണ്ടെത്താൻ ഏതാണ്ട് അസാധ്യമാണ്. ഫ്രെഷ്-കാൻഡഡ്, ഉപ്പിട്ടത് - അവ ഏതെങ്കിലും ഉത്സവത്തിന്റെ ഒരു പ്രധാന ഘടകമാണ്. പലപ്പോഴും സ്വപ്നങ്ങളിൽ നമുക്ക് അവരെ കാണാൻ കഴിയും എന്നത് അതിശയമല്ല. എന്താണ് ഈ സ്വപ്നങ്ങൾ സൂചിപ്പിക്കുന്നത്, തക്കാളി സ്വപ്നം എന്താണെന്ന്, ഞങ്ങൾ കൂടുതൽ പരിഗണിക്കും.\nപൂന്തോട്ടത്തിലോ ടേബിളിലോ ഉള്ള തക്കാളി എങ്ങനെയുള്ളതാണ്?\nതോട്ടത്തിൽ തക്കാളി ശേഖരിക്കുന്ന സ്വപ്നം? എല്ലാം അവരുടെ വർണ്ണത്തെ ആശ്രയിച്ചിരിക്കുന്നു: പഴുപ്പ് ചുവപ്പ് - പ്രതിഫലം, മഞ്ഞ - സാർവലൗകികമായ തിരിച്ചറിയൽ, പിങ്ക് വാഗ്ദാനം വാഗ്ദാനത്തിൽ പ്രതീക്ഷിക്കാത്ത തിരിവ്. നിങ്ങൾ പച്ചക്കറി തക്കാളി കുറുങ്കാട്ടിൽ സ്വപ്നം കാണുന്നുവെങ്കിൽ, നിങ്ങൾ പുതിയ സൃഷ്ടിപരമായ ആശയങ്ങൾ സന്ദർശിക്കും. സ്വപ്നത്തിൽ കൊയ്തെടുക്കാൻ ഒരു പുതിയ സാങ്കൽപ്പിക പരിചയമുണ്ട്. തക്കാളി പുറന്തള്ളുകയും നിലത്തു കിടക്കുകയും ചെയ്താൽ, പഴയ ബന്ധം പുനരാരംഭിക്കാൻ ഒരു അവസരം കാത്തിരിക്കുക.\nമേശപ്പുറത്ത് അടുക്കളയിൽ കിടക്കുന്ന തക്കാളി സ്വപ്നം കാണുമ്പോൾ, അപ്രതീക്ഷിത അതിഥികൾ നിങ്ങളുടെ അടുക്കൽ വരാം. ഒരു തക്കാളിയിൽ നിന്ന് ഒരു സാലഡ് സൃഷ്ടിക്കുന്നതിനുള്ള പ്രക്രിയ - ഒരു അത്ഭുതം. ഒരു സ്വപ്നം കാണുന്നതിന് നന്നായി മൂപ്പിക്കുക തക്കാളി - ഒരു അപമാനത്തിന് ഒരു ഭീഷണി.\nഎന്തുകൊണ്ട് തക്കാളി മോഷ്ടിച്ചു സ്വപ്നം? നിങ്ങൾ ഒരു സ്വപ്നത്തിലെ കള്ളനാണെങ്കിൽ, കുറച്ചു നേരത്തേക്ക് ഒറ്റയ്ക്കായിരിക്കാൻ ആഗ്രഹിക്കുന്നു എന്നാണ് അതിനർത്ഥം. മറ്റൊരാളെ മോഷ്ടിക്കുന്നത് നിങ്ങൾ കണ്ടാൽ സമ്പത്ത് നിങ്ങൾക്കായി കാത്തിരിക്കുന്നു.\nക്യാൻസിലെ തക്കാളി: ഉറക്കത്തിന്റെ അർത്ഥം\nനിങ്ങൾ ഒരു സ്വപ്നത്തിലെ തക്കാളി ഉപ്പ് എങ്കിൽ, നിങ്ങളുടെ പ്രവൃത്തി നിങ്ങളെ അനുയോജ്യമായ ഇല്ല. ഒരു വലിയ ഉപ്പിട്ട തക്കാളി കാണാൻ - കൂടുതൽ സുഖപ്രദമായ ഒരു വഴി കണ്ടെത്താനുള്ള അവസരത്തിലേക്ക്. ഉത്സവപ്പട്ടത്തിലെ ഒരു വിഭവം കാണാൻ പ്രേമം സന്തോഷത്തിന് ഒരു സൂചനയാണ്. ഏറ്റവും കൂടുതൽ ഉപ്പിട്ട തക്കാളി ഉണ്ട് - ആന്തരിക വ്യതിയാനങ്ങളുടെ ഒരു അടയാളം, അവയെ ആരെയെങ്കിലും കൈകാര്യം ചെയ്യാൻ - നിങ്ങൾ ഒരു പുതിയ തോന്നൽ കൊണ്ട് കാത്തിരിക്കുകയാണ്.\nടിന്നിലടച്ച തക്കാളി ഒരു കാൻ കഴിയും എങ്കിൽ, ഒരു വാഗ്ദാനം പരിചയസമ്പന്നർ പ്രതീക്ഷിക്കുന്നു. ഈ സാഹചര്യത്തിൽ, ഒരു തുറന്ന ബാങ്ക് അർത്ഥമാക്കുന്നത് അത് ഉടൻ സംഭവിക്കും, അടയ്ക്കും - നിങ്ങൾക്ക് കാത്തിരിക്കേണ്ടി വരും. ടിന്നിലടച്ച തക്കാളി, തറയിൽ വീണു, നിങ്ങൾ വാസ്തവത്തിൽ അസാധ്യമാണ് ആഗ്രഹിക്കുന്ന സിഗ്നൽ. നിങ്ങൾ ഒരു സ്വപ്നത്തിൽ മേശയിൽനിന്നു കൊണ്ടുപോയാൽ, ജീവിതത്തിൽ എല്ലാം ഗർഭം ധരിക്കണം. ബന്ധുക്കളുടെ ബാങ്കുകളിൽ നിന്ന് നിങ്ങൾ തക്കാളിയെ ചികിത്സിക്കുന്ന കാര്യം സ്വപ്നം കാണുന്നുണ്ടെങ്കിൽ - നിങ്ങൾ മാനേജ്മെന്റുമായി കരാർ കണ്ടെത്തും. അത്തരം ഒരു ഉൽപ്പന്നം വാങ്ങുന്നത് രസകരമായ ഒരു പാർട്ടി വാഗ്ദാനം ചെയ്യുന്നു.\nനിങ്ങളുടെ കയ്യിൽ ഒരു തക്കാളി തക്കാളി സ്വപ്നം കാണുന്നുവെങ്കിൽ, നിങ്ങൾക്ക് ലാഭകരമായ ഇടപാട് ലഭിക്കും. ഈ പച്ചക്കറികളുമായി ഒരു മേശയും - സമ്മാനവും, ഫ്രിഡ്ജറ്റിൽ വൃത്തിയാക്കിയും - മടിയനായ ഒരു ആരാധകനിൽ നിന്ന് ഒരു അത്ഭുതകരമായ ആശ്ചര്യത്തിലേക്ക്.\nനിങ്ങൾക്ക് കാണാനാകുന്നതുപോലെ, ഉറക്കത്തിന്റെ വ്യാഖ്യാനം പല ചെറിയ കാര്യങ്ങളെ ആശ്രയിച്ചിരിക്കുന്നു. അതിനാൽ, തക്കാളി സ്വപ്നങ്ങളെക്കുറിച്ച് അറിയണമെങ്കിൽ, ഉറക്കത്തിന്റെ വിശദാംശങ്ങൾ എല്ലാം ഓർത്തിരിക്കേണ്ടതാണ്.\nഉപ്പിട്ട വെള്ളരിയെക്കുറിച്ച് സ്വപ്ന വ്യാഖ്യാനങ്ങളും വായിക്കുക.\nഭർത്താവ് സ്വപ്നത്തിൽ മാറുന്നു, എന്തു ചിന്തിക്കുന്നു?\nമരിച്ച എലികളെക്കുറിച്ച് നമ്മൾ സ്വപ്നം കാണുന്നുണ്ടോ?\nഅന്തരിച്ച മുത്തശ്ശി ഒരു സ്വപ്നത്തിലെത്തിയാൽ അതു ആശങ്കയുണ്ടോ?\nഎന്താണ് സ്വപ്നം? ജനപ്രിയ സ്വപ്നഗ്രന്ഥങ്ങളുടെ വ്യാഖ്യാനം\nസ്വപ്ന വ്യാഖ്യാനം: സ്വപ്നങ്ങളുടെ ആധുനിക വ്യാഖ്യാനം\nഎല്ലാ ദിവസവും നല്ല ഭക്ഷണം\nഷാമം ഉപയോഗിച്ച് മിൽക്ക്ക്ക്ക്ക്\nഇത് ഒരു വ്യക്തിയാണെന്ന് വിശ്വസിക്കാൻ പ്രയാസമാണ്: പ്ലാസ്റ്റിക് ആൻഡ് റീടച്ചിംഗിനു മുമ്പും ശേഷവും വിക്ടോറിയ ലൂപ്രീവയുടെ ഫോട്ടോ\nമാങ്ങ, പൈനാപ്പിൾ എന്നിവയിൽ നിന്നും ചാറ്റ് ചെയ്യുക\nമുതിർന്നവർക്കുള്ള ഈ കാർബണിക് പുള്ളികൾ പരിഹസിക്കുകയും ചിന്തിക്കുകയും ചെയ്യുന്നു\nജനനം മുതൽ എട്ടു ആഴ്ചകൾ വരെ ശിശു-യോഗ: ആമുഖ വ്യായാമങ്ങളും മസാജും\nകുട്ടിയെ കിന്റർഗാർട്ടനിലേക്ക് ക്യൂവിൽ എങ്ങനെ നീക്കം ചെയ്യാം?\nസമ്മർദം ആശ്വാസം ലഭിക്കും\nതൊലി യുവത്വത്തിന് 10 ഉൽപ്പന്നങ്ങൾ\nഅലക്സാണ്ടർ ഡോമോഗാരോവിന്റെ വ്യക്തിപരമായ ജീവിതം\nകുട്ടികളുമൊത്തുള്ള യാത്ര: ഉപയോഗപ്രദമായ നുറുങ്ങുകൾ


പ്രതിഷേധിച്ചതിന് തുറങ്കിലടയ്ക്കാനാവില്ല: ഡല്‍ഹി ഹൈക്കോടതി - Janayugom Online\nSeptember 04, 2021, 9:53 pm\nഭരണകൂടത്തിനെതിരെ പ്രതിഷേധിച്ചുവെന്നത് ഒരാളെ തുറങ്കിലടക്കുന്നതിനുള്ള ന്യായീകരണമല്ലെന്ന് ഡൽഹി ഹൈക്കോടതി.\n2020 ഫെബ്രുവരി 24ന് ചാന്ദ്ബാഗിൽ പൗരത്വനിയമത്തിനെതിരെയുള്ള സമരത്തിനിടയിലുണ്ടായ സംഘർഷത്തിൽ ഹെഡ് കോൺസ്റ്റബിൾ രതൻ ലാലിന് ഗുരുതരമായി പരിക്കേറ്റ സംഭവത്തിൽ കുറ്റക്കാരെന്ന് ആരോപിച്ച് അറസ്റ്റിലായ അഞ്ചുപേർക്ക് ജാമ്യം അനുവദിച്ചുകൊണ്ടാണ് ഹൈക്കോടതിയുടെ വിമർശനം. ഫുർകാൻ, ആരിഫ്, ശദാബ് അഹമ്മദ്, സുവലീൻ, തബാസും എന്നിവർക്കാണ് ജസ്റ്റിസ് സുബ്രഹ്മണ്യം പ്രസാദ് ജാമ്യം അനുവദിച്ചത്.\nഇതുംകൂടി വായിക്കൂ:കുട്ടികളില് വാക്സിനേഷന് വേഗത്തിലാക്കാന് ഹര്‍ജി; കേന്ദ്രത്തിന് നോട്ടീസ് അയച്ച് ഡല്‍ഹി ഹൈക്കോടതി\nഫുർകാൻ, ആരിഫ് എന്നിവർ 17 മാസവും ശദാബ്, സുവലീൻ എന്നിവർ 16 മാസവുമായി കസ്റ്റഡിയിൽ കഴിയുകയാണ്. രണ്ട് മക്കളുടെ മാതാവായ തബാസും അറസ്റ്റിലായത് 11 മാസം മുമ്പാണ്. ചാന്ദ് ബാഗ് പ്രദേശത്ത് അന്ന് നടന്ന സമരത്തിൽ പങ്കെടുത്തുവെന്നാരോപിച്ചായിരുന്നു ഇവരെ അറസ്റ്റ് ചെയ്തത്.\nപ്രതിഷേധിക്കാനും വിയോജിപ്പ് രേഖപ്പെടുത്താനുമുള്ള അവകാശം പൗരന്മാർക്കുണ്ട്. അതിനാൽ, പ്രതിഷേധത്തിൽ പങ്കെടുത്തുവെന്ന ഒറ്റ കാരണത്തിൽ, അധികാരികൾ ഒരാളെ ജയിലിലടക്കുന്നത് ന്യായീകരിക്കാനാവില്ലെന്ന് കോടതി വ്യക്തമാക്കി.\nenglish summary;Delhi High Court statement about protest\nprotest delhi high court\nപാലക്കാട് റെഡ് അലര്‍ട്ട്: മഴക്കെടുതിയില് ആറു പേര് മരിച്ചെന്ന് സൂചന, മൂന്ന് മൃതദേഹങ്ങള് കണ്ടെത്തി\nലക്ഷദ്വീപില് വിവാദ ഉത്തരവ് പിന്‍വലിച്ചു


കോഴിക്കോട്ട് യുവാക്കളെ കേന്ദ്രീകരിച്ച് ലഹരി വില്‍പ്പന; ഒരാള് അറസ്റ്റില്Anweshanam\nകോഴിക്കോട്ട് യുവാക്കളെ കേന്ദ്രീകരിച്ച് ലഹരി വില്‍പ്പന; ഒരാള് അറസ...\nകോഴിക്കോട്ട് യുവാക്കളെ കേന്ദ്രീകരിച്ച് ലഹരി വില്‍പ്പന; ഒരാള് അറസ്റ്റില്\nSreehari | Thursday, January 9, 2020 10:26 PM IST\nകോഴിക്കോട്: കോഴിക്കോട് ജില്ലയിലെ വിവിധ ഭാഗങ്ങളിലെ യുവാക്കൾക്ക് വിൽപനക്കായി കൊണ്ടുവന്ന 23 ഗ്രാം ബ്രൗൺഷുഗറുമായി നാല്പത്തി മൂന്നുകാരൻ അറസ്റ്റിൽ. കോഴിക്കോട് എരഞ്ഞിക്കൽ കൊന്നാരിമൂല സ്വദേശി ഷൈജു എന്ന വേളാങ്കണ്ണി ഷൈജുവിനെ(43)യാണ് അറസ്റ്റ് ചെയ്തത്.\nകഴിഞ്ഞ നാല് വര്‍ഷമായി ഗള്‍ഫില് ജോലി ചെയ്തിരുന്ന ഷൈജു നാട്ടില് തിരിച്ചെത്തിയ ശേഷമാണ് ബ്രൗണ്‍ഷുഗര് വില്‍പ്പന ആരംഭിച്ചത്. ബ്രൗണ്‍ഷുഗര് ഉള്‍പ്പെടെയുള്ള ലഹരി മരുന്നിന് അടിമയായ ഷൈജു ലഹരി വസ്തുക്കള് വാങ്ങാനായാണ് വില്‍പ്പന ആരംഭിച്ചത്. ഇയാള്‍ക്കെതിരെ ജില്ലയിലെ വിവിധ സ്റ്റേഷനുകളില് എന്.ഡി.പി ആക്ട് പ്രകാരം കേസുകള് രജിസ്റ്റര് ചെയ്തിട്ടുണ്ട്.\nരാജസ്ഥാനില് നിന്നുമാണ് ഷൈജുവിന് ബ്രൗണ്‍ഷുഗര് ലഭിക്കുന്നത്. രാജസ്ഥാനില് നിന്നും വരുന്ന ബ്രൗണ്‍ഷുഗര് കാസര്‍കോടുള്ള ഏജന്റ് തീവണ്ടി മാര്‍ഗ്ഗമാണ് ഷൈജുവിന് എത്തിച്ചു കൊടുക്കുന്നത്. കോഴിക്കോട്ടെ പൊതുസ്ഥലങ്ങളില് നിരീക്ഷണം നടത്തുന്ന ഡന്‍സാഫ് ഉദ്യോഗസ്ഥര് ആണ് ഷൈജുവിനെക്കുറിച്ചുള്ള വിവരം പോലീസിനെ അറിയിച്ചത്. തുടര്‍ന്നാണ് റെയില്‍വേ സ്‌റ്റേഷന് പരിസരത്ത ഇടപാടുകാരെ കാത്തുനിന്ന ഇയാളെ പിടികൂടിയത്.


ലോകസിനിമയുടെ വര്‍ത്തമാനം: സ്പീൽബെർഗിന്റെ വാർ ഹോഴ്സും അനുബന്ധ ചിന്തകളും...!\nസ്പീൽബെർഗിന്റെ വാർ ഹോഴ്സും അനുബന്ധ ചിന്തകളും...!\nWhile watching 'war horse’ the other day, both me and my eight year daughter were screaming ‘wow’ at couple of occasions.\nഞങ്ങൾ രണ്ടുപേരെയും ഒരേപോലെ അതിശയിപ്പിക്കുകയോ, ആനന്ദിപ്പിക്കുകയോ ചെയ്ത കാര്യങ്ങളെപ്പറ്റി ചില ചിന്തകൾ പന്കുവെയ്‌ക്കാനാണ് ഈ പോസ്റ്റെഴുതുന്നത്.\nവാർ ഹോഴ്സ്, സംശയത്തിനിടയില്ലാതെ തന്നെ, ഒരു പോപ്പുലർ ഫിലിമാണ്. അതേസമയം, ഒരു കുതിരയെ പ്രധാനകഥാപാത്രമാക്കുന്പോൾ, മനുഷ്യർ നായകരായ കഥകൾക്കില്ലാത്ത ചില ആഖ്യാനപ്രശ്നങ്ങളുണ്ട്. കഥാഖ്യാനത്തെ മുന്നോട്ടു നയിക്കുന്ന കഥാപാത്രമാണു ‘protagonist’ എന്നതാണു പ്രധാനവീക്ഷണങ്ങളിലൊന്ന്. മനുഷ്യരെപ്പോലെ സ്വയം തീരുമാനമെടുക്കാൻ കഴിവില്ലാത്ത ജീവികളെ പ്രധാനകഥാപാത്രമാക്കുന്പോൾ കഥാഗതിയെ മുന്നോട്ടു നയിക്കാൻ മറ്റുപല ’narrative agent’ കളുടെ സഹായം സ്വീകരിക്കേണ്ടി വരും.\nഅതേപോലെ, ഹോളിവുഡിലെ പോപ്പുലർ സിനിമകൾക്ക് പൊതുവെയുള്ള ഫോർമാറ്റ് അനുസരിച്ച് പ്രധാനകഥാപാത്രത്തിനോ (കഥാപാത്രങ്ങൾക്കോ) രചയിതാവ്, സാഹചര്യങ്ങൾ വഴിയായി assign ചെയ്യുന്ന ഒരു ഗോൾ, അതു പരിഹരിക്കാനായി കഥാപാത്രങ്ങൾ ചെയ്യുന്ന കാര്യങ്ങൾ എന്നിവയാണു പ്ലോട്ടിന്റെ പ്രധാനഭാഗം. ഇവിടെ, കുതിരയാണു പ്രധാന കഥാപാത്രം എന്നതുകൊണ്ട്, പ്രധാനകഥാപാത്രത്തിനു ഒരു ഗോൾ assign ചെയ്യാനാകില്ല. കൄത്യമായ ഒരു ഗോൾ assign ചെയ്തിട്ടില്ലാത്തതുകൊണ്ടു തന്നെ, പോപ്പുലർ സിനിമകളുടെ സ്‌ഥിരം template ഇവിടെ ഉപയോഗിക്കാനുമാകില്ല. ‘വാർ ഹോഴ്സ്’ ആഖ്യാനത്തിലുള്ള ഈ രണ്ടു വെല്ലുവിളികളെയും മനോഹരമായിത്തന്നെ പരിഹരിച്ചു എന്നാണെനിക്കു തോന്നിയത്.\nകഥാപാത്രങ്ങൾ മനുഷ്യരാകുന്പോൾ, അവരുടെ perspective-ഉം കാഴ്ചയും അവതരിപ്പിക്കാൻ POV shot, OTS shot എന്നിങ്ങനെ പല മാർഗങ്ങളുണ്ട്. എന്നാൽ പ്രധാന കഥാപാത്രം കുതിരയാകുന്പോൾ ഈ മെത്തേഡുകളൊന്നും ഫലപ്രദമാകില്ല. അതിനു സ്പീൽബെർഗ് കണ്ടെത്തുന്ന പരിഹാരങ്ങളിലൊന്ന് ഇതാണ്.\nസിനിമയിലെ പ്രധാനപ്പെട്ട ഒരധ്യായത്തിന്റെ തുടക്കമാണിത്. കുതിരയുടെ ലോകത്തേയ്‌ക്കു കടന്നുവരുന്ന പുതിയൊരു കഥാപാത്രത്തെ അവതരിപ്പിക്കുക എന്നൊരു function കൂടിയുണ്ട് ഈ ഷോട്ടിന്. ഒരു ഇരുണ്ട തൊഴുത്തിൽ പൂട്ടിയ കുതിരയുടെ അടുത്തേയ്‌ക്ക് വാതിൽ തുറന്നു വരുന്ന പെൺകുട്ടി കുതിരയെ കണ്ട് ഭയന്ന് പിന്തിരിഞ്ഞോടുന്നു. ഇത്, കുതിരയുടെ കണ്ണിൽ പ്രതിഫലിക്കുന്ന രീതിയിൽ ഒരൊറ്റ ഷോട്ടിൽ അവതരിപ്പിക്കുന്നതിലൂടെ, ആ കഥാപാത്രത്തെ കുതിരയുടെ കഥയുമായി കൂട്ടിയിണക്കുന്നു.\n'വാർ ഹോഴ്സ്' ഒരു വാർ മൂവിയല്ല. ഒന്നാം ലോകയുദ്ധം പ്രധാനപശ്ചാത്തലമായി വരുന്നെന്കിലും യുദ്ധമല്ല ഇവിടെ പ്രധാന വിഷയം. പലനാടുകളിലുള്ള കുറെ ആളുകളെയും സംഭവങ്ങളെയും, അതുവഴി അവരിലെ മാനവികതയെയും കൂട്ടിയിണക്കുന്ന കണ്ണിയാണിവിടെ കുതിരയെന്ന പ്രധാനകഥാപാത്രം. ആ കഥയുടെ പശ്ചാത്തലം എന്ന രീതിയിലുള്ള പ്രാധാന്യം മാത്രമേ യുദ്ധത്തിനുള്ളൂ. അതുകൊണ്ടു തന്നെ, യുദ്ധത്തിന്റെ ഭീകരതകൾ ഈ സിനിമയിലില്ല. എന്നാൽ കൌമാരപ്രായക്കാരായ രണ്ടു ആൺകുട്ടികളെ പട്ടാളക്കാർ വെടിവെച്ചു കൊല്ലുന്ന ഒഴിവാക്കാനാകാത്ത ഒരു രംഗമുണ്ടു സിനിമയിൽ. ആ രംഗത്താവട്ടെ, ശ്രദ്ധാപൂർവമുള്ള staging and blocking ഉപയോഗിച്ച് വയലൻസ് മ്യൂട്ടു ചെയ്യുകയാണു സ്പീൽബെർഗ് ചെയ്യുന്നത്.\nഒരു കാറ്റാടിയന്ത്രത്തിന്റെ ബ്ലേഡുകൾക്കൊണ്ട് ദൄശ്യം ഭാഗികമായി മറയുന്ന രീതിയിൽ, മുകളിൽ നിന്നുള്ള ഒരു extreme long shot ആയിട്ടാണു സ്പീൽബെർഗ് ഈ രംഗം സ്റ്റേജു ചെയ്യുന്നത്. ശരിക്കും ഒന്നിലധികം ഷോട്ടുകളിൽ വരേണ്ട ഒരാക്ഷനെ സ്പീൽബെർഗ് ഒരൊറ്റ ഷോട്ടിലേക്കു ഒതുക്കുന്നു. ഈ ഷോട്ടിന്റെ ആദ്യഭാഗം, ഒരു 'establishing shot' പോലെ വർക്ക് ചെയ്യുന്നു. പട്ടാളക്കാരെയും കൊല്ലപ്പെടാൻ പോകുന്ന കുട്ടികളെയുമൊക്കെ ഹെഡ്‌ലൈറ്റിന്റെ പരിമിതമായ വെളിച്ചത്തിൽ നമുക്കു കാണാം.\nപെട്ടെന്ന്, കറങ്ങുന്ന കാറ്റാടിയന്ത്രത്തിന്റെ ബ്ലേഡു കൊണ്ട് കുട്ടികൾ നിൽക്കുന്ന ഭാഗം ഭാഗികമായി മറയുന്നു. വെടിവെക്കുന്നത് അതേ നിമിഷമാണ്.\nകാറ്റാടിയന്ത്രത്തിന്റെ ബ്ലേഡ് കറങ്ങിമാറിക്കഴിയുന്പോൾ വെടികൊണ്ട് മരിച്ചുകിടക്കുന്ന കുട്ടികളെ കാണാം.\nഈ രംഗം stage ചെയ്തിരിക്കുന്ന രീതിയുടെ പ്രത്യേകതകൾക്കൊണ്ട് ഇതിലെ വയലൻസിന്റെ ഭീകരത പ്രേക്ഷകരിലെത്തുന്നില്ല. ( ഈയൊരൊറ്റ രംഗം കാരണം R റേറ്റിംഗ് കിട്ടേണ്ടിയിരുന്ന സ്ഥാനത്ത് PG-13 റേറ്റിംഗിലൊതുങ്ങും).\nസിനിമയിലെ പ്രധാനകഥാപാത്രങ്ങളിലൊന്നായ, Tom Hiddleston ക്യാപ്റ്റൻ നിക്കോളാസ് കൊല്ലപ്പെടുന്ന രംഗവും എഡിറ്റിംഗ് ഉപയോഗിച്ച് വയലൻസ് മ്യൂട്ട് ചെയ്യുന്നതിനു ഉദാഹരണമാണ്. ഈ രംഗത്താകട്ടെ വൈകാരികത വരുന്നത് സ്ലോ മോഷൻ, സൈലൻസ് എന്നിവയുടെ കോന്പിനേഷനിലൂടെയാണ്. സ്പീൽബെർഗ് ഈ രംഗം സംവിധാനം ചെയ്തതെങ്ങനെയെന്ന് Tom Hiddleston വിവരിക്കുന്നത് ഈ വീഡിയോയിൽ കാണാം.\nഈ സിനിമയിൽ, ആദ്യഭാഗത്ത് വളരെ മനോഹരമായി എനിക്കു തോന്നിയ ഒരു ട്രാൻസിഷൻ.\n'സിനിമാറ്റിക് ആർട്ട്' രണ്ടുതരമുണ്ടെന്നാണു ഞാൻ കരുതുന്നത്. ആർട്ട് സിനിമകൾ എന്നു വിളിക്കപ്പെടുന്ന, പ്രേക്ഷകരുടെ ചിന്തയെ inspire ചെയ്യുന്ന സിനിമകൾ മാത്രമല്ല സിനിമാറ്റിക് ആർട്ട്, മറിച്ച്, ഇതുപോലെയുള്ള സൌന്ദര്യത്തെ inspire ചെയ്യുന്ന നുറുങ്ങുകളും കൂടുതൽ എഫിഷ്യന്റായ നറേറ്റീവ് ടെക്നിക്കുകളും സിനിമാറ്റിക് ആർട്ട് തന്നെയാണ്. രണ്ടാമത്തേത് ക്രാഫ്റ്റുമായി കൂടുതൽ ബന്ധപ്പെട്ടിരിക്കുന്നുവെന്നു മാത്രം.\nവാർ ഹോഴ്സ്, ഓസ്കാർ നോമിനേഷനൊക്കെ കിട്ടിയെന്കിലും സ്പീൽബെർഗിന്റെ മറ്റുസിനിമകൾ പോലെ സ്വീകരിക്കപ്പെടാതെ പോയ ഒന്നാണ്. സ്പീൽബെർഗിന്റെ ഫിലിമോഗ്രഫിയിൽ പെട്ടെന്ന് ഓർമ്മ വരുന്നത് ഇ.ടി.യും ജുറാസ്സിക് പാർക്കും ഇന്ത്യാന ജോൺസും പോലുള്ള, കുട്ടികൾക്കുള്ള അഡ്വഞ്ചർ സിനിമകളും സേവിംഗ് പ്രൈവറ്റ് റയാനും ഷിൻഡ്‌ലേഴ്സ് ലിസ്റ്റും പോലുള്ള വാർ മൂവികളുമാണ്. വാർ ഹോഴ്സ് ആകട്ടെ, മുഖ്യമായും കുട്ടികൾക്കുള്ള നോവലിന്റെ അഡാപ്റ്റേഷനെന്ന നിലയിലും ആഖ്യാനം കൊണ്ടും കുട്ടികൾക്കുള്ള വാർ-അഡ്വഞ്ചർ ഫിലിമാണ്. യുദ്ധം പ്രധാന പശ്ചാത്തലമായി വരുന്നതുകൊണ്ടാവണം, കുട്ടികൾക്കുള്ള സിനിമ എന്ന രീതിയിലായിരുന്നില്ല 'വാർ ഹോഴ്സ്' മാർക്കെറ്റ് ചെയ്യപ്പെട്ടത്. സേവിംഗ് പ്രൈവറ്റ് റയാൻ പ്രതീക്ഷിച്ചെത്തിയ പ്രേക്ഷകരെ ‘വാർ ഹോഴ്സ്’ നിരാശപ്പെടുത്തുകയും ചെയ്തു. സ്പീൽബെർഗിന്റെ expertise-ൽ പെടുന്ന രണ്ടു ജനുസ്സുകളുടെ മിശ്രണമായിട്ടും, പല കാരണങ്ങൾക്കൊണ്ട് ടാർഗെറ്റ് ഓഡിയൻസിലെത്താൻ കഴിയാതെപോയതാണ്, വാർ ഹോഴ്സിന്റെ ആപേക്ഷിക പരാജയത്തിനു കാരണം എന്നു തോന്നുന്നു.\nറിയലിസ്റ്റിക്കല്ല, ആയിരക്കണക്കിനു മനുഷ്യർ കൊല്ലപ്പെടുന്പോൾ കുതിരയുടെ കഥ പറയുന്നു, കുതിര മനുഷ്യരെപ്പോലെ പെരുമാറുന്നു, നറേഷൻ disjointed ആയി തോന്നുന്നു എന്നിങ്ങനെ പല വിമർശനങ്ങളുണ്ട് ഈ സിനിമയ്‌ക്കെതിരെ. Thematic profundity എല്ലാ സിനിമകളും വലയിരുത്താനുപയോഗിക്കേണ്ട മാനദണ്ഡമാണെന്ന് എനിക്കഭിപ്രായമില്ല. എല്ലാവരും ബെർഗ്മാനല്ലല്ലോ. അതേ പോലെ, യുദ്ധത്തിൽ മനുഷ്യർ കൊല്ലപ്പെടുന്നു എന്നത് യാഥാർത്ഥ്യമാണെന്കിലും, യുദ്ധം പശ്ചാത്തലമായി വരുന്ന എല്ലാ സിനിമയിലും ഈ വിഷയം പ്രധാനമാകണം എന്നു വാശിപിടിക്കുന്നതിലും കാര്യമില്ലെന്നു തോന്നുന്നു. ഇതു തികച്ചും വ്യത്യസ്ഥമായൊരു വിഷയം കൈകാര്യം ചെയ്യുന്ന സിനിമയാണ്, ആളുകളുടെ മരണവും യുദ്ധത്തിന്റെ അനീതിയും ക്രൂരതയുമൊക്കെ കൈകാര്യം ചെയ്യുന്നത് മറ്റൊരു സിനിമയായിരിക്കും. അൽപം മുതിർന്ന കുട്ടികൾക്കുള്ള സിനിമയായി കണ്ടാൽ മറ്റു വിമർശനങ്ങളിലും കാര്യമൊന്നുമില്ലെന്നു മനസ്സിലാകും. എനിക്കു തോന്നുന്നു, വളരെ കുട്ടിക്കാലത്തെ തന്നിലുണ്ടായിരുന്ന ഒരു child like wonder പുനസൄഷ്ടിക്കാനാണു സ്പീൽബെർഗ് സിനിമയിലൂടെ ശ്രമിക്കുന്നതെന്ന്. ഈ സിനിമ ആസ്വദിക്കാനും ഒരു child like wonder പ്രേക്ഷകരിലുണ്ടായിരിക്കണമെന്നു തോന്നുന്നു.\nPosted by Roby at 10:43 AM\nWould you please review Under the skin and Autumn Blood.\nഞാന് ഇന്നലെയാണ് ഈ സിനിമ കണ്ടത്. വളരെ ഇഷ്ടപ്പെട്ടു സിനിമയും ഈ റിവ്യൂവും.


Left parties planing nationwide protest against citizenship amendment bill | പൗരത്വ ഭേദഗതി ബില്ലിനെതിരെ പ്രതിഷേധം കത്തുന്നു, ഇടതുപാർട്ടികൾ രാജ്യവ്യാപക പ്രക്ഷോഭത്തിന് - Malayalam Oneindia\nദില്ലി: ദേശീയ പൗരത്വ ഭേദഗതി ബില്ലിനെതിരെ രാജ്യമെമ്പാടും പ്രതിഷേധം ശക്തമാവുകയാണ്. അസം അടക്കമുളള വടക്ക്-കിഴക്കന് സംസ്ഥാനങ്ങളില് ദിവസങ്ങളായി പ്രതിഷേധം കത്തിപ്പടരുകയാണ്. അസമിലടക്കം കേന്ദ്രം സൈന്യത്തെ വിന്യസിച്ചിരിക്കുകയാണ്.\nലോക്‌സഭയിലും രാജ്യസഭയിലും പ്രതിപക്ഷം ഉയര്‍ത്തി ശക്തമായ പ്രതിഷേധത്തെ ആള്‍ബലം കൊണ്ട് മറികടന്നാണ് കേന്ദ്ര സര്‍ക്കാര് പൗരത്വ ഭേദഗതി ബില് പാസ്സാക്കിയിരിക്കുന്നത്. ബില്ലിനെതിരെ സിപിഎം അടക്കമുളള ഇടത് പാര്‍ട്ടികള് രാജ്യവ്യാപക പ്രക്ഷോഭത്തിന് ഒരുങ്ങുകയാണ്.\nസിപിഎം, സിപിഐ, സിപിഐ(എംഎല്), ഫോര്‍വേര്‍ഡ് ബ്ലോക്ക്, ആര്‍എസ്പി എന്നീ5ഇടതുപക്ഷ പാര്‍ട്ടികളാണ് സംയുക്തമായി രാജ്യവ്യാപക പ്രതിഷേധ പരിപാടികള് സംഘടിപ്പിക്കുക. ഡിസംബര് 19നാണ് ഇടത് പാര്‍ട്ടികളുടെ പ്രക്ഷോഭം. കേന്ദ്രം നടപ്പാക്കാനൊരുങ്ങുന്ന പൗരത്വ ഭേദഗതി ബില് ഭരണഘടനാ വിരുദ്ധമാണെന്നും രാജ്യത്തിന്റെ മതേതര അടിത്തറയെ തകര്‍ക്കുന്നതാണെന്നും ഇടത് പാര്‍ട്ടികളുടെ സംയുക്ത പ്രസ്താവനയില് പറയുന്നു.\nമോദി-ഷാ സര്‍ക്കാര് നടപ്പിലാക്കുന്ന പൗരത്വ ഭേദഗതി ബില്ലും എന്‍ആര്‍സിയും മതേതര ജനാധിപത്യ റിപ്പബ്ലിക്കായ ഇന്ത്യയെ ഹിന്ദുത്വ രാഷ്ട്രമായി മാറ്റാനുളള ആര്‍എസ്എസ് പദ്ധതിയുടെ ഭാഗമാണെന്നും ഇടതുപക്ഷം ആരോപിക്കുന്നു. അതിനിടെ, പൗരത്വ ഭേദഗതി ബില് അപകടകരമാണെന്ന് സിപിഎം പൊളിറ്റ് ബ്യൂറോ അംഗം പ്രകാശ് കാരാട്ട് വ്യക്തമാക്കി. ഭരണഘടനയിലെ മതേതര മൂല്യങ്ങളുടെ കടയ്ക്കല് കത്തി വെക്കുന്നതാണ് ബില്. ഈ നിയമത്തെ എതിര്‍ക്കാന് പ്രതിപക്ഷ പാര്‍ട്ടികള് സുപ്രീം കോടതിയെ സമീപിക്കണം എന്നും പ്രകാശ് കാരാട്ട് ആവശ്യപ്പെട്ടു.\namit shah citizenship bill rajya sabha cpm cpi സിപിഎം സിപിഐ പൗരത്വ ബില് രാജ്യസഭ ലോകസഭ നിരോധനാജ്ഞ അമിത് ഷാ citizenship amendment bill പൗരത്വ ഭേദഗതി ബില്\nLeft parties planing nationwide protest against citizenship amendment bill.


‘ഡി.കെയുടെ അറസ്റ്റ് എനിക്കൊരു സന്തോഷവും നല്‍കുന്നില്ല, വൈകാതെ പുറത്തുവരട്ടേയെന്ന് പ്രാര്‍ഥിക്കുന്നു’; ബി.എസ് യെദ്യൂരപ്പ • Suprabhaatham\nSeptember 4, 2019 | 11:57 am IST\nBS Yeddyurappadk shivkumarkarnataka\nബംഗളൂരു: കോണ്‍ഗ്രസ് നേതാവ് ഡി.കെ ശിവകുമാറിന്റെ അറസ്റ്റില് സന്തോഷമില്ലെന്ന് കര്‍ണാടക മുഖ്യമന്ത്രിയും ബി.ജെ.പി നേതാവുമായ ബി.എസ് യെദ്യൂരപ്പ. സാമ്പത്തിക തട്ടിപ്പ് കേസിലാണ് എന്‍ഫോഴ്‌സ്‌മെന്റ് ഡയരക്ടറേറ്റ് (ഇ.ഡി) ചൊവ്വാഴ്ച ശിവകുമാറിനെ അറസ്റ്റ് ചെയ്തത്.\n‘ഞാനൊരു കാര്യം പറയാം, ഡി.കെ ശിവകുമാറിന്റെ അറസ്റ്റ് എനിക്കൊരു സന്തോഷവും നല്‍കുന്നില്ല. അദ്ദേഹം വൈകാതെ പുറത്തുവരട്ടേയെന്ന് ഞാന് പ്രാര്‍ഥിക്കുന്നു’- യെദ്യൂരപ്പ മാധ്യമങ്ങളോടു പറഞ്ഞു.\n‘ഞാന് ജീവിതത്തില് ഒരാളെയും വെറുക്കുകയോ ഒരാളെ പോലും തകര്‍ക്കണമെന്നോ ആഗ്രഹിച്ചിട്ടില്ല. നിയമം അതിന്റെ വഴിക്ക് പോകും’- യെദ്യൂരപ്പ പറഞ്ഞു.\nശിവകുമാര് പുറത്തിറങ്ങി എന്ന വാര്‍ത്ത കേള്‍ക്കുമ്പോള് ഏറ്റവും സന്തോഷിക്കുന്ന ആള് താനായിരിക്കുമെന്നും അദ്ദേഹം പറഞ്ഞു.\n‘ഞാന് പേടിക്കുന്നില്ല, ഇതെല്ലാം പൊരുതിതോല്‍പ്പിക്കും’; ഇ.ഡിയെ കാണാന് പോകുന്നതിന് മുന്‍പ് ഡി.കെ ശിവകുമാര്